
Lucrarea prezintă la un nivel de largă in- 
formare geografică principalele caracteris- 
tici fizico- și  economico-geografice ale 
judeţului Prahova. 

Primele capitole ale județului analizează 
relieful dispus în trepte (munţii, dealurile 
subcarpatice și cîmpia), precum şi princi- 
palele văi pe care s-a concentrat e mare 
parte din activitatea economică a judeţului. 
Sînt prezentate apoi clima, hidrografia, ve- 
getaţia și fauna, cu variațiile lor condiţionate 
de etajarea reliefului, precum și bogatele 
resurse ale subsolului și solului, pe baza 
cărora s-au dezvoltat impetuos ramuri 
industriale. 

În continuare, în strînsă legătură cu condi- 
ţiile social-economice, sînt menționate 
date privind populaţia, așezările urbane şi 
rurale, industria, agricultura, transpor- 
turile: etc. 

Lucrarea urmărește să dea cititorului o 
imagine complexă a geografiei județului 
şi a ponderii lui în cadrul economiei gene- 
rale a ţării noastre, ca urmare a transfor- 
mărilor profunde petrecute în ultimele 
decenii. 

O ultimă parte este acordată turismului, 
judeţul Prahova bucurîndu-se de o veche 
tradiţie în această direcție, 

Str. Gutenberg, nr. 3 bis, sectorul 6, București 


PREFAŢĂ 


Teritoriul judeţului Prahova rezumă între limitele lui con- 
dițiile mediului geografie al ţării noastre, caracterizate — înainte 
de toate — printr-o mare varietate. De la munţii înalţi cu piscuri 
îndelung albite de zăpadă pînă la şesurile întinse, brăedate de 
rîuri, clima, apele, covorul vegetal și fauna se schimbă. Alături 
de acestea, numeroasele bogății ale subsolului completează 
zestrea naturală a judeţului. 


În acest cadru omul a fost prezent încă din cele mai vechi 
timpuri și a modificat treptat înfăţişarea ținutului pe care-l 
locuia. Mari suprafeţe cu pădure au fost transformate în ogoare, 
vii și livezi, iar în lungul văilor s-au înfiripat așezări — germenii 
actualelor orașe — în care au luat naștere primele nuclee meșie- 
șugăreşti și industriale. Sarea şi petrolul, piatra. de construcții 
și cărbumele, precum și alte bogății au prezentat interes pentru 
viaţa locuitorilor. În lungul văilor și a drumurilor s-au înfiripal 


tîrguri care de-a lungul istoriei s-au dezvoltat sau au decăzut, 
altele luându-le locul. 


Economia, al cărui avânt a crescut necontenit, îar în anii 
socialismului a cunoscut o dezvoltare spectaculoasă, încheie ca 
un corolar prefacerile de veacuri. 


Lucrarea de faţă surprinde tocmai acest moment în care 
judeţul Prahova participă cu ponderi însemnate la economia 
generală a ţării noastre. Dezvoltarea lui multilaterală, consecinţă 
a muncii pline de avînt a oamenilor, a valorificării judicioase 
a avuţiilor sale şi, în general, a mediului său geografic conferă 
județului un binemeritat renume. Pentru majoritatea locuitorilor, 
judeţul Prahova înseamnă petrol, utilaj petrolier, utilaj chimic și 

produse chimice, sare, cărbune, dar şi viţă de vie, pomi fructiferi, 
cereale. Și alături de acestea mai înseamnă turism. Cîteva date, ra- 
portate la nivelul ţării, sînt deosebit de semnificative : 4,4%, din tota- 
lul salariaţilor, 6,3%, din fondurile fie industriale, 6,1%, din pro- 
ducţia globală industrială, ocupând — din acest punct de vedere — 
locul al treilea după municipiul Bucureşti şi județul Brașov. 
Dealtfel, în limitele judeţului Prahova se află unele dintre cele 
mai mari întreprinderi industriale din ţară, de importanţă repu- 
blicană. | 

Lucrarea „Judeţul Prahova”, concepută în stil monografic, 
prezintă geografia teritoriului său, încercînd să desprindă ceea 
ce are el mai caracteristic. În paginile ei, cititorul va găsi date 
despre condiţiile fizico-geografice, despre populaţie, cu trecutul 
şi dinamica ei, ca şi despre realizările obținute pe tărâm economic, 
social şi cultural. Autorii, sprijinindu-se pe analiza faptelor de 
teren și pe o documentare bogată, au reușit să formeze cititorului 
o imagine compleză și completă asupra geografiei județului 
Prahova. Această imagine, în care fiecare element este privit ca 
o componentă a unui întreg, redă în chip sugestiv personalitatea 
geografică a judeţului Prahova. Relaţiile care se vădesc între 
toate elementele mediului, inclusiv omul ca agent transformator 
al naturii, servese în egală măsură atît îmbogăţirii cunoştinţelor 
despre judeţul Prahova, cât şi specialiştilor în proiectare și în 
sistematizarea teritoriului, pentru valorificarea judicioasă pe 
mai departe a potenţialului său economic. 

Privită în paralel cu celelalte lucrări din colecţia „„Judeţele 
patriei” îniţiată de Institutul de geografie şi editate de Editura 
Academiei, lucrarea „Judeţul Prahova” contribuie la comple- 
tarea și răspîndirea cunoştinţelor geografice despre unul din 
cele mai bogate ţinuturi ale ţării noastre. 


ION CATRINESCU, 


prim-secretar al Comitetului județean 
Prahova al P.C.R., 
preşedintele Comitetului executiv al 
Consiliului popular județean 

Judeţul Prahova face parte din seria judeţelor care ocupă 
pantele sudice ale Carpaţilor, şi se întinde pînă în zona de 
cîmpie. Din acest punct de vedere, el dispune de condiţii fizico- 
geografice variate şi de un însemnat potenţial economic. 
Situat între judeţele Brașov la nord, Dîmboviţa la vest, Ilfov 
la sud şi Buzău la est, judeţul Prahova corespunde în cea mai 
mare parte cu bazinul hidrografic al Prahovei de la care, de 
fapt, îşi trage numele, avînd o suprafaţă de 4 694 km?, ceea 
ce reprezintă 2%, din suprafaţa întregii ţări, şi o populaţie de 
771 163 de locuitori (la 1 iulie 1972), reprezentind 3,7% din 
populaţia României. 

Paralela de 45” care trece prin localităţile Filipeştii 
de Pădure şi Mizil şi meridianul de 26” care taie orașul Ploiești 
şi comuna Măneci-Ungureni se intersectează în cuprinsul jude- 
țului la cîţiva kilometri nord de Ploiești, în raza localităţii 
Blejoi. 

Cele două văi principale, ale Prahovei şi Teleajenului, 
cu terasele lor largi, au favorizat încă din vechime stabilirea 
a numeroase aşezări, au constituit şi constituie însemnate 
artere de circulaţie transcarpatice, iar în prezent concentrează 
cea mai mare parte a industriei. Subsolul bogat în zăcăminte 
de ţiţei, cărbune şi sare, suprafeţele întinse de păduri, livezi, 
viţă de vie şi culturi cerealiere, precum şi mîna de lucru sufi- 
cientă au făcut ca judeţul Prahova să deţină o pondere însem- 
nată în economia ţării. 


Condiţiile favorabile ale mediului au atras pe om din cele 
mai vechi timpuri. Pe teritoriul judeţului Prahova, ca prin- 
cipale urme de viaţă veche, s-au semnalat o cultură paleo- 

litică la Lapoş şi una neolitică la Tiîrgşoru Vechi şi Sudiţi 
(Atlas istoric, 1971). Din timpul statului dac se menţionează 
ca localităţi Tîrgşor, Tinosu (Tiasum) şi Drajna (probabil 
Ramidava), iar din perioada ocupaţiei romane s-au descoperit 
castrele de la Drajna de Sus, Mălăești și Tirgşor, precum şi 
urmele unui val de apărare la sud şi sud-vest de Ploiești. Din 
epoca migraţiei popoarelor (sec. VI—XI) s-au păstrat urmele 
unei cetăţi la Slon şi se menţionează așezările sătești Tirgşor 
şi Bucov. În secolele XIV—XVI figurează ca tîrguri mai impor- 
tante Tîrgşor, Gherghița şi Ploieşti. 

În secolele XV—XVI, teritoriul României era împărțit 
în judeţe. Judeţul Prahova, cu o întindere mult mai mică decit 
astăzi, cuprindea ţinutul văilor Prahovei şi Doftanei, precum 
şi regiunea de cîmpie dintre Cricovu Dulce şi Cricovu Sărat. 

EI se învecina la apus cu judeţul Dîmboviţa, iar la răsărit 
cu judeţul Săcuieni sau Saac, care cuprindea cea mai mare 
parte a bazinului Teleajenului, o parte din bazinul Buzăului 
şi se prelungea în sud, în cîmpie, pînă în zona de confluență 
a Prahovei cu Cricovu Sărat (Ecaterina Zaharescu, 
1923; C. 0. Giurescu, 1957). 

Judeţul Săcuieni, situat între judeţele Prahova şi Buzău, 
menţionat ca atare în 1645, a avut o viaţă economică înflo- 
ritoare polarizată de drumul transecarpatie ce trecea peste 
Muntele Tătaru şi de cele două ramuri ale lui : una pe Teleajen 
şi alta pe văile Zeletin — Bîsea Chiojdului şi Buzău. Odată cu 
deschiderea noului drum transcarpatie de pe valea Prahovei, 
în 1789, începe declinul judeţului Săcuieni. Reşedinţa se mută 
de la Văleni la Bucov, iar Ploieştii, devenit nod de răscruce 
a drumurilor spre Brașov şi Moldova, preia treptat funcţiile 
economice şi administrative. Desființarea judeţului Săcuieni 
la data de 1 ianuarie 1845 apare ca firească. Prin împărţirea 
teritoriului său între judeţele învecinate, judeţul Prahova se 
extinde spre est pînă dincolo de bazinele 'Teleajenului şi Cri- 
covului Sărat, iar în cîmpie pînă aproape de Mizil. 

Cu acest contur, judeţul Prahova se menţine pînă după 
cel de -al doilea război mondial (1950) cînd, ca urmare a dez- 
voltării condiţiilor politice şi social-economice, s-a procedat la 

6 o nouă împărţire administrativă a teritoriului ţării, în regiuni 

şi raioane. Cu această ocazie a luat fiinţă regiunea Ploiești. 
În anul 1952, după revizuirea împărţirii administrative, între 
limitele regiunii Ploieşti erau înglobate fostele judeţe Dim: 
boviţa, Prahova, Buzău şi o parte din judeţul Rîmnicu 
Sărat. 

“În 1968 a avut loe o nouă împărţire teritorială a ţării, 
corespunzătoare unei noi etape de dezvoltare economică. Cu 
această ocazie, regiunea administrativă Ploieşti a fost divizată 
în trei unităţi mai mici, şi anume judeţele Dîmboviţa, Prahova 
şi Buzău. Actualul judeţ Prahova diferă întrucîtva de judeţul 
Prahova dinaintea anului 1950, în sensul că limitele lui au 
lăsat în afară orașele Predeal şi Moreni, care au fost înglobate 
judeţelor Braşov şi, respectiv, Dîmboviţa, în timp ce -orașul 
Mizil a trecut, de la fostul judeţ Buzău, la Prahova. 

Limita nordică a judeţului Prahova (spre judeţul Braşov) 
are în general direcţie vest — est, urmărind — cu mici excepţii — 
linia celor mai mari înălțimi. Ea pornește din vîrful Omu (2 507 
m), un triconfiniu al limitelor dintre judeţele Prahova, Braşov 
şi Dîmboviţa, şi trece prin vîrful Diham (1 582 m), traversează 
riul Prahova pe la nord de localitatea Azuga, lasă spre sud 
virfurile Clăbucetu Azugii și Neamţu (1 923 m) din Munţii 
Girbova şi coboară la obîrşia Doftanei în Pasul Predeluş (1 295m). 
De aici, urmînd un curs sinuos, trece prin virfurile Stoleru Măr- 
cuşanu (1 593 m) şi Bobu Mare (1 757 m) din Munţii Grohotişu, 
coboară în Pasul Bratocea (1 267 m), atinge vîrful Ciucaş (1 956 
m), coboară, din nou, în Pasul Boncuţa (1 075 m) de la obir- 
șiile Teleajenului şi Buzăului, ca, în cele din urmă, să treacă 
prin virfurile Tătaru Mare (1 477 m) şi Tătăruţu (1 412 m). 
Acest din urmă vîri constituie un al doilea triconfiniu, la întîl- 
nirea limitelor judeţelor Prahova, Brașov şi Buzău. | 

Limita de est (spre judeţul Buzău) are direcţie generală 
NV-—SE şi străbate pe rînd munţii, dealurile şi cîmpia. Din 
vîrful Tătăruţu ea urmează valea Siriului Mare, traversează 
văile Bisca cu Cale şi Biîsca fără Cale, merge paralel cu Bisca 
Chiojdului și traversează afluentul acesteia Zeletin. În conti- 
nuare, se roteşte spre est, atingînd virfurile Salcia (716 m) 
şi Poiana Hoţilor (737:m), iar apoi taie valea superioară a 
; Nișcovului și culmea Ciortei și intră în cîmpie la est de locali- 7 


https://biblioteca-digitala.ro 


“GH. NICULESCU, |. VELCEA 


tăţile Gura Vadului şi Mizil. Cu un contur sinuos, limita s 
continuă pînă în valea Sărata. 

Limita vestică a judeţului Prâhova (spre judeţul Dim 
boviţa) are direcţie aproximativ NNV —SSE și, de asemene: 
străbate toate unităţile de relief. Din virful Omu merge p 
podul Bucegilor şi coboară apoi în vîrful Gurguiatu (1 340 n, 
După o mică abatere spre SV pînă la cota 1 078, revine la direcţi 
iniţială şi urmăreşte cumpăna apelor dintre Proviţa și Cricov 
Dulce pînă în zona de şes, trecînd prin vîrfurile Sultanu (849 n 
şi Teişului (714 m). În cîmpie, limita de vest a judeţului Pre 
hova are un traseu sinuos. Ea trece prin dealul izolat Măgur 
Mărgineni (326 m), traversează riurile Proviţa şi Cricov 
Dulce, suferă o abatere spre vest pentru a reveni pe Crico 
şi traversează şi Ialomiţa la localitatea Tătărăi. 

Limita sudică (spre judeţul Ilfov) are direcţie general 
vest — est și, cu mici abateri spre sud şi nord, urmărește Ialc 
miţa pînă la localitatea Bîra. În continuare, străbate cîmpi 
traiversînd riurile Prahova şi Cricovu Sărat amunte de conflu 
enţă, precum şi pîriul Tohăneaneca şi ajunge în valea Sărat: 

Între limitele amintite, judeţul Prahova dispune d 
o mare varietate de condiţii geografice. Paginile care urmeaz 
au menirea să prezinte tocmai aceste condiţii fizico- şi econc 
mico-geografice. 


RELIEFUL 


Treptele şi constituția geologică 


__Nu multe din judeţele ţării noaştre au un reliet atât d 
variat şi de armonios ca judeţul Prahova. Munţii cu crestel 
8 lor pleşuve sau împădurite pînă aproape de culme, dealuril 

cu spinări ondulate, străbătute de văi largi, şi cîmpiile netede 
se înlănţuie alcătuind un vast amfiteatru. 

Între cel mai înalt punct — vîrful Omu (2 507 m) — şi 
cel mai coborit, în zona de vărsare a Prahovei (70 m) este o 
diferenţă de nivel de 2 437 m. Din punct de vedere altimetric, 
relieful cu înălţimi de peste 1 000 m ocupă aproximativ 17,2% 


din suprafaţa judeţului Prahova; cel cuprins între 200 şi - 


1000m acoperă 50,2% din aceeași suprafaţă, iar cel sub 
200 m 32,6%. 

Această proporţionalitate nu coincide strict cu exten- 
siunea marilor unităţi de relief, deoarece în judeţul Prahova 
se întîlnesc şi munţi cu altitudini mai mici de 1 000 m, iar cîm- 
pia urcă pe alocuri, în lungul unor văi, la peste 300 m înălţime 
absolută. 'Ținînd seamă de delimitările geografice ale unită- 
ţilor morfologice, proporţionalitatea este următoarea : munții, 
26,2%; dealurile, 36,5%; cîmpiile, 37,3%. Aceste raporturi, 
alături de factori de altă natură, explică posibilităţile variate 
de valorificare economică diversă, dar în acelaşi timp armo- 
nioasă, a teritoriului judeţului Prahova. 


Din latura nordică a judeţului, unde vîrful Omu din Bucegi 
şi Ciucaşul străjuiesc ţinutul, şi pînă în colțul de sud-est, în 
regiunea Gherghiţei, înălțimile scad, dar se rînduiesc în trei 
mari trepte de relief. 

Dacă aceste trepte sînt rezultatul unei complicate evo- 
luţii geologice — marcată de succedarea mai multor faze de 
cutare a scoarţei şi de înălțare în bloc a formațiunilor — o 
bogată reţea de văi, în general orientată nord — sud, pune în evi- 
denţă o intensă eroziune desfășurată fără întrerupere dar cu 
ritmuri diferite asupra edificiului tectonic. Văile mari, împreună 
cu văile lor afluente înrămurate la rîndul lor, fragmentează 
relieful desfăcîndu-l în culmi, pe alocuri paralele, pe alocuri 
adunîndu-se în virfuri sau în masive proeminente. Văile Pra- 
hovei și Teleajenului străbat întreg judeţul, de la munte pînă 
la cîmpie, sehimbîndu-şi înfăţişarea de fiecare dată cînd trec 
dintr-o unitate de relit într-alta. Înguste și adînci în zona mun- 
toasă, ele se lărgese în ţinutul dealurilor, etalîndu-şi pietrișurile 
sub formă de terase, pentru ca în cîmpie să-și păstreze maluri 
de numai cîțiva metri înălţime. 

Relieful judeţului Prahova, privit în trăsăturile lui majore, 
dar şi în cele de detaliu, nu poate fi înţeles fără o succintă incur- 
siune în trecutul geologie, punînd în evidență momentele prin- 
cipale ale evoluţiei lui geologico-paleogeografice. | 

Formajţiunile sedimentare care alcătuiesc în exclusivitate 
relieful judeţului se sprijină pe un fundament de şisturi cris- 


“taline rezultate din metamorfozarea unor sedimente foarte 


vechi. El are vîrstă precambriană şi apare la zi în afara teri- 
toriului judeţului Prahova, în Munţii Leaota. La sfîrşitul jura- 
sicului, soclul cristalin carpatic, altădată mult mai extins, 
s-a scufundat în zona de la est de Masivul Leaota, așa încît 
în apele mărilor cretacice a început o intensă sedimentare. Aici 
s-au depus sedimentele flișului sub diferite faciesuri (stratele 
de Sinaia, stratele de Comarnic, conglomeratele de Bucegi, 
flişul curbicortical) pe grosime de cîteva mii de metri, ceea 
ce dovedeşte că, în timpul sedimentării, fundul mării a suferit 
o coborire treptată (subsidenţă). Aceste formaţiuni au fost 
cutate în timpul mişcărilor orogenice din faza laramică (sfîr- 
şitul cretacicului), exondate şi supuse eroziunii. 


Mai tîrziu, în eocen, marea s-a retras spre sud, la exte- 
riorul arcului carpatic, iar pe fundul ei accidentat s-au depus 
noi sedimente sub facies foarte variat : gresia masivă de Tarcău 
şi alternanţe de marne și gresii. În oligocen, colmatarea accen- 
tuată a geosinelinalului a făcut ca marea să-şi micşoreze adîn- 
cimea și pe fundul ei s-au depus mîluri organogene care au dat 
naștere șisturilor menilitice şi şisturilor disodilice bituminoase, 
alcătuind cel mai însemnat generator de hidrocarburi. Tot în 
această perioadă s-a format şi gresia de Kliwa (întîlnită astăzi 
în pintenul de Văleni) din cimentarea slabă a unor nisipuri de 
dune. 

După mișcările orogenice din aquitanian (faza savică), 
în marea miocenă încep să se depună noi sedimente : conglo- 
merate, gresii, tufuri, marne, argile şi, alături de acestea, sarea 
şi gipsul, indicînd o fază lagunară a mării şi un climat cald 
şi arid. Faza de cutare stirică de la sfîrşitul tortonianului mar- 
chează inaugurarea unui nou ciclu de sedimentare, de data 
aceasta în apele salmastre şi apoi dulci ce se aflau pe teritoriul 
Cimpiei Române și al Subcarpaților. Formațiunile sarmaţiene 

(gresii, lumaşele) urmate de nisipurile, pietrişurile, argilele 
şi marnele pliocenului au fost, la rîndul lor, cutate în timpul 
orogenezei valahe (sfîrşitul levantinului), iar întregul edificiu 
carpatic deja consolidat a fost înălţat în bloc. În această perioadă 
s-au format cutele diapire din zona subcarpatică; supuse la 
presiuni puternice şi datorită plasticităţii, depozitele de sare 
au migrat din adîncuri spre suprafaţă, boltind formațiunile 
pliocene de deasupra, străpungîndu-le şi răsturnîndu-le uneori, 
așa cum se poate remarca în secţiunile geologice de la Moreni 
sau Băicoi — "Țintea. 

Ca urmare a acelorași mişcări orogenice, lacul care la 
sfîrşitul levantinului ocupa Cîmpia Română a început să fie 
colmatat. Aluviunile aduse din munţi și dealuri au fost împrăş- 
tiate pe suprafeţe mari sub formă de delte și conuri de dejecţie. 
Se pare să ultimele ochiuri de apă au persistat în zona Gherghița 
şi tot în această regiune, după secarea completă a lacului, rîu- 
rile au rătăcit vreme îndelungată şi chiar astăzi au cursuri 
meandrate şi lipsite de maluri. 


Succedarea ciclurilor de sedimentare în timpul cărora 
pe fundul sau la marginea mărilor, mereu cu alte contururi, 
s-au depus formaţiuni atît de diferite în condiţii climatice tot 
atit de variate și reînvierea ritmică a fazelor orogenice au dus 
la formarea reliefului. Frămîntările scoarţei au cutat sedimen- 
tele, le-au faliat şi chiar le-au încălecat pe alocuri, așa încît 
ele se află astăzi în diferite raporturi altimetrice. Şi dacă ero- 
ziunea nu a întîrziat să-şi arate efectele de îndată ce un teren 
nou ieșea de sub apă, nu a izbutit să-l distrugă total; între- 
ruptă mereu de noi faze orogenice, ea nu a reuşit, cu atît mai 
mult, să șteargă marile tipare geologice (mortfo-structurale) 
ale reliefului. Existenţa celor trei mari trepte de relief o demons- 
trează cu prisosință şi adesea cutele scoarţei se recunose foarte 
bine în relief mai ales cînd sînt alcătuite din roci dure. 


Astfel, zona muntoasă coincide cu aria unor formaţiuni 
mai rezistente, între care menţionăm conglomeratele (Bucegi, 
Ciucaş) și gresiile masive cu intercalaţii marno-argiloase (Gir- 
bova, Grohotișu) (fig. 1), în cea mai mare parte de vîrstă 
cretacică. Gresiile paleogene ale pintenilor de Homorici și 


p RN ce pătrund în zona subcarpatică formează un relief destul 

Fig. 1. — Formațiunile flișului cretacic în valea Doftanei (foto Gh. Niculescu 


de proeminent; de muncei, conturîndu-se ca o regiune de trar 
ziţie între munţi şi dealuri. 

Tinutul dealurilor corespunde unor formaţiuni de obice 
argiloase, marnoase şi nisipoase de vîrstă mio-pliocenă, cee 
ce explică altitudinile mai coborite ale reliefului. Bancuri! 
de gresii sau calcare mai dure, ca şi cele de conglomerate sa 
pietrişuri groase, se înscriu în relief prin proeminențe (vîrfur 
culmi, masive), în timp ce argilele şi marnele apar de obice 
în depresiuni şi prilejuiese alunecări de teren. 

Cimpia coincide cu cuvertura depozitelor cuaternar 
alcătuite din pietrișuri, nisipuri şi luturi aduse dinspre munt 
şi depuse la poalele dealurilor peste formaţiuni pliocene sla 
cutate sau orizontale. 

Modul de dispunere a acestor formaţiuni, adică structur 
lor, exercită influențe în configuraţia reliefului. Unele masiv 
deluroase coincid cu boltiri anticlinale, ca Dealu Mare — Istriţs 

Dealurile Priporului (corespunzind pintenului paleogen de 
Văleni), Dealurile Bucovelului sau Măgura Mărgineni. De 
asemenea, unele depresiuni au luat naştere în lungul unor 
sinclinale, ca depresiunile Drajna — Chiojd şi Mislea — Podeni. 
Dar în judeţul Prahova se disting și cazuri de relief inversat, 
cînd, pe alocuri, sinclinale de roci dure au rămas suspendate 
deasupra văilor și depresiunilor alcătuind, proeminențe ; remar- 
căm aici dealurile Măceşu, Măgura Trestioarei, iar în zona de 
munte Ciucaşul şi Masivul Bucegi. 

Cutele din dealurile şi munţii judeţului Prahova se dispun 
în general pe aliniamentul SV — NE sau V — E. Bombările 
sau afundările axiale ale acestora nu sînt străine de aspectul 
major al reliefului. Bombarea axială a Istriței explică înălțimea 
de peste 600m a dealurilor în imediata vecinătate a cîmpiei, 
iar afundarea generală a cutelor pe aliniamentul Prahovei îngus- 
tarea maximă a Subcarpaților în această regiune şi contactul 
ezitant deal-cîmpie dintre Proviţa şi Teleajen. 

Această scurtă incursiune în trecutul geologic al terito- 
riului prahovean arată că relieful de aici s-a format treptat 
de la nord la sud, urmare a succedării mai multor cicluri de 
sedimentare şi a cîtorva faze orogenetice. Mişcările orogenice 
de la sfîrşitul levantinului și începutul cuaternarului au avut 
o importanţă deosebită prin consecințele lor morfologice. Ele 
au determinat fragmentarea reliefului în zona de deal și de 
munte, adîncirea treptată a văilor şi formarea teraselor, reac- 
tivarea proceselor de eroziune torențială, de alunecare şi de 
spălare a solului, precum și acumularea unor mari conuri de 
dejecţie la marginea fostului lac levantin. În timpul răcirii 
generale a climei din pleistocen, temperaturile scăzute, conju- 
gate cu înălțarea în bloc a Carpaţilor, au dus la formarea ghe- 
țarilor în Masivul Bucegi, iar în regiunile mai joase lipsite de 
păduri, unde climatul avea un caracter pluvial, la declanşarea 
unor alunecări de mare amploare. 

Prin urmare, faza de eroziune din cuaternar a conferit; 
reliefului înfățișarea lui actuală. Fragmentarea generală a 
reliefului, consecinţă a adîncirii şi lărgirii văilor principale, pre- 

cum și formarea unor depresiuni au dus la individualizarea 
unor unități de relief mai mari sau mai mici pe care le pre- 
zentăm în cele ce urmează. 


Munţii 


Constituind, treapta cea mai înaltă a reliefului, munţii 
ocupă partea nordică a judeţului Prahova (fig. 2). Aproape fără 
excepţie, cele mai înalte puncte marchează limita administra- 
tivă între judeţele Prahova și Braşov, iar pantele de nord ale 
munților aparţin acestui din urmă judeţ. 

Limita sudică a zonei muntoase are direcţie vest — est 
însă prezintă unele mici sinuozităţi, retrăgindu-se local spre 
nord, pe văile Prahovei, Teleajenului şi Drajnei. Ea trece 
pe la nord, de localităţile Talea, Posada, Pietriceaua, Bertea, 
Schiuleşti, Măneci-Ungureni, Ceraşu, Bătriîni şi Starchiojd. 
Contactul dintre Carpaţi şi Subcarpaţi este subliniat de deni- 
velări de cel puţin 150—200 m. Dacă uneori, ca pe valea Pra- 
hovei, contactul este net datorită faptului că înălțimile mari 
ale munţilor înaintează mai mult spre dealuri, alteori, între 
culmile înalte şi dealuri se intercalează o tteaptă la aproximativ 
1 000 m, cu lățimi variabile (de la 2 la 13 km), cum se constată 
între Prahova şi Teleajen. Chiar dacă la est de Prahova s-a 
demonstrat, pe baza unor argumente morfologice şi geologice 
(V. Mihăilescu, 1963, 1966), că există o zonă de inter- 
ferență carpato-subearpatică, treapta de 1 000 m înălțime dez- 
voltată pe depozitele flișului cretacice, caracteristic muntelui, 
lipsită de aşezări omenești compacte şi în mare parte cu funcţii 
pastorale, prezintă mai multe afinități cu muntele şi prea puţine 
cu dealurile, şi trebuie ataşată zonei carpatice (Gh. Nicu- 
lescu, 1971). in 

O serie de văi mari, cu direcţie generală nord — sud, frag- 
mentează zona mpunitoaab, a judeţului Prahova în mai mite 
compartimente cu particularități deosebite. 

Fig. 2. — Relieful județului Prahova. 


1, Masive muntoase inalte alcătuite din conglomerate; 2, munţi cu predominant mio-pliocene): a, Subcarpaţii interni; b, Subcarpaţii 
altitudine mijlocie (1 200 —1 500 m) alcătuiți din fliş cretacic, pre- externi; 5, depresiuni intramontane și subcarpatice; 6, cimpii pie- 
dominant grezos ; 2, munţi joşi și dealuri înalte (zona de interferenţă montane înalte (pleistocen mediu) ; 7, cimpii piemontane joase: a) co- 
carpato-subcarpatică) alcătuite din fliş cretacic și, respectiv, fliş nuri de dejectie: b) tăpşane de acumulare  (pleistocen superior) ; 
paleogen; 4, dealurile subcarpatice (formatiuni terțiare, cutate, 3, oimpii de divagare: 3, cimpii de loess; 70, pasuri. 

Fig. 3. — Abruptul răsăritean al Bucegilor (foto Comb. Poligr. Casa Scinteii). 


Masivul Bucegi, cu peisajul lui impozant şi cu înălțimi 
de 2 000—2 500 m, este împărţit între judeţele Prahova, Dim- 
boviţa și Braşov. Judeţului Prahova îi revine o parte din ramura 
răsăriteană a masivului şi versantul prahovean, cu un veri- 
tabil aspect alpin şi care încă de multă vreme a constituit o 
deosebită atracţie pentru drumeţie, turism şi alpinism, cu atît 
mai mult cu cît domină una dintre cele mai circulate văi car- 
patice din ţară — valea Prahovei (fig. 3). 

* Aspectul impunător al masivului stă în strînsă dependenţă 
de alcătuirea lui geologică. Peste fundamentul de şisturi cris- 
taline, care apare la zi în afara judeţului Prahova, se dispune 
o stivă groasă de sedimente. În bază apar calcare masive jură- 
sice ce alcătuiesc versantul brănean al masivului și cîteva culmi 

Fig. 4. — Forme de relief structural în Bucegi (foto Comb. Poligr. Casa Scinteii). 


răsfirate spre Ialomiţa, în care sînt săpate cheile Urșilor, Tăta- 
rului, Zănoagei și Orzei ; deasupra urmează conglomerate poli- 
gene (calcare şi cristalin) cu matrice grezoasă, de vîrstă albiană, 
a căror grosime depăşeşte 1 000 m şi care alcătuieşte partea 
răsăriteană a Bucegilor. Aici ele se sprijină pe formațiunile 
flişului marno-grezos (barremian-apţian) în care sînt înglo- 
bate blocuri mari de calcare recifale. 
Ramura răsăriteană a Bucegilor are o asimetrie structurală : 
abruptul prahovean este o cuestă uriaşă, în care văile torgnţi- 
ale au reuşit să detaşeze mici pinteni cu profil rupt în trepte, 
unde planurile de strat sînt adesea puse în evidenţă sub formă 
de polițe numite aici brîne (fig. 4). În partea superioară a ver- 
sanților se remarcă forme de clăi, mameloane stincoase și colți 

proeminenți (fig. 5), de existența cărora sint răspunzătoare, 
alături de eroziunea torențială, procesele de îngheț şi dezgheţ 
atit de active toamna şi primăvara. Materialele detașate din 
pereţii stincoşi, transportate mai întîi gravitațional şi apoi 
de rîuri, sînt depuse la poalele abruptului conglomeratic, în 
zona flişului barremian-apțian, unde pantele se atenuează, 
alcătuind conuri de grohotiş şi agestre fluviatile aparținînd cîtor- 
va generaţii (V. Mihăilescu, 1963). Unele dintre ele ajung 
pînă în lunca Prahovei. 

În contrast cu morfologia haotică a abruptului, creștetul 
Bucegilor se prezintă ca o succesiune de poduri structurale 
înclinate ușor spre SV (fig. 4). Podul Bucegilor este separat în 
două compartimente de valea Izvoru Dorului — şi ea asime- 
trică —, al cărui versant drept reprezintă şi el un front de 
cueste, însă cu înălțimi mult mai reduse (Valeria Micalevich- 
Velcea, 1961). Situat la înălțime de peste 2 100 m şi acoperit 
de păşuni şi de jepi, podul Bucegilor reprezintă poate cel mai 
important obiectiv turistic al judeţului Prahova, datorită pri- 
veliştilor atotcuprinzătoare înscrise într-un tur de orizont com- 
plet, precum şi dotărilor turistice corespunzătoare. 

Urmele evoluţiei reliefului se citesc cu greu în morfologia 
«masivului. Mai evidente sînt „,platiorma Predeal” (G. Vâlsan, 
1939) situată ca o prispă la înălțime de 1 100—1 200 m, domi- 
nînd, valea Prahovei, şi un nivel de eroziune în lungul Ialomiţei 
la 1 600—1 700 m; la aceasta s-ar adăuga un nivel superior de 
eroziune care ar rezulta din unirea tuturor proeminenţelor situ- 
ate în cuprinsul podurilor suspendate. Cele mai înalte puncte ale 
acestor poduri constituie cîteva proeminențe, şi anume : virful 
Omu, Coştila, Caraiman, Jepii Mici, Jepii Mari, Piatra Arsă, 
Furnica, Virfu cu Dor şi Vînturișu. 


În partea cea mai înaltă a masivului, în jurul vîrtului 
Omu, se situează circuri glaciare, efect al ghețarilor pleisto- 
ceni. Profilul lor transversal în formă de ,,U” şi rupturile de 
pantă din profilul longitudinal arată că aici, în vechile văi 
preglaciare, s-au instalat ghețari care au modelat relieful după 
maniera lor specifică de eroziune. Cel mai lung ghețar cobora 
de sub vîrful Omu spre sud, în lungul Ialomiţei, iar fruntea lui 
sfirșea puţin mai la nord de Casa Peştera, unde morena frontală, 

avcuită şi prelungită în amunte cu o morenă laterală tipică, 
stă mărturie în acest sens (H. Wachner, 1929; Valeria 
Micalevich-Velcea, 1961). Văile Gaura, Mălăeşti, Țigă- 
nești şi Cerbu au găzduit fiecare, în pleistocen, cîte un ghețar. 

În timpul glaciaţiei, abrupturile lipsite de zăpadă şi chiar 
porțiunile din platou spulberate de vînt au stat sub influența 
proceselor periglaciare, cînd, capetele de strat au fost expuse 
cu precădere înghețului şi dezghețului şi cînd, au căpătat as- 
pectul lor apropiat de cel de astăzi. Procesele criogene şi nivale 
se continuă și astăzi în zona înaltă a Bucegilor, însă ele acţio- 
nează periodic toamna şi primăvara. Alături de dezagregarea 
conglomeratelor trebuie să amintim aici şi acţiunea zăpezilor 
care se manifestă brusc pe văile abrupte ale versantului pra- 
hovean sau lent, pe platou, acţionînd asupra solului şi asupra 
cuverturii afînate de la suprafaţă. 

Aceste procese au o mare importanță pentru modelarea 
reliefului, căci apele din precipitaţii se înfiltrează în mare parte 
în stiva groasă de roci permeabile, încît scurgerea, deci și ero- 
ziunea fluviatilă, acţionează cu precădere numai în perioadele cu 
averse de ploaie. 


Munţii Girbova, situaţi între văile Prahovei şi Doftanei, 
se deosebesc net din punct de vedere geografice de Masivul 
Bucegi. Avînd înălțimi maxime de 1 923 m (vîrful Neamţu) 
şi 1908 m (vîrful Baiu), ei se prezintă sub forma unei culmi 
principale mamelonate cu direcţie frîntă (N—S, E—V şi din 
nou N—S), terminîndu-se bruse prin denivelări de 600—700 m 
spre sud, în regiunea Comarnicului. Din culmea principală se 
desprind, de o parte și de alta, culmi secundare mai scunde, 
uneori ascuţite, alteori rotunjite, pînă în văile Prahovei şi 
Doitanei. Mici proeminențe se înșşiruie de la nord la sud, pe 
culmea principală, după cum urmează: vîrfurile Neamţu 
1 923 m, Rusu 1 902 m, Unghia Mare 1 847 m, Virfu lui 
Petru 1591 m, Cazacu 1753 m, Zamora 1 826 m, Baiu 
Mare 1908 şi 1896 m, Drăgan 1775 m şi Gagu Mare 
1 660 m (fig. 6). Așa cum reiese din simpla înşiruire a acestor 
înălțimi, între vîrfurile Rusu şi Cazacu, adică în sectorul în 
care culmea Gîrbovei are direcție est — vest, există o înșeuare la 

Fig. 5. — Munţii Bucegi. Colţii Mora- 
rului (foto Emilian Cristea). 

Fig. 6. — Virturile Ştevia și Rusu din Munţii Girbova (foto Gh.Niculescu). 


1 550—1 600 m ; ea a fost creată prin eroziunea afluenților Azugii 
şi a obirşiilor Prislopului (afluent al Doftanei). 

Din punct de vedere geologic, Munţii Gîrbova corespund 
formațiunilor neocomiene ale stratelor de Sinaia. Alcătuite 
dintr-o alternanță de gresii calcaroase, calcare marnoase și 
şisturi argilo-marnoase, cu o microtectonică foarte frămîn- 
tată — atit de bine pusă în evidenţă în defileul Prahovei dintre 
Sinaia și Posada — stratele de Sinaia constituie în ansamblu 
un larg anticlinoriu cunoscut; sub numele de anticlinoriul Za- 
mura (D. Patrulius, 1969). Direcţia lui generală (SSV— 
NNE) coincide cu cea a Munţilor Girbova și explică arhitec- 
tura simetrică a acestora. 

Afluenții Azugii și Prahovei, ca şi cei ai Doftanei, îrag- 
mentează Munţii Gîrbova, desfăcindu-i într-un sistem de culmi 

Fig. 7. — Organisme torențiale în Munţii Girbova (foto Gh. Niculescu). 


mai joase, ca niște contraforturi care „,susţin”” creasta prinei- 
pală. La obiîrşiile acestora, sub culme, se înmănunchează 
ogaşe şi vilcele torențiale, în versanţii cărora apar grohotișuri 
(fig. 7). Aici, ca şi în alte masive muntoase, pantele sînt aco- 
perite la suprafață de un strat de materiale rezultate din deza- 
gregarea stratelor de Sinaia. Ogaşele adîncite pun în libertate 
aceste grohotișuri, care, în timpul ploilor torențiale, sînt transpor- 
tate şi depuse mai jos sub torma unor fîşii destul de late de 
aluviuni. Acest fapt este foarte bine pus în evidenţă în văile 
de pe versantul de est al muntelui Ştevia. De obicei însă, oga- 
şele şi văile torențiale de sub culme sînt lipsite de apă ; izvoa- 
rele sînt mult mai jos. Zăpada însă stăruie multă vreme în aceste 
albii, conturîndu-le şi tăcîndu-le vizibile de la mari distanţe 
pînă spre sfîrşitul primăverii. Fără îndoială că ea exercită o 

oarecare influență la modelarea reliefului şi la „întreţinerea” 
acestor ogaşe. Dealtfel, forme nivale se întîlnesc adesea în Munţii 
Girbova, sub culme sau în şei, fie ca depresiuni adinci de 1—2 m, 
fie ca mici șanțuri în lungul culmilor, provenite prin tasarea 
depozitelor de pantă. 

Pantele situate deasupra limitei pădurilor prezintă foarte 
adesea văluriri neregulate care indică vechi procese de alune- 
care. Deasupra unora din ele (ca de exemplu sub virful Pal- 
tinu — 1 900 m) se remarcă nişe de desprindere cu dimensiuni 
mari. Alunecările s-au produs tot pe seama depozitelor de pantă 
în condiţiile unui climat mai umed. Deşi înierbate, valurile de 
alunecare, teșşite şi fixate, sint uneori şi astăzi reactivate în 
perioadele cu ploi sau zăpezi îndelungate. 


Munţii Grohotișu ocupă spaţiul dintre văile Doftanei 
și Teleajenului și sint alcătuiți dintr-o culme cu direcție N—S, 
aflată în prelungirea culmii Bratocei din Masivul Ciucaş. Vir- 
furile Babeș, Bobu Mare (1757 m), Grohotișu (1766 m) şi 
Șf. Ilie (1 588 m) reprezintă cele mai mari înălțimi. Din vîrful 
"Sf. Ilie se desprinde spre SE culmea mai joasă a Nebunului, 
între Teleajen şi Crasna, iar spre SV culmea Radilei, despărțită 
în două de valea Vărbilăului : culmea Trifoiu — Şerban Vodă, 
situată între văile Crasna şi Vărbilău, şi culmea Clăbucet — Păl- 
tinetu, între Vărbilău şi Doftana. La sud de micul nod orografic 
Sf. Ilie (1 588 m) înălțimile scad treptat la 1488 m (Radila 
Mare), 1 318 şi 1 373 m (vîriul Păltinetu şi, respectiv, Trifoiu), 
pentru ca în continuare, la contactul cu Subcarpaţii, să coboare 
la 900—1 000 m, alcătuind o treaptă de munţi joși. 

Înălţimile de peste 1 500 m corespund formațiunilor dure 
ale flișului albian constituite din gresii masive și conglomerate 
de Bucegi; partea sudică a munţilor Bobu este alcătuită din 
flişul şistos-grezos (flişul curbicortical) de vîrstă albian-vraco- 
niană, mai puţin rezistent la eroziune. 

Munţii Grohotișu se caracterizează prin culmi rotunjite, 
prelungi, cu denivelări neînsemnate. Creştetul munţilor adesea 
este plat sau ușor bombat și contrastează cu adîncimea și as- 
pectul de tinereţe al văilor. Astfel ,,Vîrful” Bobu Mare este de 
fapt un platou foarte neted la 1 750 m înălţime cu suprafață 

de aproape 2 km?, care amintește de întinsele platforme din 
Carpaţii Meridionali. Un al doilea nivel, la 1 400—1 500 m, 
se recunoaște cu uşurinţă; el retează aproape fără excepţii 
principalele culmi muntoase, fiind cel mai bine reprezentat 
sub vîrful Grohotişu, în muntele Şeţu. Înălţimile muntoase 
marginale care domină Subcarpaţii se racordează şi ele într-un 
nivel de eroziune la circa 1 000 m, fragmentat de văi adinci. 

În Munţii Grohotişu, procesele de eroziune cele mai in- 
tense se localizează în cadrul văilor. Văile torențiale și ogașele 
nu mai au extensiunea celor din Munţii Gîrbova, dar și aici 
formele de alunecare se pun în evidenţă în unele zone prin nișe 
vechi de desprindere şi valuri neregulate înierbate. În zona 
cea mai înaltă se schițează timid şi forme de relief datorate 
persistenţei mai îndelungate a zăpezii. Păşunile relativ întinse 
au favorizat viaţa pastorală, concentrată în special sub vir- 
furile Bobu și Grohotişu, dar extinsă și în lungul culmilor prin- 
cipale. Masivele forestiere au constituit şi constituie şi astăzi 
un obiect preţios de exploatare sistematică, fapt care a atras 
după sine construirea de șosele forestiere pe văile Teleajenului, 
Vărbilăului, Doftanei şi ale afluenților lor. 


Masivul Ciueaş, cu înălţimea lui maximă de 1 956 m în 
viriul Ciucaș, este al doilea masiv proeminent din județul 
Prahova. Situat la izvoarele Teleajenului, Telejenelului, Buză- 
ului şi Delghiului, Ciucaşul se prezintă ca o cetate sprijinită 
de contraforturi (fig. 8). Faţă de grupele muntoase din jur el 
este bine delimitat. Buzăul şi Delghiul îl despart spre nord 
de culmi muntoase de 1 000—1 200 m înălțime. Depresiunea 
Cheia îl limitează la sud, iar înşeuările joase ale Bratocei (1 267 
m) şi Boncuţei (1 075 m) îl separă de munţii Bobu Mare şi, 
respectiv, de culmea Tătarului. 

Ciucașul se detaşează de ţinutul înconjurător prin 
silueta lui spectaculoasă cu crestele pleşuve și dantelate cînd 
este privit de la Cheia, dar mai ales de la Întorsura Buzăului. 

Individualitatea lui geografică se datorește în cea mai 
mare parte alcătuirii litologice. Şi aici, ca și în Bucegi, conglo- 
meratele poligene de virstă albiană, cu ciment grezos, sînt 
marcate de pante abrupte brăzdate de văi torențiale ; faţă de 

Fig. 8. — Virtul Ciucaş și culmea Bratocea (foto 
Gh. Niculescu). 


formațiunile de fliş grezos sau marnos din jur se înscriu în 
relief prin forme semeţe. Alături de conglomerate, klippele de 
calear, cum ar fi cea din virful Tesla, fac ca relieful Ciucaşului 
să fie şi mai variat şi să prezinte un interes turistic deosebit. 

Conglomeratele şi calcarele se dispun peste formaţiuni mai 
puţin rezistente la eroziune, alcătuite din fliş grezos cu inter- 
calaţii de şisturi marnoase (barremian-apţiene), acestea alcătuind 
pantele mai domoale de la poalele Ciucaşului şi înșeuările din 
apropiere (pasurile Bratocea şi Boncuţa). 

Stiva groasă de conglomerate, prin excelență permeabile, 
fac ca Masivul Ciucaş să fie lipsit de apă. Izvoarele apar pe 
aliniamente precise, întotdeauna la contactul conglomeratelor 

şi calearelor cu depozitele impermeabile din bază. Deși obirşia 
Teleajenului (numită Valea Berii) se află la înălțimea de 1 600 m, 
în curmătura dintre vîrfurile Ciucaş şi Gropşoarele, izvorul se 
găseşte mult mai jos, la 1350 m altitudine. 

Spre deosebire de Bucegi, unde deasupra abrupturilor 
se întinde un platou cu numeroase platforme structurale, Ciu- 
cașul este alcătuit; din două culmi înalte de peste 1 700 m, 
despărțite de o înşeuare : în partea de vest culmea Bratocea 
care culminează în virful Ciucaş, în cea de est culmea Zăganu 
în care virful Gropşoarele este cel mai înalt (1 883 m). Pe cînd 
în Bucegi formele cele mai variate se întîlnesc în versanţi, aici 
alcătuiese creasta însăși. O gamă variată de turnuri, mici 
masive piramidale, ca renumitele Tigăi şi „Sfinxul Bratocei, 
stinci izolate sau înmănunchiate ca degetele unei miini, clăi, 
„„eiuperei” şi hornuri caracterizează culmile Ciucaşului şi consti- 
tuie tot atitea puncte de atracţie turistică. Cabana Ciucaş 
(1 550 m) amplasată nu departe de Tigăi, cabana Muntele 
Roşu (1260 m) şi motelul de la Cheia, construite în ordinea 
menţionată, marchează faze în evoluţia turismului din Ciucaş, 
faze legate bineînţeles şi de accesul din ce în ce mai lesnicios 
spre masiv. 

Spre sud, dincolo de Depresiunea Cheia şi de curmătura 
joasă a Pridvarei, se înalță un munte relativ izolat : Clăbucet 
(1 456 m). Stind, stavilă între Teleajen și Telejenel, coastele 
lui povirnite sînt fragmentate de văi adinci, în timp ce culmea 
rotunjită se înscrie în planul general al platformei Şeţu, atit 
de extinsă în Munţii Teleajenului. Și aici relietul a fost modelat 
de alunecări vechi, gresiile flișului curbicortical alunecînd pe 
substratul orizonturilor de marne şi argile. Gresiile masive din 
creştetul Clăbucetului, sub influenţa agenţilor de modelare, 
se desfac pe alocuri în blocuri și lespezi de piatră, alcătuind cîm- 
puri de grohotiş. 


Munţii Tătaru se desfășoară între Telejenel, Buzăul 
superior, Bisca Chiojdului și obiîrșia Siriului şi se sudează de 
Masivul Siriu în capătul cel mai nordic al judeţului Prahova. 
În ansamblu, Munţii Tătaru au o culme orientată N —S, din 
care pornesc spre miazăzi și răsărit culmi secundare, coborind 

treptat pină în valea Siriului şi a Biscei Chiojdului. Privită 
din Ciucaş sau de pe Clăbucet, această culme are un aspect 
monoton din cauza înălțimilor cu valori apropiate. Într-adevăr, 
mameloane teşite sau prelungi sînt despărțite de şei nu prea 
adinci : Tătăruţu (1 412 m), Tătaru Mare (| 477 m), Mănăilă 
(1 440, 1453 şi 1465 m) şi Virtu lui Crai (1473 m). Toate 
aceste virfuri se racordează altimetric şi fac parte din aceeaşi 
plattormă de denudare întilnită în Munţii Grohotişu, şi anume 
platforma Şeţu. Extensiunea ei atit de mare în munţii de la 
est de Buzău atestă o fază principală de modelare a reliefului 
muntos dezvoltat pe flişul cretacic şi paleogen din această re- 
giune, urmată apoi de adincirea vertiginoasă a reţelei hidro- 
grafice din pliocen-cuaternar. 

Dar aspectul monoton şi relativ omogen al Munţilor 
Tătaru se datorește și formațiunilor flișului şistos-grezos cu 
interealaţii de gresii masive (flișul curbicortical) de vîrstă albian- 
vraconiană. În partea sudică, acolo unde flişul curbicortical 
inealecă formațiunile mai noi (albian-turonian şi paleogene), 
mult mai puţin dure, se constată povirnişuri de citeva sute 
de metri înălțime care fac trecerea spre o treaptă mai joasă a 
munților. Alcătuită din formaţiuni paleogene şi oligocene prinse 
în unitatea tectonică a pintenului de Homorici, cuprindem aceas- 
tă treaptă sub numele de Munţii Zmeuret, după numele celui 
mai înalt vîrf (1 136 m). 

Atât în Munţii Tătaru, cit şi în Munţii Zmeuret procesele 
de modelare a reliefului au fost şi sînt şi astăzi active. Alături 
de văile torențiale adîncite în sol sau chiar în roca vie, se disting 
frecvent forme de alunecare (fig. 9). Uneori nișa de desprindere 
este subliniată şi de grohotișuri colțuroase rezultate din degra- 
darea orizonturilor grezoase. La toate aceste forme mai adăugăm 
depresiunile şi şanțurile alungite de pe Muntele Tătaru Mare 
datorate, după cîte se pare, zăpezii. 


Depresiunile intramontane. Masivele şi culmile muntoase 
din judeţul Prahova sînt despărțite de văi adinci şi înguste. 
Unele dintre ele, însă, sînt mai largi, constituind, mici depresiuni 
sau bazinete de eroziune, care au permis dezvoltarea unor loca- 
lităţi în lungul arterelor de circulaţie. 

Fig. 9. — Munţii Tătaru. Relief de alunecare (foto Gh. Niculescu). 


Cea mai mare depresiune intramontană este Depresiunea 
Sinaia, cuprinsă între abruptul Bucegilor, Munţii Girbova şi 
cele două îngustări ale văii Prahovei de la Buşteni şi de la sud 
de Sinaia. Ea a luat naștere la contactul conglomeratelor 
de Bucegi cu stratele de Sinaia, pe seama flişului marno-grezos 
(barremian-apţian). Lunca relativ largă a Prahovei, în care 
se constată chiar despletiri, este dominată de cel puţin două 
terase, legate, în dreptul văilor, de conurile de dejecţie ale aflu- 
enților. Localitățile Sinaia, Poiana Țapului şi Buşteni acoperă 
aproape în întregime aceste terase şi conuri. 


Depresiunea Teşila are o situație similară cu Depresiunea 
Sinaia, numai că aici ea a fost sculptată de Doftana la contactul 
stratelor de Sinaia cu flişul grezos al Munţilor Grohotişu. 

Depresiunea este mai largă și mai bine individualizată; în 
cadrul ei se remarcă o luncă supraaluvionată și trei terase bine 
marcate ce pătrund în lungul afluenților trecînd în conuri de 
dejecție. Localitățile Teşila şi Trăisteni au luat ființă pe aceste 
forme de relief. 

Depresiunea Cheia din bazinul superior al Teleajenului, 
adăpostită de abruptul sudic al Ciucașului, este de fapt un 
bazinet de confluență, al cărui fund aluvionat este alcătuit 
dintr-o asociere de conuri de dejecţie terasate. Micul cătun 
înfiripat iniţial în jurul mănăstirii cu același nume a devenit astăzi 
o stațiune climaterică și turistică destul de apreciată, cu 
atit mai mult cu cît.şoseaua Ploieşti — Braşov, de curînd 
modernizată, atrage un trafic din ce în ce mai sporit. 


Dealurile 


Dincolo de pantele abrupte ale munţilor, în dreptul 
cărora văile se lărgesc dintr-o dată şi riurile încep să se desple- 
tească, se întinde ţinutul dealurilor, o regiune în care peisajul 
geografic se schimbă. Pantele repezi fac loc celor domoale, 
înălțimile semeţe sînt înlocuite cu culmi rotunjite sau teşite, 
de o parte și de alta a văilor largi apar terase netede şi etajate 
denumite atît de sugestiv „,„poduri”. Alături de unele culmi mai 
proeminente se întîlnesc şi depresiuni, în interiorul cărora aşeză- 
rile omenești se grupează sau se înșiră în lungul văilor şi al 
căilor de comunicaţie. Peticele de pădure alternează cu livezi, 
vii şi chiar cu teren agricol, iar sondele, alături de coşurile 
fabricilor, apar destul de frecvent pe coaste sau pe fundul 
văilor, integrîndu-se firesc în peisajul geografic al Subcarpa- 
ţilor. 

Dealurile subcarpatice, ca treaptă intermediară între 
munţi şi cîmpie, se desfăşoară între înălțimi de 800—900 m şi 
200—300 m. Aceleași văi care în zona de munte îşi impuneau 
personalitatea prin adincime mare, separind masive înalte, 
aici, în Subcarpaţi, se afirmă prin lărgime şi prin gradul lor 
de intensă umanizare. Ele separă ţinutul deluros în comparti- 

mente mari transversale, în interiorul cărora, însă, o reţea secun- 
dară de văi le subdivide în unități mai mici — dealuri şi depre- 
siuni — foarte adesea luînd înfăţişarea dictată de constituţia 
geologică a regiunii. 

La vest de Prahova o singură culme mai importantă se 
individualizează spre hotarul judeţului. Desprinsă din înăl- 
ţimea muntoasă a Gurguiatului, ea începe să se contureze mai 
clar din părţile Talei, spre SSE, despărţind valea Prahovei de 
cea a Proviţei. La sud de Bobolia ea se curmă brusc făcînd loe 
şesului. Pe toată lungimea ei de aproape 20 km se succedă 
vîrfuri şi şei, după cum în culme apar bancuri de gresie dură 
sau formaţiuni mai puţin rezistente. Atiît în versanţii Proviţei, 
cât şi în cei ai Prahovei, alunecările vechi au transtormat pan- 
tele iniţiale, atenuindu-le în ansamblu, dar conferindu-le un 
relief minor vălurit, utilizat ca păşune sau ca teren pomicol. 

La răsărit de Prahova, contormaţia reliefului subcarpatice 
se schimbă. Direcţia anticlinalelor, sinclinalelor, a faliilor şi a 
flexurilor joacă un rol însemnat în modul de distribuire a dea- 
lurilor şi depresiunilor, dar şi a reliefului de detaliu. În acest 
sens, la est de Prahova se remarcă două zone subearpatice bine 
distincte (fig. 2). Zona nordică, denumită Subcarpaţii interni, 
cu un relief agitat şi foarte variat, corespunde unei structuri 
frămîntate : pinteni paleogeni, cute asimetrice, deversate şi 
faliate, sinelinale suspendate. Zona sudică sau Subcarpaţii 
externi se caracterizează printr-un relief mai domol în care se 
remarcă depresiunea sinelinală Mislea — Podeni, prelungită, 
pe valea Cricovului Sărat pînă spre Cislău, şi dealuri ce se înalţă 
treptat de la Băicoi spre răsărit, pînă în Masivul Istriţa. Subcar- 
paţii externi vin în contact direct cu cîmpia în lungul unei linii 
ce trece pe lîngă localităţile Băneşti, Băicoi, Țintea, Pleaşa, 
Chiţorani, Valea Călugărească, Urlaţi, Ceptura, Gura Vadului. 
Intrîndul pe care îl prezintă spre vest limita Subearpaţilor 
externi stă în legătură cu afundarea axială a cutelor din lungul 
Prahovei. 

Subearpaţii interni sînt despărțiți de valea Teleajenului 
în două compartimente diferite ca relief, structură geologică 
şi peisaj. Dealurile dintre Prahova şi Teleajen sînt fragmentate 
de Doftana, de Vărbilău și de afluenții lor. Direcţia nord — sud 


https://biblioteca-digitala.ro 


a culmilor principale, în lungul cărora se schiţează curmături 
mai mult sau mai puţin adinci, este dublată de o direcţie vest — 
est a culmilor secundare, corespunzătoare formațiunilor geo- 
logice şi unor linii tectonice. Imediat sub munte, care aici in- 
clude o treaptă joasă la circa 1 000 m, se schițează depresiuni 
mai ales în zonele de înmănunchiere a piraielor. Ele sînt sculptate 
în depozitele helveţiene. Cele mai însemnate sînt : depresiunile 
Brebu şi Cîmpina, în cadrul cărora o terasă de 45—65 m are 
o extensiune remarcabilă atît pe valea Prahovei, cit şi pe cea 
a Doftanei; Depresiunea Aluniș, la coniluența Vărbilăului cu 
Bertea ; micul bazinet de la Slănic. Mai la sud, formațiunile 
paleogene, dar mai ales cîteva sinelinale miocene suspendate 
tormează cel mai înalt; relief : vîrtul Măceşu, 815 m, și Măgura 
Trestioarei, 654 m. Ele sînt cu atît mai proeminente cu cit 
sînt flancate de abrupturi atacate de alunecări şi torenţi. La 
sud de cele două virfuri, şi mai ales între Vărbilău şi Teleajen, 
culmile înclină uniform spre sud, sub forma unor poduri netede 
sau rotunjite, unde pietrişurile cuaternare au grosimi de 20— 
45 m. Întregul ţinut; deluros dintre Prahova şi Teleajen, cu ex- 
cepţia înălțimilor de peste 500—600 m, a fost acoperit; la înce- 
putul cuaternarului de o cuvertură de pietrișuri piemontane 
acumulate la poalele muntelui de Prahova, Vărbilău şi Teleajen, 
din care astăzi se păstrează destul de multe resturi: podurile 
de la sud de virful Măceşu, Podu Bertei, vîriul Fîntîna Rece 
şi altele (Gh. Niculescu, 1965). Eroziunea care a urmat 
a dus la adîncirea văilor şi la formarea unor terase amplu dez- 
voltate. 


Dincolo de valea Teleajenului, dealurile subcarpatice 
interne crese uşor în înălțime și prezintă un aspect mai variat, 
după cum şi alcătuirea geologică a teritoriului este mai variată. 

Pintenii paleogeni de Homorici şi de Văleni se înscriu 
în relief ca dealuri înalte cu aspect de muncei. Depresiunea 
Drajna — Chiojd, însinuată între ei şi corespunzind unui 
sinclinal miocen, a fost cîndva drenată de un riu cu direcție 
NE—SV, afluent al Teleajenului (Emm. de Martonne, 
1907; N. Popp, 1934), dar mișcările tectonice din cua- 
ternar au făcut ca Bisca Chiojdului şi afluentul ei Zeletinul 
să fragmenteze Dealurile Priporului (pintenul de Văleni) şi 

Fig. 10. — Culmea Salcia (foto Gh. Niculescu). 


să decapiteze vechiul afluent al Teleajenului, iar apele lui să 
fie întoarse spre Buzău. 


Dealurile înalte corespunzînd celor doi pinteni şi Depre- 
siunea Drajna — Chiojd, ale căror caractere morfologice le apropie 
deopotrivă de zona muntoasă şi de cea deluroasă, pe drept 
cuvînt au fost considerate ca făcînd parte dintr-o zonă de 
interferență carpato-subcarpatică (V. Mihăilescu, 1963 şi 
1966; Gh. Niculescu, 1971). Ea se deosebeşte de zona 
Subcarpaților propriu-zişi de la sud, unde înălțimile rareori 
depăşese 500—600 m și unde afluenții Cricovului Sărat au 
creat culmi cu direcţii diferite. Aici bancurile de gresie rezis- 
tentă formează virfuri asimetrice, ca în regiunea Coada Malu- 
lui — Bogdănești. Formațiunile pliocene cele mai redresate 
de la marginea de vest a cuvetei Calvini dau un relief de cueste 
şi suprafeţe structurale (dealul Corbu şi culmea Salciei) (fig. 10). 

Subcarpaţii externi sînt despărțiți, la rindul lor, de valea 
Cricovului Sărat în două compartimente. Dealurile izolate de 
la Țintea şi Blejoi, continuate dincolo de Teleajen cu masivul 
colinar al Bucovelului, toate cu înălțimi de circa 400 m şi 
pante domoale, îndreptățesc gruparea lor într-o unitate aparte, 
pe care o cuprindem sub numele de Dealurile Ploieştilor (G h. 
Niculescu, 1955). Aspectul lor se datoreşte depozitelor 
moi (argile, nisipuri argiloase și pietrișuri) larg cutate. 

Formate în faza tirzie a mișcărilor valahe, ele par să-și 
continuie şi azi înălțarea lentă, de vreme ce terasele cele mai 
tinere ale Prahovei şi Teleajenului au fost deformate. Dealurile 
Ploieştilor sînt înconjurate de aluviuni, fapt care trădează o 
importantă fază de instabilitate a riurilor. Zona de confluență 
a Prahovei cu Doitana, respectiv zona din care aluviunile Pra- 
hovei au fost împrăştiate pe mari întinderi, reprezintă şi 
un punct de schimbare de direcţie a apelor. Depresiunea Mislea — 
Podeni, situată între Dealurile Ploieştilor şi Subcarpaţii interni, 
cu axa sa corespunzătoare unui sinelinal, cu aluviunile tera- 
sate şi cu toate caracterele ei morfologice nu este altceva decît 
o veche vale a Prahovei care-i îndruma apele spre est pină 
în valea Cricovului Sărat. Pe de altă parte, şaua aluvionată 
de la Găgeni, care desparte dealul de la Țintea de cel al Găge- 
nilor, indică și ea scurgerea unui riu pe aici. Aşadar, de o parte 
înălțarea unor dealuri recente, pe de alta aluvionarea excesivă 
care a impus divagarea riurilor, iată condiţiile în care s-a defi- 
nitivat relieful din jurul Ploieștiului. 

La est de valea Cricovului Sărat, al cărui bazin superior 
corespunde frumoasei Depresiuni a Singerului, se individuali- 
zează o altă regiune deluroasă — prelungirea vestică a Masi- 
vului Istriţa. Cele mai mari înălțimi se înşiră pe direcţia vest — 
est şi corespund calcarelor şi gresiilor sarmaţiene ; vîrful Ciortea 
(609 m) este cel mai proeminent. Sub creasta calcaroasă, la 
obirșiile pîraielor ce se îndreaptă spre cîmpie, se schițează mici 
depresiuni. Din culmea Ciortei se desprinde spre SV o culme 
mai scundă, pînă la Urlaţi. Ea corespunde unui anticlinal 
pliocen pe flancurile căruia eroziunea a sculptat micile depre- 
siuni de la Rotari şi Sudiţi. Pe pantele mai domoale acoperite 
de vii şi livezi, sondele indică prezenţa petrolului în subsolul 

regiunii. Contactul dealurilor cu cîmpia se tace printr-un tăpșan 
slab înclinat format din alăturarea conurilor de dejecție acu- 
mulate aici de torenţi și ravene. 

Alături de dealuri şi depresiuni, în cadrul reliefului sub- 
carpatic se individualizează şi văile largi ale Prahovei, Doftanei, 
Teleajenului și Cricovului Sărat, ca adevărate culoare în care 
așezările omeneşti s-au concentrat cu precădere datorită con- 
diţiilor favorabile pe care le oferă. Luncile largi, terasele netede 
etajate, prundişurile care ascund pinze de apă, posibilităţile 
lesnicioase de circulaţie, toate au făcut ca văile să se înscrie 
în peisajul geografic ca unităţi aparte, cu consecințe economice 
foarte însemnate. . 

Terasele văilor, mult înălțate la contactul cu muntele şi 
puternice coboriîte spre cîmpie, stau mărturie despre înălțarea 
suferită de Subcarpaţi în timpul cuaternarului. 

Adiînecirea succesivă a văilor mari a atras după sine şi 
adîncirea afluenților, iar acestea au favorizat direct sau indirect 
alunecarea terenurilor, astăzi în mare parte stabilizate. Şi toate 
acestea explică aspectul actual al dealurilor subcarpatice din 
judeţul Prahova, în care crestele de intersecţie se conturează, 
ca un element predominant. 


Cîmpiile 


Ca cea mai joasă treaptă de relief din judeţ, cimpiile consti- 
tuie o unitate de relief situată de obicei la înălțime de 100 —200 m, 
dar care urcă în unele regiuni pînă la 300 m altitudine, ba chiar 
şi mai mult, așa cum se constată în lungul Prahovei. Formarea 
ei este legată de umplerea, în cuaternar, a ultimelor vestigii 
ale lacului pliocen care acoperea Cimpia Română aproape în 
întregime. La bordura ei nordică, acolo unde dealurile cădeau 
brusc și unde văile care brăzdau Subcarpaţii își pierdeau ma- 
lurile, riurile au împrăștiat pe mari suprafeţe aluviunile trans- 
portate din regiunile de munte şi coline. Mai grosiere la contactul 
dealurilor cu cîmpia, aluviunile fluviatile devin din ce în ce 
mai fine spre sud şi trec treptat la nisipuri şi chiar la miluri. 

Concomitent se constată și o scădere altimetrică a reliefului 
de la nord la sud, unde cîmpia coboară sub 80 m. 

Dar cum acumulările de pietrişuri s-au produs ritmic, 
în funcţie de pulsaţiile mişcărilor neotectonice, pozitive spre 
munte și negative în zona de Glinple, şi relieful format prezintă, 
înfățișări şi vîrste diferite. 

Se remarcă astfel, pe teritoriul judeţului Prahova, citeva 
fragmente dintr-o cîmpie înaltă, mai veche, şi anume cîmpul 
Urletei, care desparte Prahova de valea Mislei, şi cîmpia dintre 
localitățile Puchenii Mari şi Cocorăștii-Grind, fragmentată 
şi ea de Prahova, la Tinosu (fig. 2). Această din urmă cîmpie 
depăşeşte spre vest limitele județului Prahova şi desparte 
cimpiile mai joase ale Ploieştilor la est şi Tirgoviştei la vest. 
Alcătuită din prundişuri acoperite de depozite argiloase şi 
loessoide, această cîmpie înaltă reprezintă o puternică fază 
de acumulare de vîrstă pleistocen mediu; ea a fost ulterior 
fragmentată de Ialomiţa, Prahova și Cricovu Dulce, așa încît 
din vasta ei întindere au rămas resturi alungite NV—SE, 
înaintînd ca un pinten în inima cîmpiei (G. Vâlsan, 1915; 
Gh. Niculescu, 1960). 

Sub malurile proeminente ale acestei cimpii înalte se 
întinde Cimpia Ploieştilor, netedă dar bombată. Este conul 
de dejecţie al Prahovei desfășurat cu precădere pe stînga 
Prahovei pînă sub poalele dealurilor izolate de la Băicoi şi 
Găgeni. El este prelungirea spre sud a celei mai importante 
terase de pe valea Prahovei, pe care se situează Cîmpina și 
Breaza. Suprafaţa cîmpiei este netedă, dar păstrează încă urmele 
divagării Prahovei care apar pe alocuri ca vîlcele abia schițate. 
Pîrîul Dimbu curge printr-o vale mult prea largă faţă de pu- 
terea lui de eroziune şi se pare că el a împrumutat un vechi 
curs al Prahovei, dacă nu cumva al Teleajenului, care şi el 
pătrundea cîndva în cîmpie pe la Găgeni. Pe direcţia NV—SEF, 
conul Prahovei prezintă uşoare grăbiri de pantă, ca spre exem- 
plu la gara Buda, care marchează de fapt limite temporare 
ale unor depuneri mai substanţiale de pietrișuri. De fapt, 
pretutindeni în Cîmpia Ploieștilor sub solul subțire de numai 
30—50 cm se observă prundișuri a căror grosime atinge — aşa 
cum s-a observat în foraje — 80 m în zona Buda. Se pare că 

aici, înaintea aluvionării cîmpiei, a existat'o depresiune sau 
poate că aici mișcări negative locale au solicitat cantităţile 
imense de aluviuni. Grosimea mare a pietrișurilor şi în conse- 
cinţă adîncimea mare a pînzei de apă explică absenţa localită- 
ților în această regiune. 

Aluviunile conului prahovean se subţiază treptat, aşa 
încît la SE de Ploieşti pînza de apă se află la adincime mai mică 
şi formează pîraie ce se îndreaptă spre Prahova sau Teleajen. 
Ele conduc spre porţiunea cea mai joasă a cîmpiei din judeţul 
Prahova — Cîmpia Gherghiţei —, o cîmpie netedă cu pantă 
practic nulă, în care rîurile divaghează şi meandrează puternic 
prin albii largi şi întortochiate, adesea lipsite de maluri. Numai 
spre nord, în apropierea dealurilor, această cîmpie se înalță 
ușor, alcătuind un tăpșan mai înalt format din alte conuri de 
dejecţie, dintre care cel mai însemnat este cel al Cricovului 
Sărat. În schimb, spre sud, dincolo de Prahova şi valea Crico- 
vului Sec, caracterul de divagare a rîurilor dispare, iar în consti- 
tuţia câmpiei intervin depozitele loessoide. 

Relieful judeţului Prahova prezintă aşadar o mare vari- 
aţie atît în ceea ce priveşte înfăţişarea, cît şi înălțimile. Acest 
fapt atrage după sine și variaţia altor elemente geografice 
pe verticală, așa cum vom putea vedea în cele ce urmează. 


RESURSELE SUBSOLULUI 


Formațiunile geologice atît de variate, aflate în cuprinsul 
judeţului Prahova, conțin numeroase substanţe minerale utile, 
care constituie o însemnată bază materială pentru industrie. 
O parte din aceste resurse au fost cunoscute de demult şi uneori 
au constituit obiectul unor exploatări foarte vechi; o altă 

parte au fost descoperite în ultimele două secole, iar cercetările 
geologice de amănunt anume întreprinse descoperă noi bogății 
ale subsolului sau dau la iveală perimetre mai largi ale zăcă- 
mintelor deja cunoscute şi care își aşteaptă punerea în valoare. 

Formațiunile flişului cretacice şi paleogen conţin roci ale 
căror însușiri permit utilizarea lor ca materiale de construcţii. 
Menţionăm aici calcarele masive care se exploatează la Sinaia, 
Valea Largă și Comarnic şi care se folosesc şi pentru fabricarea 
varului și a cimentului; marnele calcaroase se exploatează 
la Şotrile şi Gura Beliei. 

Tot în cuprinsul flişului paleogen menţionăm ca forma- 
țiune de interes economic gresia de Kliwa (oligocen). Această 
gresie este silicioasă, albă, alcătuită din granule de cuarț în 
proporţie de 98%. Orizonturile superioare, mai slab cimentate, 
se dezagregă ușor; ele sînt exploatate la Vălenii de Munte, 
pe stinga Teleajenului. Nisipul silicios pus în libertate prin 
presiunea jeturilor de apă prin care se exploatează este utilizat 
ca materie primă în fabricarea sticlei. 

În cuprinsul formațiunilor miocene din zona dealurilor 
subcarpatice se întîlnesc tufurile dacitice albe sau verzi. Cenușa 
vulcanică datorată erupţiilor din timpul tortonianului s-a depus 
în apele puţin adînci ale sinelinalelor de Slănic şi Drajna, for- 
mind, strate ale căror grosimi pot atinge 50—60 m. Tufurile 
dacitice au un conţinut bogat de globigerine. Rezistenţa 
lor mare şi faptul că sînt; uşoare fac ca aceste tuturi să fie uti- 
lizate ca materiale de construcţie şi ca materie primă pentru 
fabricarea cimenturilor speciale. Tufurile tortoniene au un aspect 
masiv şi prezintă intercalaţii de tut verde silicifiat în Piatra 
Verde de lingă Slănic, de unde se şi exploatează. 

Alături de tufuri, în apele mărilor helveţiene şi torto- 
niene s-au depus și formațiuni de gips şi sare în condiţiile unui 
climat cald, şi arid. Evaporarea accentuată a apelor puţin adinci 
din golfurile sinclinalelor Slănic şi Drajna au făcut ca în aceste 
locuri formațiunile de gips și sare să aibă o extensiune mai 
mare. Gipsul apare adesea pur, alteori în amestec cu marne 
și argile ; uneori este cristalizat în formă de lance sau creastă 
de cocoș, dar cel mai frecvent are un aspect fibros. Deşi este 
prezent aproape pretutindeni în tortonianul Subearpaţilor, 35 

el este exploatat în puţine locuri din judeţul Prahova, şi anume 
la Slănic, Ceraşu şi Bătrîni. | 
Sarea, a cărei extensiune este foarte mare în miocenul 
din dealurile subcarpatice ale județului Prahova, apare sub 
formă de masive în numeroase regiuni, deși ea se exploatează 
numai la Slănic. Depusă în lagune, în condiţiile unei evaporări 
accentuate, sarea a fost dislocată tectonic, aşa încît, de cele 
mai multe ori, ea apare sub formă de masive lenticulare, lame 
sau piloni. Datorită poziţiei tectonice a acestor masive care 
face ca sarea să vină în contact cu formaţiuni foarte diferite, 
s-au purtat discuţii îndelungate asupra vîrstei acesteia. Consi- 
derată iniţial ca avînd vîrstă aquitaniană (Mrazec, Maco- 
vei) sau chiar mai veche (|. P. Voiteşti), ea este accep- 
tată astăzi ca o formaţiune tortoniană (Gr. Popescu). 
Plasticitatea sării a făcut ca, în timpul mişcărilor oro- 
genice, aceasta să se deplaseze spre suprafaţă în lungul unor 
linii de minimă rezistenţă, de regulă de-a lungul anticlinalelor, 
străpungînd, formațiunile de deasupra, uneori răsturnîndu-le 
sau încălecîndu-le (diapirism) (fig. 11). Apariţia masivelor 
de sare respectă trei aliniamente în zona mio-pliocenă din judeţul 
Prahova, conforme direcţiei de cutare a formațiunilor. În funcţie 
de presiunile mai mari sau mai mici la care au fost supuse 
depozitele saline în timpul fazelor de cutare, masivele de sare 
au diferite poziţii. În timp ce în aliniamentul cel mai nordic 
masivele de sare au ajuns la zi producînd încălecări, dovadă 
a unor solicitări tectonice accentuate, în aliniamentul mijlociu 
nu s-au produs încălecări de formaţiuni, iar masivele de sare 
din aliniamentul sudic nu au izbutit să iasă la suprafaţă, alcă- 
tuind, așa-zisele structuri criptodiapire. Cutele anticlinale ascunse 
sub aluviunile Cîmpiei Ploieştilor reprezintă un astfel de caz. 


Tot ca urmare a presiunilor tectonice exercitate asupra 
sării, în masivele de sare se remarcă ondulări de dungi de impu- 
rități, aşa cum se văd, în muntele de sare de la Slănic sau în 
pereţii galeriilor de exploatare din aceeaşi localitate. Sarea, 
ca substanță minerală utilă, a fost exploatată din vechime 
prin încăperi în formă de clopot. În prezent, exploatările 
moderne prin galerii trapezoidale se fac cu mijloace moderne, 
mecanizate, de mare randament. 

Legate de prezența masivelor de sare sînt și d2voarele 
sărate. Ele au fost şi mai sînt încă utilizate pentru efecteie 
lor terapeutice la Poiana Cimpina, Telega, Țintea şi Slănic. 
Dacă primele trei au o importanță strict locală, băile de la 
Slănic, situate chiar lingă masivul de sare, se bucură de o 
importanţă regională, deşi amenajările existente nu sînt încă 
la înălţimea calităţilor terapeutice ale apelor. 

Foarte adesea masivele de sare sînt asociate cu zăcăminte 
de petrol şi gaze, zona cutelor diapire din judeţul Prahova 
fiind renumită din acest punct de vedere. Ca roci-mamă de 
petrol sînt considerate formațiunile bituminoase din diferite 
orizonturi sedimentare care au luat naştere în mări puțin adinci 
sau în lagune, unde substanţele organice abundente au suferit 
o descompunere lentă, în absenţa oxigenului. În depozitele 
de fliș se menţionează şisturile disodilice şi marnele bituminoase 
din formațiunile oligocene, iar în depozitele sedimentare miocene, 
şisturile bituminoase cunoscute sub numele de şisturi cu radio- 
lari din formațiunile tortoniene. 'Țiţeiul nu se găsește însă în 
aceste roci care l-au generat, ci în formaţiuni mai noi, deoarece 
el a migrat spre suprafaţă în lungul unor linii tectonice. Orizon- 
turile de gresii şi nisipuri, şi în general rocile permeabile 
întilnite în calea ascensiunii lui, au fost impregnate cu petrol, 
constituind excelente roci-magazin, în cazul cînd aceste 


“orizonturi erau acoperite de strate impermeabile (argile, 


marne etc.). Aşadar, formarea zăcămintelor de petrol este 
legată de existența unor roci bituminoase, a unor linii tec- 
tonice (falii, decroșări, linii de încălecare etc.), a unor roci 
permeabile colectoare și a unor strate de protecţie în acoperișul 
acestora. 

Între formațiunile colectoare de petrol amintim gresia 
de Kliwa (oligocen), gresiile din orizontul roșu al helveţianului, 
nisipurile şi gresiile din sarmațţianul mediu, meoţian şi dacian. 
Tot aici trebuie să adăugăm și unele nisipuri intercalate între 
marnele ponţiene şi cele din levantin. 

Zăcămintele de petrol din județul Prahova se dispun în 
patru aliniamente legate de ivirile masivelor de sare (N. Gri- 
goraş, 1961). 

În aliniamentul nordic menţionăm zăcămintele de la Copă- 
ceni— Gura Vitioarei, unde petrolul se găseşte în gresia de Kliwa 
şi în rocile permeabile helveţiene şi meoţiene. 

Imediat la sud seaflă două structuri petrolifere care s-ar 
încadra într-un aliniament secundar, și anume cea de la Apos- 
tolache, al cărui petrol din meoţian a fost exploatat prin-puțuri 
înainte de 1916 (astăzi abardonată), şi cea de la Păcureți— Măgu- 
rele cu țiței din depozite ponţiene şi meoţiene, exploatată încă 
din secolul trecut. 

Aliniamentul mijlociu de zăcăminte de petrol este legat 
de prezența unor cute diapire tipice în care masivele de sare 
au ajuns la zi în majoritatea cazurilor. Amintim aici zăcămin- 
tele de la Filipeşti (helvețian, meoţian, dacian), Floreşti (meo- 
țian) şi Băicoi— "Țintea (sarmaţian, meoţian, dacian). La acestea 
se adaugă structura Podenii Vechi, în care ponțianul şi meo- 
țianul conţin petrol și gaze, şi mai ales structura Boldeşti unde 
sarmațianul, meoţianul, dacianul și levantinul sînt bogate în 
petrol, gaze şi gaz metan. În dacianul şi levantinul acestei 
structuri există 13 orizonturi de nisipuri gazeifere, în care 
gazulIetan deţine 99%. Exploatarea hidrocarburilor din struc- 
tura ldeşti a înregistrat un progres continuu odată cu mo- 
dernizarea utilajului de foraj capabil să atingă orizonturi pro- 
ductive din ce în ce mai adinci. 

În aliniamentul sudic, legat de prezenţa unor cute dia- 
pire incipiente (sarea nu a ajuns la zi), se încadrează structurile 
antielinale de la Ceptura — Urlaţi, cu exploatarea petrolului 
din nisipurile meoţiene, și cuta ascunsă de la Ariceşti (brahi- 
anticlinal faliat şi acoperit de aluviunile Prahovei), în care 
se exploatează petrolul din meoţian şi gazele din meoţian, 
dacian și levantin. Structura anticlinală Mănești — Vlădeni 
conţine numai gaze în nisipuri meoţiene și daciene. Spre hotarul 39 

cu judeţul Dîmboviţa se continuă anticlinalul Mărgineni, care 
ascunde petrol (meoţian) şi gaze (dacian). 

În judeţul Prahova există zăcăminte de asfalt la Matiţa.. 
Secţionarea prin eroziune a orizonturilor petrolifere din meo- 
țian şi dacian a ocazionat oxidarea țițeiului și transformarea, 
lui în asfalt. Exploatarea lui se face prin galerii. 

O altă resursă minerală o constituie cărbunii, care în 
judeţul Prahova, ca în toată zona sedimentară din fața 
Carpaţilor, se găsesc în formațiunile daciene. Deşi sînt căr- 
buni inferiori — lignit — cu putere calorică de numai 3 600— 
4300 de calorii, ei sînt utilizați la alimentarea termocen- 
tralelor. 

Lignitul din dacian constituie o particularitate a acestei 
tormaţiuni şi apare ca interealaţii care variază atit ca număr, 
cit şi ca grosime (N. Oncescu, 1947). Cu toată marea întin- 
dere a dacianului purtător de cărbune el nu se exploatează 
decît în puţine regiuni, şi numai acolo unde stratele de lignit 
se găsesc la suprafaţă. O primă regiune este regiunea Filipeştii 
de Pădure (Siliştea Dealului), unde în dacianul din cele două 
flancuri ale unui anticlinal se cunosc nouă strate de lignit cu 
grosime ce variază între 1 şi 4 m. A doua zonă de exploatare 
este la Ceptura, unde în aceleaşi formaţiuni se găsesc cîteva 
strate de cărbuni dintre care cele mai importante au grosime 


„de 1,50 m şi 3m. 


Pietrişurile şi nisipurile holocene din albiile rîurilor mari, 
ca Prahova şi Teleajenul, constituie o altă resursă economică. 
Ele sînt exploatate în mai multe puncte și sînt utilizate în 
construcții. 

O privire de ansamblu asupra resurselor subsolului enu- 
merate plasează judeţul Prahova printre primele judeţe ale 
țării noastre. Sarea, dar mai ales petrolul și gazele sînt princi- 
palele bogății, fapt care a constituit o condiţie esenţială pentru 
dezvoltarea unor ramuri industriale de bază ale economiei 
judeţului şi chiar a ţării. 

Diversitatea mare a reliefului desfășurat pe o diferență 
de nivel de peste 2 400 m şi dispunerea lui în trepte, cu expu- 
nere sudică determină o diversitate similară şi în ceea ce priveşte 
elementele climatice. Fiecare unitate mare de relief este carac- 
terizastă din punctul de vedere al climei prin anume particulari- 
tăţi, în funcţie de înălțime. Acestea rezultă din modul diferit 
de asociere a valorilor temperaturii, precipitațiilor şi a altor 
elemente climatice. Din acest motiv, în prezentarea climei 
judeţului Prahova, vom urmări mai întîi modul în care princi- 
palele elemente ale climei variază cu altitudinea, pentru ca, 
în cele din urmă, să vedem modul lor de asociere regională și 
să punem în evidenţă ceea ce are specific din punct de vedere 
climatic fiecare unitate de relief. 

Aşa cum reiese din analiza datelor consemnate pentru 
un şir îndelungat de ani de observaţie (1896 —1915 şi 1921 —1955) 
și din analizarea Wărților Atlasului climatologic al Republicii 
Socialiste România-4%966), temperatura medie anuală a aerului 
în judeţul Prahova se desfăşoară între mai puţin de —2*C 
în zona înaltă a Bucegilor și peste 10” C în zona de cîmpie, 
înregistrindu-se o amplitudine de circa 13%. 

În regiunea de munte, media temperaturilor anuale este 
de 1—2” C, cuprinzind cele mai înalte culmi (Ciucaş, Groho- 
tișu şi Giîrbova), pentru ca pe podul Bucegilor să scadă la 
0”, iar în jurul vîriului Omu să atingă —2"C. Spre poalele 
munţilor temperatura crește treptat la circa 6—8* C (fig. 12). 

În ţinutul dealurilor subcarpatice temperaturile anuale 
se prezintă mai omogen, înregistrîind valori cuprinse aproxi- 
mativ între 8 şi 10” C (9—10* C pe văi şi 8—9C pe înălțimi), 

în timp ce în zona de cîmpie temperatura medie anuală se ridică 
la peste 10* C. 

Succesiunea anotimpurilor, atît de caracteristică clima- 
tului temperat de la latitudinile noastre, face ca temperaturile 
să fluetueze de la lună la lună, înregistrînd, valori foarte variate. 
Oprindu-ne la situaţia temperaturilor din luna ianuarie (cea 
mai rece lună a anului), se constată o amplitudine de numai 8 
între temperaturile din regiunea cea mai înaltă și din cea mai 
joasă a județului. Astfel, temperatura aerului din regiunea 
de munte este mai mică de —4" O, atingînd valori de —8 0 
în Munţii Ciucaş şi sub —10* C la vîrful Omu ; cea din regiunea 
subcarpatică este de —4 ... —2* C. Contrar situaţiei normale, 
temperaturile cele mai ridicate se situează pe înălțimile subcar- 
patice de la sud, de Cimpina și Vălenii de Munte (mai puţin 
de —2* 0). Spre zona muntoasă, temperatura seade conform 
gradientului, în schimb în zona de cîmpie, datorită aerului rece 
şi greu masat pe fundul depresiunii Cîmpiei Române, tem- 
peraturile scad la —3* C şi chiar mai jos. Se constată deci o 
inversiune termică, aşa cum se vede în figura 12 B şi cum 
a fost consemnată în literatură (Octavia Şeitan-Bog- 
dan, 1969). 

"Așadar, reiese că, în luna ianuarie, diterenţele termice 
sînt relativ mici, cu toate că şi aici configuraţia izotermelor 
pune în evidenţă regiunea muntoasă. 

Dimpotrivă, luna iulie, cea mai călduroasă lună a anului, 
se caracterizează printr-o variaţie foarte mare a temperaturilor 
aerului, exprimată printr-o amplitudine de circa 17* C. În timp 
ce în zona muntoasă se remarcă temperaturi cuprinse între 
circa 16" C la poale şi 10—12* OC pe culmi (la vîrful Omu numai 
6” 0), zona dealurilor subcarpatice este cuprinsă între izoter- 
mele de 21 şi 16* C, iar în cea a cîmpiei temperaturile depăşese 
spre sud 22* C (fig. 12 C). Diferenţele termice mari ale aerului 
se datorese modului diferit de încălzire a suprafeţei active în 
condiţiile . insolaţiei puternice din luna iulie. 


De-a lungul perioadei de observaţii cuprinse între 1896 
şi 1955, pe teritoriul județului Prahova s-a înregistrat ca tem- 


-peratură minimă absolută —38,0* C la vîrful Omu (10 februarie 


1929), cînd marginea unui puternic anţiciclon cu centrul în 

Finlanda a atins Carpaţii Meridionali, adică numai cu o jumă- 
tate de grad diferenţă faţă de minima absolută pe ţară (—38,5” C 
la 25 ianurie 1942) de la Bod din Depresiunea Braşov. Cea mai 
ridicată temperatură s-a înregistrat la Ploiești (39,4 C la 10 
august 1945), cu ocazia unei invazii de aer tropical, şi la Valea, 
Călugărească, tot 39,4” C (la 7 septembrie 1946), cu 5,L* mai 
puţin decît maxima absolută pe ţară (44,5” la 10 august 1951) 
înregistrată la Ion Sion în Bărăgan. 

Diferenţierile pe verticală ale temperaturii aerului se 
constată și în ceea ce privește apariţia și dispariţia îngheţului. 
Astfel, în zona muntoasă, deasupra altitudinilor de 1 400—1 600 
m, temperaturile sub 0* C apar din luna septembrie cuprinzînd 
mai ales masivele Ciucaş, Grohotişu, cu prelungirile lor sudice, 
şi bineînţeles Masivul Bucegi, unde fenomenele de îngheț se 
pot semnala uneori chiar din august. Treapta de relief urmă- 
toare, dealurile subcarpatice, începe să fie afectată de îngheț 
între 1 şi 10 octombrie, iar unităţile de cîmpie abia între 21 oc- 
tombrie şi 1 noiembrie, deci cu aproximativ o lună mai tirziu 
decît la munte. De asemenea, data medie a ultimului îngheţ 
este cu mult mai timpurie în cîmpie (1—10 aprilie) decît cea 
din regiunile muntoase, unde îngheţul se poate prelungi pînă 
în lunile mai—iunie. Aşadar, dacă în sudul județului intervalul 
anual fără îngheţ totalizează 180—190 de zilei permiţind desfăşu- 
rarea fără dificultăţi a activităţilor în agricultură, pe culmile 
înalte acest interval este mult diminuat (sub 140 de zile), limi- 
tînd păşunatul la cîteva luni pe an. Alternanţa înghețului şi 
dezgheţului în anotimpurile de tranziţie (primăvara şi toamna) 
acţionează asupra reliefului stîncos alcătuit din conglomerate 
şi calcare, producînd, dezagregarea rocii, rostogolirea fragmen- 
telor și depunerea lor sub formă de grohotişuri. Stîncile cu 
forme curioase din Bucegi şi Ciucaş, ca şi toate neregularităţile 
versanților abrupți îşi datorese existența, în mare parte, reve- 
nirii repetate a îngheţului. 

În funcţie de circulaţia generală a atmosferei și de con- 
figuraţia şi altitudinea reliefului, nebulozitatea prezintă şi ea 
un caracter variat. În timp ce în zona masivelor muntoase 
înalte nebulozitatea anuală depăşeşte 6,0 zecimi, atingînd 

44 - 1,2 zecimi la vîrful Omu, în regiunile de dealuri şi de şes aceasta 

oscilează între mai puţin de 5,5 şi 6,0 zecimi. Pantele vestice 
și nordice ale marilor înălțimi expuse maselor de aer umed 
atlantic antrenate de circulaţia vestică au un grad mai mare 
de nebulozitate, în timp ce versanţii de est şi sud prezintă 
o nebulozitate mai mică, din cauza curenților de aer descendenți 
cu efecte de foehn. De aceea şi precipitaţiile sînt mai abundente 
pe pantele de vest și nord, în timp ce pe cele de sud şi est, 
ca şi pe văile cu orientare meridiană cantitatea de precipitaţii 
este mai redusă. 

În ceea ce priveşte modul de distribuire a cantităților 
medii de precipitaţii anuale, se constată o creştere gradată 
a acestora dinspre sud spre nord (fig. 13). În general, regiunea 
de cîmpie primeşte în jur de 600 mm de precipitaţii, iar cea 
a dealurilor subcarpatice 600—800 mm. În regiunea de munte 
cantităţile de precipitaţii crese spre înălțimi la peste 1 000 —1 200 
mm (Ciucaş, Grohotișu, Gîrbova) şi depăşesc în Bucegi, la virful 
Omu, această cifră. Faţă de culmi, văile şi depresiunile intra- 
montane primesc o cantitate mai redusă de precipitaţii. 

În cursul unui an, precipitaţiile sînt repartizate neuni- 
form, în funcţie de deplasarea maselor de aer şi a fronturilor 
dinspre Atlantic sau dinspre continent şi de prezența sau ab- 
sența condiţiilor favorabile convecţiei. Astfel, în judeţul Prahova, 
ca şi în întreaga ţară, cele mai mari cantități de precipitaţii 
cad în luna iunie, cînd aerul umed dinspre ocean pătrunde 
pînă în regiunile ţării noastre, fenomen căruia i se asociază 
și intense procese de convecţie, producînd ploile torențiale 
de vară. Aşa cum se observă în graficele din figura 14 cantitatea 
medie a precipitațiilor din luna iunie înregistrează 88,0 mm 
la Ploieşti, 120, 6 mm la Cimpina, 126,2 mm la Sinaia şi 173,0 mm 
la, vîrful Omu, punînd în evidenţă creşterea gradată a valorilor 
din ţinutul de şes spre cel de munte. Cele mai mici cantităţi 
de precipitaţii au loc în primul trimestru al anului (30—40 mm), 
ca urmare a deplasării anticiclonului continental euroasiatie 
uscat pe teritoriul ţării noastre. Excepţie face numai regiunea 
de munte, unde cantitatea minimă se înregistrează în luna 
septembrie, în regim anticielonic (54,6 mm) şi unde precipitaţii 
abun dente au loc şi în lunile ianuarie — martie. 

Fig. 14. — Repartiția precipitațiilor atmosferice în 
citeva staţii meteorologice din judeţul Prahova (can- 


tităţi medii lunare și anuale). 

Pe fondul general al desfășurării obișnuite a regimului 
precipitațiilor se suprapune sporadice abundența unor ploi 
sau ninsori ocazionale, ale căror cantităţi extreme sint cauzate 
vara de procese convective și de pasajul fronturilor reci, iar 
iarna, de o frecvenţă mare a fronturilor calde sau reci. Se men- 
ţionează astfel ca valori extreme maxime ale cantităţii lunare 
de precipitaţii 419,6 mm în iunie 1948 la vîriul Omu, 401,0 mm 
în iunie 1913 la Doftana, 370,4 mm în iunie 1897 la Cîmpina, 
sau iarna, 234,0 mm în februarie-1908 la Doftana. Dar au fost 
şi cazuri cînd precipitaţiile dintr-o anumită lună au înregistrat 
cele mai scăzute valori (la vîrful Omu 10,7 mm în aprilie 1943 
şi 11,0 mm în octombrie 1949), iar în zona de deal 0,1 —5,0 mm 
în intervalul octombrie — februarie și în lunile: martie, aprilie 
şi septembrie, precipitaţiile au lipsit cel puţin în cite un an 
(Clima R.P.R., 1962). 

În timpul verii, precipitaţiile sînt mai abundente datorită 
încălzirii puternice a suprafeței terenului, a dezvoltării curen- 
ţilor de convecţie și implicit a norilor. În asemenea cazuri, 
într-un interval scurt pot cădea ploi abundente, totalizind 
o cantitate mai mare decît într-o lună de zile. Amintim astfel 
cantitățile maxime de precipitaţii căzute în 24 de ore: 121 mm 
la Doftana, 122 mm la Slănic şi 115 mm la vîrful Omu. 

Precipitaţiile solide din timpul iernii cad în mod neuni- 
form la diferite altitudini, asigurînd un strat de zăpadă cu 
grosime variată și care, datorită temperaturilor scăzute, poate 
dura un interval mai. mare sau mai mic (fig. 15). În regiunile 
de cîmpie și de dealuri durata stratului de zăpadă oscilează 
între 30 şi 70 de zile, în timp ce la vîrful Omu atinge 218 zile. 
Stratul de zăpadă din regiunile agricole are o mare însemnătate, 
căci în afară de faptul că protejează ogoarele însămînţate de 
îngheţ, asigură umiditate solului în timpul primăverii. Sub 
acest raport se constată că recoltele bogate din zona de cîmpie 
a judeţului se obţin în anii în care solul a fost acoperit cu zăpadă 
pe un interval mai mare. 

Ca şi toate celelalte elemente ale climei, deplasarea ae- 
rului — vântul — are direcţii şi intensităţi diferite, în funcţie 
de înălțimea şi dispunerea reliefului. Carpaţii constituie un obsta- 
col pentru circulaţia generală a atmosferei şi din această cauză 

Fig. 15. — Munţii Ciucaș. Peisaj de iarnă 
(foto Emilian Cristea). 

deplasarea aerului se face în mod diferit la înălțimea de peste 
2 500—3 000 m şi sub această altitudine. Astfel, la înălțime, 
deasupra ţării noastre predomină circulaţia zonală dinspre 
vest ; frecvenţa anuală a vintului din direcţia NV, V, şi SV este 
de 640, faţă de numai 21%, cît reprezintă cea a vintului venit 
din sectorul estic (Clima R.P.R., 1962). Această situaţie este 
bine pusă în evidenţă de roza vînturilor construită pentru 
staţia de la vîrful Omu (fig. 16). Judeţul Prahova se întinde 
însă pe pantele sudice ale ana E şi nu resimte efectele 
circulației vestice a atmosferei. Din această cauză, cel puţin 
partea sudică a județului se află sub influența predominantă 
a vintului de NE cu variantele sale dinspre nord şi dinspre 
est (40%) şi ale celui de SV (23%), aşa cum reiese din roza 
vînturilor pentru staţia Ploiești (fig. 16). Se remarcă aici para- 
lelismul dintre contactul morfologie deal-cîmpie şi direcţia 
vîntului, din care rezultă foarte bine rolul reliefului în circulația 
atmosferică. Alături de aceste direcţii frecvente ale vîntului 
trebuie să adăugăm și direcţia meridiană a scurgerii aerului 
| care se resimte în lungul văilor mai largi, ca Prahova, Doftana 
! şi Teleajen în cuprinsul ținutului deluros, și pe pantele sudice 
| ale munţilor şi culmilor subcarpatice (foehn). | 
Viteza vîntului are valori foarte diferite, înregistrind 
în medie peste 7 m/s la vîrful Omu, 2,3 m/s la Sinaia și 3, m/s 
la Ploieşti. 


“Din analizarea și compararea valorilor elementelor  cli- 
matice din judeţul Prahova, precum și din modul lor de as0- 
„ciere în diferite regiuni reies cîteva tipuri de climă care se 
"suprapun cu rigurozitate peste treptele de relief. 


Clima de munte se întilneşte în partea cea mai nordică 


a judeţului, acolo unde înălțimile reliefului depăşese 1 000— 
11200 m. Ea se caracterizează prin temperaturi medii anuale 
sub 6" C, iar pe crestele cele mai înalte —2*C; precipitaţiile 

sînt abundente, variind între 1 000 și 1 400 mm anual, din care 
zăpada ocupă un procent însemnat, asigurînd un strat a cărui 

"durată poate depăşi 180 de zile pe an. Viîntul predominant 
! din sectorul vestic înregistrează viteze mari, care uneori depă- 

şesc 30 m/s. În clima de munte se separă două etaje : cel inferior, 

Fig. 16. — Frecvența şi viteza vintului pe direcţii. 


1, Frecventa vintului (%); 2, viteza vintului (m/8). 


mai blind, corespunzător etajului forestier, şi cel superior, 
mai aspru, care nu permite dezvoltarea vegetației superioare. 

Clima de deal corespunde treptei mijlocii a reliefului din 
judeţul Prahova, cu înălțimi de 300—1 000 m. Temperatura 
medie anuală a aerului este de 6—9 C, iar precipitaţiile ating 
600—800 mm. Curenţii de aer se deplasează în lungul văilor 
dar, în general, văile şi depresiunile oferă un climat de adăpost 
favorabil așezărilor omeneşti şi culturilor de viţă de vie şi live- 
zilor. 

Clima de cîmpie ocupă treimea sudică a judeţului şi se 
caracterizează prin temperaturi medii anuale de peste 10” C 
şi prin precipitaţii de 550—600 mm. Amplitudinile termice 
sezoniere sînt mari, conferind climatului o nuanţă continentală, 
iar vînturile predominante sînt cele de NE şi SV. Condiţiile 
climatice din zona de cîmpie sînt favorabile culturilor agricole, 
iar pantele sudice ale primelor dealuri, adăpostite de vînt, 
oferă condiţii optime pentru viticultură. 

Principalul colector al riurilor din judeţ este Prahova, 
cu o lungime de 180 km (din care primii 6 km aparţin jude- 
țului Braşov iar ultimii judeţului Ilfov), al cărui bazin cu 
suprafaţă de 3 777,5 km? ocupă mai mult de 3/4 din teritoriul 
județului (fig. 17). În afara acesteia, Cricovu Dulce și afluentul 
lui, Proviţa, înainte de a se vărsa în Ialomiţa, drenează partea 
de vest a judeţului, ia» Nișcovul, Zeletinul, Bisca cu Cale şi 
Bisca fără Cale drenează mici porţiuni de teren în partea de est. 

În general, rețeaua hidrografică are direcţie predominantă 
NV-—SE, conform dispunerii marilor trepte de relief. Direc- 
ţiile vest—est și NE—SV sînt dictate de particularităţile morfo- 
logice, şi ele dependente în numeroase cazuri de conformaţia 
litologică și structurală a teritoriului. În configuraţia generală, 
a hidrografiei se remarcă cîteva zone de convergenţă a apelor, 
corespunzînd unor arii de afundare lentă, moștenite chiar 
din cuaternar și care au jucat un rol însemnat în modificarea 
reţelei hidrografice pleistocene și în „stabilizarea”” ei actuală. 
Se menţionează, astfel, marea zonă de convergență din regi- 
unea Gherghița (partea de SE a judeţului), în care Prahova, 
Teleajenul, Cricovu Sărat şi afluenții lor mărunți au fost 
atraşi într-o veche zonă de subsidenţă şi forţate să aluvioneze 
și să meandreze aproape la suprafaţa cîmpiei. Alte zone locale 
de convergenţă hidrografică sint cea de la Măgurele (confluenţa 
Mislei, Cosminei și Vărbilăului cu Teleajenul) şi cea de la Apos- 
tolache (confluenţa Lopatnei cu Cricovu Sărat), ambele situate 
într-o depresiune sinclinală accentuată în pleistocen şi stră- 
bătută în acel timp de un vechi curs longitudinal al Prahovei 
şi Teleajenului ce se îndrepta de la Cimpina spre răsărit, pe 

la nord de Dealurile Ploieștilor (Gh. Niculescu 1955 şi 1963). 

Reţeaua hidrografică este mult mai înrămurată în zona 
muntoasă şi de dealuri, unde multitudinea pantelor cu diferite 
înclinări şi predominarea rocilor puţin permeabile au oferit, 
în cursul evoluţiei reliefului, condiţii propice pentru scurgerea, 
apelor şi formarea văilor. În aceste regiuni, densitatea rețelei 
atinge valori cuprinse între 0,3 şi 0,7 km/km?, depășind uneori 
această ultimă cifră (Monografia geografică a R.P.R., 1960). 
În schimb, în partea sudică a judeţului Prahova, densitatea re- 
ţelei hidrografice este cuprinsă între 0,1 şi 0,5km/km?. În regiunea 
de la NV de Ploieşti, pe conul de dejecţie al Prahovei, se întil- 
nesc suprafeţe relativ întinse nebrăzdate de nici o apă, încît 
aici densitatea reţelei este aproape nulă. Acest fapt, datorat: 
grosimii mari a aluviunilor, explică adîncimea mare la care 
se găseşte pînza de apă (fig. 18) şi penuria așezărilor omenești. 
Imediat la S și SE de Ploieşti însă, acolo unde depozitele alu- 
vionare se subțiază şi apar izvoare, densitatea rețelei hidrogra-: 
fice crește la 0,3—0,5 km/km?. 

Prahova și Teleajenul sint principalele axe de drenaj 
ale apelor, ambele străbătind în lung judeţul de la înălțimile 
muntoase pînă la şes. La acestea se adaugă Cricovu Sărat 
care, prin bazinul său destul de întins, adună apele. din dea- 


“Iurile. şi cîmpia părţii de SE a judeţului (fig. 17). 


Izvorînd pe teritoriul judeţului Braşov și formîndu-se: 
din două pîriiaşe, ambele situate în perimetrul oraşului Predeal — 
Poliştoaca și Joița —, Prahova pătrunde pe teritoriul judeţului 
cu acelaşi nume la numai 6 km de obiîrşie. După confluența 
cu Azuga, afluent; mult mai lung (18 km) şi mai bogat în ape 
(debit de 1,41 m3/s) şi după confluenţa cu Piriu Cerbului, 
Prahova scapă din strînsoarea muntelui și pătrunde în Depre- 
siunea Sinaia, curgînd pe sub abruptul Bucegilor. În cuprinsul: 
văii largi, cu terase, ea adună afluenții din. Girbova şi pe cei 
din Bucegi şi își despletește apele în mai multe fire, pînă la, 
Sinaia. Debitul ei mediu multianual la postul hidrometric” 
Sinaia este de 4,96 m2/s. Îndată ce primeşte pe dreapta apele: 
piriului Izvoru Dorului ce coboară prin pante repezi de pe pla- 
toul Bucegilor, Prahova se angajează într-un defileu destul 
de sălbatice, sculptat în stratele de Sinaia, şi la Posada pătrunde : 

lig. 17. — Configuraţia reţelei hidrografice din judeţul Prahova. 


1, Bazinul Prahovei; 2, bazine hidrografice învecinate ; 3, cumpene i ara a cumpenelor de apă; d, zone de convergenţă hidro- 
de apă principale; 4, cumpene de apă secundare: 5 tendinţe de grafică ; 7, lacuri, 

Fig. 18. — Adincimea pinzei de apă freatică din Cimpia Ploieştilor. 


în regiunea subcarpatică. De unde pînă aici ea curgea printre 
versanţii abrupți, meandrînd şi strecurindu-se pe sub stînci, 
avale de Posada îşi lărgeşte albia şi începe să se despletească. 
Aluviunile ei, care pînă acum cîțiva ani acopereau lunca, au 
fost înlăturate pe mari suprafeţe şi utilizate de către fabrica 
de ciment de la Comarnic, aşa încît rîul se adiînceşte local într-un 
soclu stîncos. 

În cuprinsul dealurilor subcarpatice, Prahova nu are 
afluenți importanţi. Aici amintim numai piîraiele Talea, care 
confluează cu Prahova la Gura Beliei, și Cimpiniţa, afluent 
pe stînga la Podu Vadului. Cu contribuţia acestora, Prahova 
are la Cimpina un debit mediu multianual de 7,41 m3/s. Avale 
de această localitate însă, ea îşi sporeşte volumul îndată ce 

confluează cu Doftana, al cărui aport se cifrează la peste 
5 m3ls. 

Doftana este de fapt singurul afluent mai important al 
Prahovei pe care-l primește în zona subcarpatică. Ea are o lun- 
gime care depăşeşte cu puţin 50 km şi un bazin de 418 km?, 
deci aproape tot atît de mare cît al Prahovei considerat în 
amunte de Cîmpina. Izvorind de sub Pasul Predeluș, Doftana 
îşi afirmă repede personalitatea datorită, numeroșilor ei afluenţi 
dispuşi simetric pe stînga şi pe dreapta pînă în cununa mun- 
ţilor Giîrbova și Grohotişu, prelungită spre sud cu culmea Si. 
Ilie. Mușiţa, Prislopu, Floreiu și Negraşu cu bazinele lor înră- 
murate măresc succesiv volumul de apă al Doftanei, aşa încît 
în capătul sudic al depresiunii intramontane a Teşilei se înre- 
gistrează un debit mediu multianual de 4,54 m3/s. În timpul 
ploilor torențiale de vară care au loc uneori în bazinul superior 
al Doftanei, şuvoaiele sporite brusc produc local viituri şi 
apele încărcate cu pietriș, nisip, mil şi lemne umplu valea largă 
a Doftanei din depresiune, cu atît mai mult cu cât în avale 
defileul îngust nu permite scurgerea rapidă a apei. Digurile 
de protecţie de la Teșila, lacul de acumulare de la Păltinoasa 
şi construirea unor noi foraje mai în avale fac parte din sistemul 
de amenajare a bazinului Doftanei. Mai jos de lac, apele Doi- 
tanei se scurg printr-o luncă destul de largă, aluvionată (gitu- 
ită într-un singur loc de promontorii dure de conglomerate la 
Lunca Mare), dominată de pantele abrupte ale unei terase 
înalte (fig. 19). La Băneşti, apele Doftanei se împletesc cu 
cele ale „Prahovei, urmînd drumul spre sud, în continuare spre 
inima cîmpiei. 

De la Băneşti în avale, Prahova nu mai primește nici 
un afluent. Adîncită la confluenţa cu Doftana, cam cu 40 m 
în suprafața propriului con de dejecţie, rîul curge printre maluri 
repezi care scad treptat în înălțime. În dreptul Floreștilor, 
din Prahova se desprind două canale scurte care îndrumă o 
parte din ape către două piraie, probabil vechi albii secundare 
ale Prahovei : spre stînga Leaotu, iar spre dreapta Iazu Morilor, 
ambele utilizate pentru irigaţii. Leaotu însoţeşte rîul la distanţă 
de cîțiva kilometri și se varsă în Teleajen la localitatea Palanca ; 
el are o lungime de 5l km şi o capacitate de-transport de 

Fig. 19. — Cheia Doftanei tăiată în conglomerate (foto Gh. Niculescu) 


4 m3/s. Iazu Morilor, cu o lungime de 35 km şi o capacitate 
de transport de 1,5 m3/s (0.8.A., 1966), după ce trece pe la 
Filipeştii de Tirg şi Mănești, se varsă în Cricovu Dulce la loca- 
litatea Ghioldum. 

În Cimpia Ploieștilor Prahova se roteşte treptat spre 
răsărit ; dincolo de şoseaua București — Ploieşti începe să 
descrie meandre sub influența mișcărilor negative din zona 
Gherghiţei și primește cel mai mare afluent al său — Telea- 
jenul. În continuare se îndreaptă spre est, părăseşte judeţul 
Prahova şi se varsă în Ialomiţa pe teritoriul judeţului Ilfov, 
după ce, la Adîncata, adună și apele Cricovului Sărat. Însu- 
mînd totalul debitelor afluenților ei şi scăzind debitul cedat 
Cricovului Dulce prin Iazu Morilor, Prahova are la Adîncata, 


https://biblioteca-digitala.ro 


HIDROGRAFIA 


55 


GH. NICULESCU, |. VELCEA 


56 


aproape de vărsare, un debit mediu multianual de 23,8 m/s, 
mult mai mare decit al colectorului ei, Ialomiţa. 

Ca şi Prahova, Teleajenul străbate în lung județul de 
la un capăt la altul, traversînd toate unităţile lui de relief. 
El izvorăşte din Masivul Ciucaş sub numele de Piriul Berii, 
ca la numai 2 km mai jos să fie cunoscut sub numele de Cheiţa 
în locul unde, strecurîndu-se printre munţii Balaban și Babeș, 
iese în mica depresiune a Cheii. Aici primeşte primul său afluent, 
Tîmpa, pe malul căruia se ridică mănăstirea Cheia; după 
confluenţa cu aceasta, la postul hidrometric Cheia, are un debit 
de 0,68 m3/s. Pe o distanţă de 17 km traversează zona muntoasă, 
adunînd apele de pe clina estică a munţilor Bobu Mare şi 
Grohotişu şi micile pîraie de sub virtul Clăbucet (1456 m). 

Puțin înainte de Măneci-Ungureni, la localitatea Plăieţu, 
primeşte ca afluent pe stînga Telejenelul, sporindu-și substan- 
ţial debitul. Asemănătoare ca lungime (Teleajenul 24 km şi 
Telejenelul 26 km) şi pantă medie, cele două rîuri însumează 
un bazin cu o suprafaţă de 253 km? (0.8.A., 1966), ceea ce 
reprezintă o mică parte din întregul bazin al Teleajenului care 
totalizează 1 498 km?. 

Între Măneci şi Blejoi, pe o lungime de aproape 40 km, 
Teleajenul străbate transversal dealurile subearpatice. Lunca 
largă şi foarte bine aluvionată cu prundișuri aplatisate, pro- 
venind mai ales din lespezile de gresii ale flișului, este încadrată 
de maluri abrupte, fie că ele reprezintă coastele dealurilor, 
fie că sînt frunţi de terase. Aluviunile nu aparțin numai Telea- 
jenului, căci aproape fără excepție la gura afluenților se află 
conuri de dejecţie care înalță local lunca. Apele se despletesc, 
prinzînd între ele ostroave mai înalte, şi pendulează abătîndu-se 
cînd spre stînga, cînd spre dreapta. 

În zona subcarpatică, Teleajenul primeşte cei mai mulţi 
afiuenţi, însă ei sînt neuniform repartizaţi. În timp ce pe stînga 
primeşte două rîuri mai însemnate — Drajna (ale cărei izvoare 
se află sub Virfu lui Crai) şi Bucovelu, pe dreapta primeşte 
Crasna şi Vărbilău, ale căror obiîrşii situate departe, în plină 
regiune muntoasă, asigură un volum însemnat de ape. În 
afară de aceștia mai sînt; de semnalat, tot pe dreapta, şi alți 
afluenţi mai mici, ca Valea Seacă, Stilpu, Bughea şi Mislea, 

care o lungă perioadă din an au apă puţină sau chiar seacă 
pe timp de secetă. Asimetria bazinului Teleajenului îşi găseşte 
explicaţia în evoluţia morfologică a ținutului deluros în tim- 
puri nu prea îndepărtate. Toate cercetările întreprinse în regiune 
au arătat că mișcările de afundare din bazinul inferior al Sire- 
tului au activat eroziunea rîurilor de la curbura Carpaţilor, 
forţa acesteia scăzind treptat de la est spre vest. Buzăul şi-a 
extins bazinul spre vest încălcînd bazinul Teleajenului, deca- 
pitind afluenții acestuia şi îndreptîndu-i spre răsărit (Em m. 
de Martonne, 1907; N. Popp, 1934). La rîndul său, 
Teleajenul şi-a extins bazinul spre vest şi tinde să încalce 
bazinul Doftanei şi al Prahovei mai ales prin afluentul său Mislea, 
a cărei obîrşie se află la mai puţin de 2 km de albia Doftanei. 


Vărbilău, cel mai mare afluent al Teleajenului, cu o lun- 
gime de 36 km şi un bazin de 215 km?, împreună cu afluenții 
săi ce iau naştere în plină zonă de munte cu precipitaţii bogate, 
măreşte debitul Teleajenului în mod substanţial. Nu acelaşi 
lucru se poate spune despre Mislea (23 km lungime şi un bazin 
de 170 km?), a cărei obiîrşie se situează într-o regiune deluroasă 
şi cu precipitaţii mai puţine. Pe de altă parte, străbătînd depre- 
siunea cu acelaşi nume, sculptată în depozite permeabile cua- 
ternare şi levantine, Mislea își pierde prin infiltraţie o mare 
parte din apele sale și adesea seacă. 

Odată intrat în cîmpie, Teleajenul se abate spre sud-est, 
ocolind conul de dejecţie al Prahovei. Nu departe însă îşi 
schimbă din nou direcţia spre sud şi pătrunde în regiunea joasă 
a Gherghiţei, șerpvindu-și cursul înainte de vărsare. În cîmpie, 
Teleajenul mai primeşte doi afluenți: Bucovelu pe stinga, 
un piriîu cu debit nu prea mare, și Dîmbu pe dreapta, a cărui 
obiîrşie se află în regiunea Băicoiului. Dacă în zona subcarpa- 
tică, la Gura Vitioarei, debitul mediu multianual al Teleaje- 
nului este de 5,82 m*/s, datorită aportului afluenților lui, și 
mai ales al Vărbilăului, la Moara Domnească, aproape de văr- 
sare, are un debit de 9,35 m3/s. 

Cricovu Sărat este cel de-al treilea rîu mai însemnat din 
judeţul Prahova. Bazinul său, cu o suprafață de 654 km?, 
se situează numai în ţinutul dealurilor şi cîmpiei constituit; 
în bună parte din formaţiuni permeabile. Lungimea rîului 

totalizează 83 km, din care ceva mai mult de jumătate străbate 
cîmpia. Izvorînd de sub virful Poiana Hoţilor, de pe teritoriul 
judeţului Buzău, se îndreaptă spre SV şi traversează Depresiunea 
Sînger, pentru ca apoi, pînă dincolo de Apostolache, să curgă 
printr-o vale îngustă. La Priseaca pătrunde în Depresiunea 
Măgurele unde primește principalul lui afluent, Lopatna, mai 
lung decît; el însuşi, considerat de la izvor pînă aici (32 km 
faţă de 24 km), şi cu un bazin, de asemenea, mai mare (229km? 
faţă de 186,5 km2?). De la Priseaca, Cricovu Sărat se îndreaptă 
spre sud, curge printr-o luncă destul de largă încadrată de terase 
sau de pantele dealurilor. La Urlaţi, Cricovu Sărat părăseşte 
dealurile, iar de la Albeşti îşi schimbă direcţia spre SE, mean- 
drează printre maluri joase şi se varsă în Prahova la Adîneata, 
pe teritoriul judeţului Ilfov. Străbătînd o zonă cu precipitaţii 
nu prea abundente, şi un teritoriu alcătuit din roci permeabile, 
Cricovul are un debit relativ modest, în ciuda bazinului său 
mare. 

În regimul hidrologice al riurilor din judeţul Prahova, 
ca şi din oricare altă regiune, ansamblul condiţiilor fizico- 
geografice joacă un rol hotăriîtor. Relieful cu înălțimea şi frag- 
mentarea lui asigură o anumită scurgere a apelor, iar condiţiile 
climatice şi constituţia litologică asigură alimentarea rețelei 
hidrografice, în mod diferit, de la loc la loc. Astfel, scurgerea 
medie se cifrează la 10 —20 1/s/km? în regiunea muntoasă, culmi- 
nînd în Masivul Bucegi, unde atinge 35 1/s/km?, şi este asi- 
gurată de cantitățile mari de precipitaţii ; dimpotrivă, în zona 
subcarpatică valoarea scurgerii se diminuează la 3—10 1/s/km?, 
iar în cea dinspre cîmpie la 1—3 1/s/km2?, unde pantele longi- 
tudinale ale rîurilor sînt foarte mici. 

Pe de altă parte, repartizarea diferită a cantităților de 
precipitaţii în cursul anului şi variațiile temperaturii aerului 
influenţează în mod substanţial volumul şi debitul rîurilor din 
anul respectiv, precum şi regimul lor termic. La toate rîurile 
se constată o scurgere cu valori foarte ridicate în lunile aprilie, 
mai și iunie, consecinţă a topirii masive a zăpezilor şi a ploilor 
bogate din perioada respectivă. Dimpotrivă, volumul rîurilor 
este scăzut în lunile septembrie—octombrie (fig. 20), ca urmare 
a perioadei secetoase din timpul verii, şi în timpul lunilor de 

Fig. 20. — Debite medii lunare ale Prahovei şi Teleajenului în ani caracteristici. 


; 2, an normal (1957); 3, ani secetoși (1964 pentru Prahova și 1959 pentru Teleajen) (după datele I.S.C.H., 1966). 

iarnă, cînd zăpada persistă vreme îndelungată. În anii cu preci- 
pitaţii slabe, pîraiele mai mici cu izvoarele situate în zonele 
de deal şi cîmpie seacă o anumită perioadă, mai ales cele care 
străbat regiuni constituite din depozite groase, permeabile. 

Transportul maxim de aluviuni în suspensie are loc şi 
el concomitent; cu creşterea apelor din lunile aprilie—iunie. 
Valorile lui cele mai ridicate se situează în zona subcarpatică, 
unde consistenţa formațiunilor geologice se asociază cu pantele 
longitudinale mari ale riîurilor. 


În ceea ce priveşte temperatura apei, valorile cele mai 
scăzute se întîlnesc în luna ianuarie (0,0—0,2* 0) în sectorul 
de munte al riurilor, iar cele mai ridicate în lunile iulie—august 
(10—13* C) în zona de cîmpie. În timpul iernii, temperaturile 
scăzute determină apariţia fenomenelor de îngheţ (gheaţă la 
mal, sloiuri, pod de gheaţă) ; durata lor este diferită : în medie 
10 — 74 de zile în regiunea muntoasă şi 40—45 de zile în cea de 
cîmpie. 

Însumînd toate caracteristicile ,rîurilor, cercetările au 
pus în evidenţă concordanța între particularităţile hidrologice 
ale reţelei de rîuri şi cele ale marilor unităţi geografice (munţi, 
dealuri, cîmpii). 

Imaginea hidrografiei din judeţul Prahova se completează 
şi cu prezenţa unor lacuri care, deși relativ puţine şi cu supra- 
feţe mici, se înscriu totuşi în peisajul geografic local. O primă 
remarcă este că cele mai multe sînt localizate în zona de cîmpie 
şi în cea de dealuri. 

Lacurile din zona cîmpiei se află pe stînga Ialomiţei în 
cuprinsul unor mici văi afluente, văi care au fost barate de 
aluviunile rîului. Genetie, deci, ele sînt limane fluviatile. Men- 
ţionăm aici Balta Doamnei, cele două lacuri Curcubeu şi Sără- 
cineanca utilizate astăzi pentru irigaţii sau amenajate în scop 
piscicol. Pe valea Bălana menţionăm lacul Fulga, extins în urma 
construirii unui baraj (fig. 17). 

În regiunea de dealuri, o parte din lacuri sînt situate pe 
terasele văilor mari. Amintim aici lacul Brebu, cu o suprafaţă, 
de 3,8 ha şi o adîncime maximă de 12 m, cuibărit într-o depre- 
siune formată prin dizolvarea gipsurilor din subasment; de 

asemenea, lacurile de pe terasa de la Cimpina (Peștelui şi 
Bisericii) a căror geneză este similară, aici fiind vorba de dizol- * 
varea. sării (P. Gâştescu, 1971). 

La est de Teleajen, lacul Vitioara este situat pe o vale 
abandonată, al cărui curs de apă a fost captat de piriul Sărăţel. 
Rămas suspendat pe cumpăna apelor, lacul Vitioara, cu o 
suprafaţă de 6 ha şi o adincime maximă de 2 m, își scurge apele 
atit în valea Sărăţelului, cît şi în cea a Vitioarei. 

Tot în regiunea dealurilor amintim numeroasele lacuri 
sărate formate în vechile exploatări de sare de la Slănic şi 
'Telega. Lacurile Baia Baciului de lîngă muntele de sare amenajat 
în seop balnear-curativ și Baia Verde s-au acumulat în vechi 
saline. Avînd aceeaşi origine, lacurile de lîngă Telega sînt şi 
ele utilizate în balneoterapie ; lacul Doftana de lingă gara Doftana 
este cel mai mare, avînd o suprafaţă de peste 9 000 m2. Adîn- 
cimile acestor lacuri variază între 7,25 m (Baia Baciului) şi 
107 m (lacul Stavrică de la Telega), iar apele lor sînt puternic 
mineralizate, putind depăşi 200 g/l (P. Gâştescu, 1971). 

În regiunea de munte menţionăm ca lac natural pe cel 
situat în şaua dintre munţii Babeş şi Bobu Mare, la înălțime 
de 1490 m. 

__ Cel mai mare lac din judeţul Prahova este lacul de baraj 
de pe valea Doftanei, cunoscut sub numele de lacul Paltinu 1. 
Avînd o lungime de aproape 4 km, o suprafaţă de 157 ha şi un 
volum de 53,5 mil. m3, lacul se întinde de la confluenţa Secăriei 
cu Doftana pînă în capătul sudic al localităţii Teşila. El a fost 
creat pentru alimentarea cu apă şi în scopuri hidroenergetice. 
În avale de barajul lacului, spre Cimpina, s-au construit 
noi baraje de retenţie în vederea alimentării cu apă a orașului 
Cimpina. Prin poziția sa pitorească între munţii împăduriţi, 
nu departe de centrul industrial Cimpina şi în lungul noii. 
şosele de acces spre Teșila, lacul Păltinoasa va deveni în 
curînd unul din însemnatele obiective turistice ale judeţului 


Prahova. În acest sens se impun aici amenajări corespun- 
zătoare. 


1 Denumirea corectă este lacul Păltinoasa, lacul fiind amplasat la 
confluența Doftanei cu piriul Păltinoasa. 61 

Apele din judeţul Prahova provenite direct din riuri,. 
dJacuri sau din pînze de apă subterane şi-au găsit întrebuințări 
multiple. Alimentarea cu apă potabilă este asigurată în cea. 
mai mare parte din pînzele de apă de la baza pietrişurilor de: 
terasă, de la baza conglomeratelor şi a pietrişurilor conurilor 
de dejecţie, iar în regiunea de munte, din izvoare. Dacă în 
localităţile situate pe dealuri și pe văi înguste în regiunea sub- 
carpatică, ca şi în unele regiuni din cîmpie, alimentarea cu 
apă potabilă se face din fîntîni, în majoritatea localităţilor 
din lungul văilor principale în care s-au concentrat între- 
prinderi industriale alimentarea cu apă se face prin conducte. 
Oraşul Ploieşti se alimentează din pînza de apă din pie- 
trişurile conului de dejecţie al Prahovei, una din princi- 
palele staţii de pompare situîndu-se la vest de oraş, la Crîn- 
gul lui Bot. 

Alimentarea cu apă industrială a întreprinderilor utili- 
zează în prezent și apa lacului Păltinoasa. O parte din apele 
acestui lac vor fi utilizate la furnizarea energiei electrice 
de către o mică hidrocentrală cu o putere instalată de 
10 MW. 

Apele Prahovei îndreptate pe Leaotu şi Iazu Morilor, 
ca şi apele piraielor de la marginea conului de dejecţie, sînt uti- 
lizate la irigarea unor mari suprafeţe legumicole din sudul 
judeţului, care asigură aprovizionarea cu zarzavaturi a muni- 
cipiului Ploieşti şi a altor localităţi. Amenajările limanelor de 
pe stînga Ialomiţei au avut în vedere atît irigarea unor terenuri 
agricole, cât şi piscicultura. În această ultimă direcţie amintim 
şi amenajarea unor eleştee la Azuga, Brebu, Mălăeștii de Jos, 
Plăieţu, Măneci şi Valea Stînii. L: 

Lacurile şi izvoarele sărate sînt utilizate în balneoterapie 
(Slănic, Telega, Poiana Cimpina, Țintea), iar unele lacuri sau 
rîuri din apropierea marilor zone industriale servesc la colec- 
tarea reziduurilor (de exemplu, lacurile de la Cimpina şi pîrîul 
Dîmbu). 

Solurile 


Ca pătură superficială a scoarţei, solul este un produs 
al acţiunii directe a apei, climei şi a vegetației asupra rocilor, 
desfășurată pe o perioadă mai mult sau mai puţin îndelungată. 
Dispunerea reliefului în trepte şi diferenţierea pe verticală 
a condiţiilor climatice atrag după sine o etajare a vegetației 
și o diferenţiere a solurilor. În judeţul Prahova solurile prezintă 
o mare varietate, de la zona cea mai înaltă a Bucegilor pînă 
în cîmpia de divagare de la confluenţa Prahovei cu Teleajenul 
și cu Ialomiţa. 

În zona de munte, deasupra limitei pădurii, adică mai 
sus de aproximativ 1 600—1 700 m, datorită condiţiilor elima- 
tice specifice înălțimilor, cu temperaturi scăzute, cu perioade 
prelungite de îngheţ, cu precipitaţii bogate şi cu vinturi puterni- 
ce, solul este format dintr-un orizont subţire, bogat în substanţe 
organice care trece spre bază într-un orizont bogat în materiale 
provenite din dezagregarea şi alterarea rocilor. Pe înălțimile 
Bucegilor se întilnește podzol humico-feriiluvial și sol podzolie 
feriiluvial. În zonele de pajiște ale Girbovei şi Munţilor Groho- 
tişu predomină un sol brun acid subalpin, podzol humico-feriilu- 
vial şi soluri brune podzolice feriiluviale, în timp ce pe 
creasta Ciucașului se dezvoltă rendzine (Harta pedologică a 
R. 8. România, 1911). 


La înălțime mai mică de 1 600—1 700 m, acolo unde 
pantele munţilor sînt acoperite de covorul forestier mai mult 
sau mai puţin compact, se dezvoltă soluri brune, brune podzo- 63 

lite şi soluri brune acide. Aceste tipuri de sol depăşesc limita 
munţilor spre dealuri, ocupînd perimetre apreciabile şi din 
zona subcarpatică. 

Aici însă, în regiunea dealurilor subcarpatice, unde con- 
diţiile climatice sînt mai blinde și unde substratul litologice 
prezintă mari diferențieri, alături de solurile brune apar soluri 
argiloase de fineaţă umedă și pseudorendzine, ca în zona pin- 
tenului de Homorici şi în bazinul superior al Cricovului Sărat, 
precum şi regosoluri (regiunea Calvini şi partea de vest a Masi- 
vului Istriţa) şi soluri argiloiluviale podzolice (în Depresiunea 
Mislea, în Dealurile Bucovelului), acestea din urmă trecînd şi 
în zona cîmpiilor piemontane înalte din sud. 

Cimpia Ploieştilor, respectiv conul de dejecţie al Prahovei, 
este acoperită la suprafaţă de o peliculă subţire de rendzine - 
ce pătrunde în sus pe vale pînă la Cîmpina şi Brebu odată;cu 
pietrişurile de terasă. Dimpotrivă, spre sud şi sud-est, unde 
prundişurile conului se subţiază, apar soluri slab dezvoltate 
(soluri aluviale, lăcovişti şi aluviuni) ce urmăresc îndeaproape . 
văile Prahovei, Teleajenului şi Tohăneancăi. 

La răsărit de Teleajen, între poalele dealurilor şi extre- 
mitatea judeţului apar cernoziomuri, cernoziomuri levigate : 
şi cernoziomuri aluviale, corespunzînd zonei de silvostepă: 


Vegetaţia 


Pretutindeni solul este acoperit cu o cuvertură vegetală, 
indiferent că este vorba de o vegetaţie naturală ierboasă, arbo- 
ricolă sau de plante cultivate. Dacă în prezent regiunea de cîm- 
pie este domeniul culturilor cerealiere, dacă zona dealurilor 
este domeniul pometurilor şi al viței de vie şi dacă zona mun- 
ților este domeniul pădurilor şi al păşunilor, această imagine 
se datorește în cea mai mare parte activității omului. Această 
imagine, la care se adaugă aglomerările de aşezări, căile de 
comunicaţie, canalele de irigație etc. şi care în totalitate consti- 
tuie ceea ce se numește peisaj geografic (adică un peisaj natural 
transformat de om), diferă de înfăţişarea pe care aceeași regiune 

Fig. 21. — Etajele_ de vegetaţie și repartiția pădurilor în judeţul Prahova (după Harta geobotanică, scara 1: 500 000, 1960). 


1, Pajiști şi tufărişuri pitice alpine cu Carez curvula, Festuca supina, Abies alba, Fagus sibatica) ; 5, păduri de fag montane (predomină 
Juncus trifidus ete. în alternanță cu asociaţii de Rhododendron Pagus silatica) ; 6, păduri de fag în alternanță cu gorun (Querqus 
kotschyi, Salix herbacea, S$. reticulata; 2, pajisti şi tufărișuri sub- petraea) ; 7, păduri de gorun (predomină Quergus petraea, Q. dale- 
alpine (Agrostis rupertris, Festuca supina, PF. violacea, Nardus champii sau Q. polucarpa:; 8, păduri de stejar pedunculat (pre- 
stricta etc.) şi tufărișuri de Pinus montana, Juniperus sibiricu, domină Querqus robur):; 9, păduri de luncă (Salix, Populus, pe 
Almus viridis; 3, păduri de molid (predomină Picea excelsa) ; alocuri Querqus robur). 


4, păduri amestecate de molid, bre? şi far (Picea celsa, 

ar fi avut-o în mod firesc, fără intervenţia omului, şi pe care 
astăzi numai cu greu ne-am putea-o închipui. Şi dacă omul a 
intervenit în mai mică măsură în acele elemente geografice 
care l-au interesat mai puţin sau i-a fost mai greu să le adap- 
teze necesităţilor lui, în domeniul vegetației a intervenit cu 
multă, eficacitate. Comparînd, hărţile topografice ridicate în 
secolul trecut cu cele actuale, se constată că pe măsura dezvol- 
tării așezărilor, a căilor de comunicaţie şi a terenului agricol, 
pădurea a fost treptat defrişată în favoarea viței de vie, a live- 
zilor şi culturilor cerealiere. Figura 21 pune în evidență supra- 
fețele actuale ale pădurilor din judeţul Prahova şi, evident, 
se remarcă fărimiţarea unor mari masive forestiere în toate 
unitățile de relief. Din modul de distribuire a esenţelor lemnoase 
se pot reconstitui însă aceste masive dispuse în zone de vege- 
taţie naturală de pe teritoriul judeţului şi etajate în funcţie 
de relief, soluri şi condiţiile de climă. 

Cea mai mare parte a vegetației din judeţul Prahova 
aparține provinciei dacice reprezentată printr-o floră 'central- 
europeană (păduri de stejar, păduri mixte, păduri de fag suba- 
tlantic, păduri de răşinoase de tip boreal, tufărișuri şi pajiști 
bogate în elemente alpine şi arctice), în componența cărora 
intră numeroase specii endemice (dacice). Partea de SE a jude- 
țului aparţine provinciei pontice reprezentată prin elemente 
de stepă, în special graminee, corespunzînd zonei de silvostepă 
(Biogeografia homâniei, 1969). 

Condiţiile diferite de viaţă oferite de celelalte elemente 
ale mediului geografic au dus la dispunerea formațiunilor 
vegetale în etaje de la cele mai mari înălţimi ale munţilor pînă 
în regiunea de cîmpie (fig. 21). 

Temperaturile scăzute, perioada îndelungată de îngheţ, 
zăpada abundentă și vînturile puternice din regiunea cea 
mai înaltă a Bucegilor fac ca vegetaţia 'să fie reprezentată 
numai prin ierburi şi tufărişuri alpine pitice, singurele rezis- 
tente în aceste condiţii. Pajiștile alpine de pe podul Bucegilor, 
situate deasupra altitudinii de 2 200—2 300 m, sînt alcătuite 
din asociaţii de coarnă (Carez curvula), păruşcă (Pestuca supina), 
iarba vintului (Agrostis rupestris) şi rugină (Juncus trifidus), 65 

la care se adaugă Potentilla ternata, Geum montanum, Primula 
minima, clopoţeii alpini (Campanula alpina), Gentiana etc. 

Alte plante se asociază formînd „,perniţe”, ca miliţeaua 
(Silene acaulis) şi Minutaria sedoides sau colonii de ochiul 
găinii (Primula minima), însoţite de clopoței şi viorele alpine. 
Plantele lemnoase sînt şi ele reprezentate prin subarbuşti 
tirîtori care se pierd, printre ierburi : sălcii pitice (Saliz reti- 
culata, S. herbacea) şi arginţica (Dryas octopetala). 

Între înălţimea de 2 200 şi 2 300 m și limita superioară a 
pădurii (situată în judeţul Prahova la circa 1 500 m), covorul 
vegetal ia alte aspecte, constituindu-se în etajul subalpin şi 
se caracterizează prin prezența pileurilor mai mult sau mai 
puţin compacte de jepi (Pinus montana) sau ienupăr (Juni- 
perus sibirica), iar în lungul micilor văi care brăzdează versanții, 
aninul de munte (Alnus viridis). Printre aceste pilcuri se întinde 
pajiştea subalpină alcătuită din tutărișuri pitice de smirdar 
(Rhododendron kotsechyi), afin (Vaceinium myrtillus) şi merişor 
(V. vitis idaea) şi din ierburi, ca păruşea (Pestuca supina), iarba, 
vîntului (Agrostis rupestris), firuţa (Poa media), Pestuca vio- 
lacea şi altele. 

Pe versanții abrupți şi pe brînele cu expunere sudică 
din Bucegi se întîlnesc numeroase specii endemice şi rarităţi 
floristice, între care amintim Sesleria haynaldiana, Pestuca 
versicolor, Poa violacea, Diantus tenuifolius, Centaurea pinna- 
tifida şi altele. 

Pe versanții umbriţi, unde insolaţia este mai slabă şi 
zăpads se menţine vreme mai îndelungată, domină Carex sem- 
pervirens şi Sesleria coerulans, Dryas octopetala, Salix reticulata 
şi smirdarul („Rhododendron kotschyi). 

“În cadrul etajului subalpin se constată o dispunere pe 
verticală a formațiunilor vegetale, fiecare aflindu-şi un optim 
la o anumită altitudine. Astfel, la partea superioară a etajului, 
jnepenișul și tufărişurile sînt mai scunde şi se prezintă ca insule 
în arealul gramineelor. Mai jos, jnepenişul devine compact, 
în timp ce spre limita pădurii începe să alterneze cu exemplare 
izolate sau rariști de molid sau zadă. În timp ce în Bucegi se 
întilneşte jepul (Pinus montana), în pajiștile subalpine din munţii 
Gîrbova, Grohotişu, Ciucaș şi Tătaru acesta este înlocuit cu 

ienupărul, mai scund şi mai deschis la culoare. Smirdarul este 
mai compact şi mai abundent în Bucegi și mai ales în Ciucaş, 
iar afinişurile predomină pe pantele Girbovei şi Ciucașului. 

Sub etajul pajiştilor alpine şi subalpine se întinde eta- 
jul pădurilor, începînd de la înălțimea de circa 1 500 m, 
tapisînd pantele munţilor, dealurile subcarpatice şi acoperind 
o bună parte din cîmpie. Variația pe verticală a condiţiilor 
fizico-geografice şi în primul rînd a climei a determinat dispu- 
nerea etajată a speciilor de arbori care şi-au ales un spaţiu cores- 
punzător exigenţelor lor. În partea superioară a domeniului 
forestier, acolo unde clima, deşi mai blindă decît în etajul 
pajiştilor alpine şi subalpine, se caracterizează prin tempera- 
turi suficient de scăzute, se distinge etajul pădurilor de molid, 
numit şi etajul boreal, care în zonele latitudinale ale glo- 
bului corespunde taigăi. 

Pădurile în care molidul (Picea excelsa) are un caracter 
net predominant sînt puţine. Ele formează un briîu imediat 
sub pajiștile subalpine din Bucegi și ocupă și cîteva mici supra- 
fețe pe versantul sudic al Ciucaşului (fig. 21). În aceste păduri 
apar în mod, subordonat zada (Lariz decidua), singurul co- 
nifer cu frunze căzătoare, mai ales în abruptul Bucegilor, bradul 
(Abies alba) la altitudini mai joase şi chiar fagul. În lungul 
văilor ce brăzdează pantele abrupte apar fîșii înguste de anin 
alb (Alnus încana). 

Mult mai întinse sînt suprafeţele acoperite cu păduri 
amestecate de rășinoase (molid, brad) şi fag şi pădurile de fag 
care se întind, spre sud pînă în zona de contact dintre munte 
şi dealuri. 

Pădurile amestecate de molid, brad şi fag au o exten- 
siune insulară. Ele cuprind bazinul superior al văii Prahovei 
şi Azugii, ocupînd atît poalele Bucegilor, cît și pantele vestice 
ale Gîrbovei. Areale mai mici se remarcă spre obirşia Doftanei 
şi în cursul superior al Crasnei — afluent al Teleajenului. Mult 
mai extinse sînt în regiunea Cheia şi în Munţii Tătaru. 

„Pădurile de fag însă ocupă o suprafață mult mai largă, 
acoperind tot restul zonei muntoase, cu excepţia unor pajiști 
întinse rezultate în urma tăierii pădurii, mai ales în lungul 
Doftanei. 67 

Pădurile din zona subcarpatică nu formează masive mari, 
ci, din cauza despăduririlor efectuate în favoarea pometurilor 
şi terenului agricol, se prezintă sub formă de petice răspîndite 
mai ales pe creștetul dealurilor (fig. 21). Spre contactul cu mun- 
tele, făgete pure se întâlnesc cu totul sporadic. În majoritatea 
cazurilor fagul este asociat cu gorunul (Quercus petraea) făcînd 
trecerea spre pădurile din dealurile propriu-zise. 

Mai spre sud, înălțimile subcarpatice sînt acoperite cu 
păduri de gorun, alcătuind o zonă destul de omogenă între înăl- 
ţimi de 650 şi 200m. Aici predomină cele trei varietăţi de gorun : 
Quercus petraea de origine central-europeană, Q. dalechampii 
(gorunul balcanic), şi 9. polycarpa de origine sudică. Pantele 
destul de accentuate ale dealurilor prin care acestea se termină 
spre cîmpie constituie şi limita pădurilor de gorun. 

În Cîmpia Ploieștilor, pe suprafaţa conului de dejecţie al 
Prahovei, peticele de pădure sînt alcătuite din stejar, în care 
predomină stejarul pedunculat (Quercus robur). Sînt păduri 
luminoase care permit dezvoltarea unui strat de arbuști. Spre 
marginea sudică a aceluiaşi con, în lungul Prahovei şi Leaotu- 
lui, se întîlnesc petice de păduri de luncă alcătuite din salcie 
(Saliz), plop (Populus) şi pe alocuri stejar pedunculat. Aceste 
zăvoaie găsesc condiţii bune de existenţă pe marginea riurilor, 
unde terenul este mai umed, 

În partea de SE a judeţului Prahova, vegetația de silvo- 
stepă este formată din ierburi de stepă şi din arbori izolaţi 
sau piîlcuri d» pădure. Este o zonă de tranziţie între stepele 
Bărăganului și regiunea forestieră din zona dealurilor şi din 
regiunea de vest a cîmpiei. Arborii din cuprinsul silvostepei 
sînt adaptaţi la condiţiile termice de aici şi la perioada de uscă- 
ciune din timpul verilor. Ei sînt reprezentaţi de stejarul bru- 
măriu (Quercus pedunculiflora) şi stejarul pedunculat (9. robur). 


Fauna 


Covorul vegetal, dar mai ales pădurea au constituit dome- 
niul de viaţă a numeroase viețuitoare, asigurîndu-le atit hrană, 
cît şi adăpost. Ca şi în cazul vegetației, umanizarea treptată a 

unei regiuni, defrişările efectuate, apariția și dezvoltarea căilor 
de comunicaţii, apariţia industriei, pe scurt modificarea de către 
om a condițiilor mediului natural a produs modificări în lumea, 
animalelor, fapt care s-a soldat; cu restrîngerea ariilor unor specii, 
reducerea numărului de exemplare, ba chiar cu dispariţia unora ; 
pe de altă parte însă se constată protejarea unor specii şi colo- 
nizarea altora, în scopuri cinegetice, şi repopularea unor vechi 
teritorii cu animale aflate astăzi în regres. 


Animalele din judeţul Prahova respectă şi ele o anumită 
repartiție pe verticală, în funcţie de exigenţele lor de viață. 
Caracteristică pentru regiunea stîncoasă a abruptului Buce- 
gilor este capra.neagră (Rupicapra rupicapra). Se pare că prin 
secolul al XVII-lea capra neagră se întîlnea și la est de Pra- 
hova în Masivul Ciucaş, dar ea trăiește astăzi numai în masivele 
înalte ale Carpaţilor Meridionali și în Munţii Rodna. În timpul 
iernii ea coboară, pătrunzînd în pădure unde găseşte condiţii 
mai bune de viaţă dar unde se expune, în acelaşi timp, anima- 
lelor de pradă. 

Printre ierburile şi tufărişurile pajiştilor alpine şi subal- 
pine viețuiesc numeroase insecte, numeroase specii de melci 
cu cochilie mică, şopîrla și tritonul şi tot aici cuibăresc unele 
păsări caracteristice regiunilor mai joase. Acvila de munte, 
corbul, vulturul și cocoşul de munte (Tetrao urogallus) sînt dese- 
ori întâlnite în regiunea celor mai înalte culmi. În timpul verii 
ajung aici vipera (Vipera berrus), iepurele (Lupus europaeus), 
iar în jurul stinelor, lupul şi mai ales ursul. 

Pădurea este domeniul de viaţă a numeroase specii de 
animale. În pădurile de rășinoase trăieşte ursul (Ursus arctos), 
altădată mai numeros şi extins chiar în zona de cîmpie (așa 
cum reiese din studiul.resturilor din unele staţiuni preistorice). . 
Odată cu defrişările pădurilor, petrecute în mileniul I al erei 
noastre, ursul a fost silit să se retragă spre munte (3. Hai- 
movici, citat de Biogeografia .României, 1969); vînat ira- 
țional în trecut, astăzi ursul este pus sub ocrotirea legii. Tot 
dintre mamifere amintim rîsul (Lyn Wna) şi cerbul (Cervus 
elaphus carpathicus Botez), acesta din urmă viețuind mai ales 
la răsărit de Prahova. Numeroase specii de păsări populează 69 

aceste păduri : cocoşul de munte, ciocănitoarea, corbul, mierla, 
buha etc. 

În pădurile de foioase, caracteristică este fauna de mamifere 
rozătoare, reprezentată prin diferite specii de şoareci, prin 
veveriţă (Sciurus vulgaris) şi pîrş. Deşi aceste rozătoare îşi 
extind, aria de repartiție şi peste ţinutul de dealuri şi cîmpii, 
ele găsesc un optim de dezvoltare în făgetele din regiunile mai 
înalte. Alături de urşi, lupi şi cerbi se menționează aici şi mis- 
trețul (Sus scrofa), jderul, căprioara (Capreolus capreolus) 
şi altele. Cam aceleaşi animale trăiesc și în pădurile de stejar ; 
în timp ce căprioara se întilneşte mai frecvent în pădurile de 
stejar, împreună cu lupul, iepurele şi vulpea, în pădurile de fag 
şi de amestec predomină mistrețul şi pisica sălbatică. Un mare 
număr de păsări abundă în pădurile şi în tufişurile din regiunea 
de cîmpie. Între acestea menţionăm fazanul( Phasianus colehicus), 
pasăre originară din Caucaz, colonizată în vestul țării încă din 
secolul al XVII-lea și, recent, în pădurile de la Gherghița. 
În aceleaşi păduri, dealtfel ca şi în pădurea de la Sicrita, a fost 
colonizată şi căprioara. 

În regiunea sudică a judeţului Prahova, acolo unde con- 
diţiile de stepă se întrepătrund cu cele ale pădurii apar şi 
unele animale caracteristice cîmpiilor stepice. Celmai reprezen- 
tativ în acest sens este popîndăul (Cîtellus citellus), viețuinăd 
mai ales pe teritorii destinate agriculturii, alături de alte roză- 
toare de stepă. 

În ceea ce priveşte fauna acvatică, şi ne referim la fauna 
piscicolă, trebuie să remarcăm prezenţa păstrăvului, căruia i 
se asociază zglăvoaca în regiunea de obirşie a principalelor 
rîuri din judeţul Prahova, cu ape repezi, oxigenate şi limpezi, 
pînă la altitudinea de 500—600 m. În sectoarele deluroase ale 


- rîurilor peștele caracteristic este lipanul şi moioaga, iar în cele 


de cîmpie, mreana. Numeroasele unităţi industriale din lungul 
văii Prahovei şi Teleajenului și exploatările petroliere, prin 
reziduurile lor, determină poluarea uneori accentuată a apelor, 
ceea, ce duce la împuţinarea şi chiar dispariţia peștelui din albiile 
riîurilor de deal și chiar de cîmpie. Numeroasele amenajări efec- 
tuate în scopuri piscicole atit în regiunile de munte, cît şi 
în cea de cîmpie vin să compenseze acest neajuns. 

Multe din speciile faunistice menţionate în judeţul Pra- 
hova au valoare cinegetică. Prin grija Direcţiei economiei 
vînatului şi a ocoalelor silvice s-au întocmit recensămînte, 
s-au luat; măsuri de exploatare raţională a vînatului şi s-a trecut 
la protejarea unor specii şi la colonizarea altora. Fondul cine- 
getic al judeţului este destul de important ; ca vînat mare amintim 
cerbul carpatin (circa 700 de exemplare) 2, căprioara (peste 
5 000), capra neagră (190), ursul (peste 80) şi mistrețul (circa 
450), lupul şi riîsul (aproximativ cîte 30 de exemplare). Mai 
amintim vulpea (circa 400), jderul, dihorul şi nevăstuica (cam 
cîte 150), precum şi pisica sălbatecă (peste 60 de exemplare) ; 
numărul iepurilor se ridică la peste 20 000 de exemplare. Păsă- 
rile de interes viînătoresce sînt reprezentate prin cocoșul de 
munte (circa 200), potîrnichea (circa 3 000) şi fazanul (peste 
4 000), acesta din urmă fiind colonizat mai ales în pădurile din 
regiunea de cîmpie. 

Pentru valorificarea faunei piscicole, în județul Prahova 
s-au făcut unele amenajări, şi aici amintim cele două păstrăvării : 
de la Valea Stînii, sub versantul dinspre Telejenel al Zăganului, 
şi de pe valea Azugii, precum şi amenajarea cu scop piscicol 
a lacurilor Sărăcineanca şi Curcubeu. 


Rezervații şi monumente ale naturii be 


În etapa marilor transformări ale naturii, omul a inter- 
venit aproape pretutindeni, modificînd natura în scopul satis- 
facerii multiplelor lui necesități. Am putea spune că prea puţine 
sînt locurile nestrăbătute de om și care mai păstrează încă 
înfățișarea lor naturală. Aici, sau în regiunile în care prefacerile 
economice nu au lăsat urme prea adinci, cercetări aparținînd 
domeniului geobotanic, faunistic, forestier, geologic etc. au rele- 
vat şi pe teritoriul județului Prahova prezenţa unor elemente cu 
deosebită valoare ştiinţifică. Faptul că aceste elemente sînt 


2 Numărul exemplarelor din fiecare specie este orientativ şi se referă la 
anul 1969. 71 

rare, pe cale de dispariţie sau ocupînd areale restrinse a pus 
cu stringență problema ocrotirii lor ; prin intervenţia Comisiei 
monumentelor naturii, ele au fost declarate monumente ale 
naturii şi puse sub ocrotirea legii. 

Datorită unor complexe biogeografice foarte variate pe 
o suprafață relativ restrînsă, o mare parte din Masivul Bucegi 
a fost instituită ca rezervaţie naturală. Pe o suprafaţă de circa 
300 km? se întîlnesc cam 1 200 de specii de fanerogame și crip- 
togame vasculare, ceea ce reprezintă aproape 1/3 din numărul 
total pe întreaga ţară. Tot aici s-au identificat numeroase ende- 
misme cu un deosebit interes ştiinţific (E. Pop şi N. Sălă- 
geanu, 1965). Rezervaţia naturală a Bucegilor este împărţită 
între judeţele Prahova, Dîmboviţa şi Braşov. În judeţul Prahova 
este localizată cea mai mare parte a rezervației principale ? 
care cuprinde întregul abrupt al Bucegilor şi mici porţiuni 
din creștetul neted al acestora. Valea Jepilor împreună cu 
pantele stîncoase ale Caraimanului şi Jepilor Mici constituie 
o zonă ştiinţifică (200 ha suprafață), un adevărat laborator 
natural pentru studiile de geobotanică. 

Din numeroasele flori care încîntă ochiul drumeţului pe 
podul sau în abrupturile stîncoase din Bucegi şi în poienile 
de la poale, au fost declarate monumente ale naturii ghinţura 
galbenă (Gentiana lutea), floarea de colț (Leontopodium alpinum), 
sîngele voinicului (Nigritella nigra şi N. rubra), clopoţelul 
alpin (Campanula alpina), Hieracicum alpinum, Deschampsia 
flezeosa, bulbucul de munte (TProlius europaeus), narcisa 
(Narcissus stellaris), angelica (Angelica archangelica), măseaua 
ciutei (Erythronium dens-canis) şi altele, iar dintre tufărişurile 
pitice, smirdarul (.Rhododendron kotsechyi) cu florile lui roz-vio- 
lacee, afinele şi merişorul (Vaccinium). Dintre arbori, sînt decla- 
rați monumente ale naturii zîimbrul (Pinus cembra), considerat 
relict glaciar, găsit în valea Jepilor, zada (Lariz decidua), 
aninată de stincile din Valea Seacă şi din valea Jepilor, dar 
mai ales exemplarele gigante de sub muntele Farnica, şi tisa 


3 În atara rezervației principale (4 400 ha), care corespunde pantelor abrupte 
exterioare, în Bucegi mai există două rezervaţii: Peștera Ialomiţei și Zănoaga, 
pe teritoriul judeţului Dimboviţa (Margareta Moşneaga, 1969). 

(Pazus baceata), întilnită izolat sau în pilcuri la poalele ver- 
santului prahovean. | 

Tot aici trebuie să mai amintim pădurea pură de brad 
de la vest de Poiana Țapului, spre cascada Urlătoarea. Dealtfel, 
pe pantele mai domoale de la baza abruptului, între Poiana 
Țapului şi Sinaia, s-a constituit o rezervaţie forestieră care 
are în vedere protejarea unor arbori bătrîni şi componența vari- 
ată a pădurii (de la brădeto-făgete pină la zadă aflată spre 
înălţimi). Aici se găsesc brazi falnici de peste 59 m înălțime, 
cu trunchiul gros de 1—1,30 m, bătrîni de 300—400 de ani. 
Fagii au înălțime de circa 45 m şi grosime de peste 1 metru. 
Tot în această regiune s-a identificat o orhidee foarte rară 
(Epipogium aphyllum). În apropiere, sub stîncile calcaroase 
Sfinta Ana de lingă Sinaia, s-a descoperit o enclavă de plante 
termofile, reprezentate de liliac sălbatice (Syringa vulgaris) 
şi iedera albă (Daphne blagayana). 

În rezervaţia naturală a Bucegilor, dar şi în alte regiuni 
muntoase ale judeţului Prahova, sînt ocrotite de lege şi unele 
elemente faunistice, şi anume capra neagră (Rupicapra rupi- 
capra), stăpînitoarea stîncăriilor alpine, risul (Lynz lina), 
vulturul pleșuv negru (Aegypius monachus), acvila de munte 
(Aquila chrysattus), cocoşul de munte (Tetrao urogallus) şi altele. 

O altă rezervaţie geobotanică se situează pe versantul 
stîng al Prahovei, la Sinaia, cunoscută sub numele de Arinișu 
de la Cumpătu, unde, alături de arborii menţionaţi, se grupează 
o varietate foarte mare de plante pe o suprafaţă restrinsă. 

Ca monumente ale naturii sînt declaraţi şi stejarii seculari 
de la mănăstirea Ghighiu, situaţi la numai cîţiva kilometri 
SE de Ploieşti (fig. 22). 

Muntele de Sare (fig. 23) de la Slănic constituie şi el un 
punct de interes ştiinţific, peisagistic şi economic, din ce în ce 
mai des intrat în circuitele excursiilor turistice. Declarat ca 
rezervație geologică, muntele de sare poartă amprenta unor 
vechi exploatări începute în a doua jumătate a secolului al 
XVIII-lea și a unei interesante evoluţii geologice a masivului 
de sare. În afară de cutarea intimă a sării, pusă în evidenţă 
de dungile mai închise la culoare a orizonturilor impuse, la 
suprafața masivului scurgerea apelor de ploaie şi procesele» 73 

Fig. 22. — Stejarii seculari de la Ghighiu (foto Gh. Niculescu). 


de dizolvare au dat naștere unui microrelief cu aspect dan- 
telat, ce se încadrează în seria formelor de relief carstice 
(V. Sencu, 1968). 


9 | consinenarii DE 
i î GEOGRAFIE ISTORICĂ 


Despre popularea din cele mai vechi timpuri a teritoriului 
cuprins astăzi în limitele judeţului Prahova ne stau mărturie 
74 „numeroasele dovezi ale culturii materiale descoperite cu ocazia 

Fig. 23. — Muntele de sare de la Slănic 
(foto V. Sencu). 

săpăturilor arheologice în partea sudică (Bucov, Ploieşti-Triaj, 
Tirgşor, Tinosu) şi în cea nord-estică a județului (Drajna 
de Jos etc.). 

Poziţia geografică deosebit de favorabilă a județului, 
în calea unor vechi şi importante căi de comunicație, bogăţiile 
naturale, formarea de centre industriale şi comerciale, în cadrul 
cărora s-a dezvoltat în ultimul secol un puternic proletariat, 
toate acestea au influențat asupra dezvoltării social-economice 
a judeţului Prahova. Evoluţia istorică poate fi urmărită încă 
din paleolitic _ (Lapoş) și din neolitic (Ploieşti-Triaj), mai ales 
din epoca bronzului, cînd păstorii prototraci au lăsat urme 
materiale la Sinaia (V. Pârvan, 1926)f, Drajna de Jos 
şi înalte localităţi. 

Elocvente sînt descoperirile din etapa de trecere către 
epoca bronzului, precum şi cele peste 240 de unelte şi obiecte 
din bronz (din care 199 au reprezentat numai seceri) date la 
iveală la Drajna de Jos (Istoria României, 1960, vol. I, p. 148), 
ceea ce dovedeşte că locuitorii practicau agricultura şi prelucrau 
bronzul pe care-l obțineau prin schimb, creînd asttel o tradiție 
a acestor activităţi. 


Dintre aşezările geto-dacice se menţionează, în cadrul 
acestui teritoriu, cetatea getică de la Tinosu, datată a fi de 
la sfîrşitul secolului al III-lea î.e.n. şi care durează pînă la sfîr- 
şitul secolului I. e.n.5 


Documentele istorice semnalează că, în timpul stăpînirii 
romane, existau în această parte a țării un număr de trei castre, 
la 'Tirgşor, Mălăești și Drajna de Sus,f în care staționau 
corpuri de trupe romane (Istoria României, 1960, vol. I., p. 349). 
Cele două castre din urmă au fost fixate în zona subcarpatică, 
în calea vechilor trecători transcarpatice care asigurau legă- 

4 V. Pârvan interpretează depozitul de ]a Sinaia ca aparţinind unui 
grup de păstori prototraci. Radu Ştefan Ciobanu interpretează topoa- 
rele din depozitul de la Sinaia ca elemente de schimb lăsate pe drumul Prahovei 
de către un grup de păstori prototraci. 

5 Pe șantierul arheologic de la Budureasca au fost descoperite vestigiile 
unor bogate așezări rurale geto-dace. Săpăturile au fost efectuate sub conducerea 
arheologului Victor Teodorescu, directorul Muzeului de istorie Ploiești. 

6 Probabil Ramidava, după geograful Ptolomeu. 75 

tura cu Transilvania. Fortificaţii romane au mai fost ridicate 
şi la Filipeştii de Pădure. 


Prezenţa atelierului de fierărie Xa la Bucov, datat din 
secolul al X-lea, demonstrează continuitatea neîntreruptă a 
populaţiei băștinașe și condiţiile favorabile pentru practicarea 
agriculturii şi respectiv utilizarea uneltelor agricole confec- 
ționate din fier. 


Meşteşugul olăritului a fost, de asemenea, practicat 
din timpuri străvechi 7. Deosebit de semnificativă este însă 
descoperirea ceramicii de la Bucov, unde „alături de olăria 
slavă şi de .olăria de tip sud-dunărean a apărut şi ceramica 
arsă la roșu, lucrată cu roata cu învîrtire rapidă, derivată 
din olăria provincială romană a secolelor IV—VI şi fiind, spe- 
cifică populaţiei române” (Istoria României, 1960, vol. I., 
p. 785). 

În secolele XIV—XVI, legăturile comerciale, efectuate 
pe drumurile din lungul rîurilor Prahova, Teleajen, care tre- 
ceau şi prin Tîrgşor, devin tot mai active, acestea asigurînd 
schimburile de produse vegetale şi animale dintre centrele eco- 
nomice din Transilvania cu porturile dunărene și în special cu 
orașul Brăila. În categoria oraşelor sau a tîrgurilor figurau, 
în această perioadă, centrele Ploieşti şi 'Tîrgşor, iar dintre aşe- 
zările cu activitate minieră, Telega şi Ghitioara — adică Gura 
Vitioarei de azi. Tîrgşorul figura în secolul al XVI-lea printre 
oraşele "Ţării Românești care întrețineau strînse legături comer- 
ciale cu Braşovul (N. Iorga, 1925; R. Manolescu, 
1965). Astfel, în 1503 existau acolo 45 de negustori care făceau 
comerț cu Braşovul, iar în 1549 numărul acestora s-a ridicat 
la 52 (Istoria României, 1962, vol. II, p. 584). 

În a doua jumătate a secolului al XVI-lea orașul Tirgşor 
decade, în timp ce orașul Gherghița înregistrează o evidentă 
dezvoltare datorită activităţii meșteşugăreşti, a celei comer- 
ciale şi a agriculturii. 


? Şi astăzi întilnim aşezări omenești care poartă denumirea de Olari sau 
Olarii Vechi (sate, în cadrul comunei Gherghița), care amintesc de vechea ocu- 
paţie a locuitorilor acestor aşezări. 

Tot atunci erau amintite şi activităţile legate de practi- 
carea viticulturii şi pomiculturii, de extinderea terenurilor 
arabile în partea centrală şi nordică a judeţului. 

Pe harta hotarelor ţării de la sfîrşitul secolului al XVI-lea 
figura în partea nordică a actualului teritoriu administrativ 
(aproximativ între Prahova și Buzău) judeţul Săcuieni sau 
Saac, care se menţine pînă la 1845. El este pomenit în docu- 
mentele istorice, ca dealtfel și judeţele Muscel, Argeş şi Dîmbo- 
vița, în legătură cu existența unor zăcăminte de pucioasă. 

În secolele XVII—XVIII documentele istorice menţi- 
onează majoritatea aşezărilor omenești din limitele acestui 
teritoriu (Cimpina, Văleni, Slănic, Teişani, Săraru, Ghitioara, 
Telega, Filipești, Ploieşti, Tirgşor, Gherghița, Hizeşti, Po- 
deni etc.). 

În secolul al XVIII-lea activitatea minieră se intensifică, 
în special în domeniul exploatării sării. Documentele istorice 
menţionează că, în această perioadă, se extrăgeau anual la 
Slănic circa 8 milioane ocale de sare. Exploatări de sare se mai 
tăceau şi la Telega. Cele două mari exploatări aparțineau mănăs- 
tirilor din Colțea şi, respectiv, Mărgineni. „La ocna de la Slănic, 
în 1743, ciocănașii şezători pe moşie erau obligaţi să taie 400 
de bolovani drept clacă de sare pentru mănăstirea Colțea, 
stăpina moșiei” (Istoria României, 1964, vol. III, p. 360). 

Activitatea comercială devine tot mai activă către sfir- 
șitul secolului al XVIII-lea, aceasta fiind organizată săptă- 
minal în principalele centre economice (Vălenii de Munte), unde 
se făceau schimburi între produse agricole şi cele de uz casnic; 
după cum existau şi tirguri cu caracter permanent, situate 
la întretăierea unor importante drumuri comerciale, aşa cum 
era cel de la Ploieşti, unde existau la 1775 circa 70 de bărăci 
(prăvălii) comerciale. 

În a doua jumătate a secolului al XIX-lea se construiese : 
fabrici de sticlă (1830, 1880), de postav (1886) şi de bere (1899), 
toate la Azuga ; fabrica de hîrtie din Buşteni (1882) etc.; se 
trasează drumuri în sectoarele Ploieşti — Braşov şi Ploieşti — 
Tîrgovişte, se construiesc căi ferate (Sinaia — Predeal, dată 
în exploatare la 10 iunie 1879), se dau în folosință primele 
distilării de petrol (Rifov, 1857) și sonde mecanice (Cimpina, 77 

1889) etc., ceea ce a impulsionat şi mai mult dezvoltarea econo- 
mică a văii Prahovei. În legătură cu aceasta, George Vâl- 
san scria: „Îndată ce valea Prahovei a căpătat, o şosea, apoi 
o cale ferată, satele, care mai înainte urcau valea numai pînă 
la Comarnic, au înaintat în sus pînă la creasta Carpaţilor ...” 
(G. Vâlsan, 1924). 

Asistăm, în această perioadă, şi la fenomenul de imigrare 
a unor păstori de dincolo de Carpaţi, fapt pus în evidenţă prin 
dubletele de sate, care se menţin şi azi: Măneciu-Ungureni, 
Măneciu-Pămînteni,  Poseştii-Ungureni,  Poseștii-Pămînteni. 
Acestea au avut şi au întinse suprafețe acoperite cu pășuni 
naturale, de unde şi stabilirea unor grupuri de populaţie româ- 
nească din Transilvania în această regiune de mare concen- 
trare demografică, ca dealtfel în toată zona subcarpatică. 

Către sfîrşitul secolului al XIX-lea şi începutul secolului 
al XX-lea industria de extracţie şi prelucrare a țițeiului devine 
principala activitate economică din această parte a ţării 8. 

Dezvoltarea relaţiilor capitaliste, exploatarea intensă a 
sării şi a petrolului au avut drept consecinţă înmulțirea prole- 
tarilor şi apariția primelor idei socialist-utopice din România 
pe teritoriul judeţului Prahova. Tudor Diamant a încercat să 
înființeze, în 1835 la Scăeni, primul falanster fourierist. Ideile 
generaţiei pașoptiste s-au răspîndit rapid între prahoveni, 
iar în timpul anului revoluționar 1848, N. Bălcescu a dat aten- 
ție deosebită „,ciocănarilor” din Prahova. Pentru înfăptuirea 
idealurilor revoluției burghezo-democratice — unirea, reforma 
agrară, independența naţională — au luptat în primele rînduri 
prahovenii, care au trimis în divanurile ad-hoc deputaţi unio- 
niști, au sprijinit formarea taberei militare a lui Al. I. Cuza, 
la Floreşti (C.C. Giurescu, 1966), au trimis însemnate 
ajutoare pe front în 1877—1878 CA Înființarea, în 1891 a Clubului 


8 Despre istoria, economia și cultura oraşului Ploieşti, vezi M. Sevas- 
tos, Monografia orașului Ploiești, Bucureşti, 1937. Articole valoroase a publicat 
şi prof. N. Simache care a fost un pasionat cercetător al istoriei judeţului 
Prahova şi care a organizat, împreună cu un colectiv, muzeul ,,Secolul al XVIII-lea 
în 'Tara Românească”, în cadrul palatului domnesc al lui Matei Basarab din loca- 
litatea Brebu de pe valea Doftanei. 

9 În 1870 maiorul Candiano Popescu declară orașul Ploiești republică, 
dovedind în acest fel dezvoltarea pe care o luase mișcarea antidinastică. 


https://biblioteca-digitala.ro 


CONSIDERAŢII DE GEOGRAFIE ISTORICĂ 


muncitorilor din Ploieşti şi apariţia în 1892 a ziarului ,„Demo- 
crația socială”? — organ al clubului — au contribuit la inten- 
sificarea activităţii revoluţionare. 


Numărul mare de muncitori petrolişti, apariţia de noi 
centre petroliere au schimbat structura socială a judeţului, 
a cărui viaţă a fost dominată în ultimul veac de prole- 
tariat. 

La, Ploiești au activat o serie de militanți remarcabili ai 
mişcării muncitoreşti, printre care Gh. Bujor, Şt. Gheorghiu, 
Gheorghe Niculescu-Mizil, Constantin Mănescu etc. De acest 
oraş sînt; legate numeroase acţiuni ale P.S.D.M.R., înființarea 
în 1905, de I.C. Frimu, a primului sindicat din România (cel 
al timplarilor) şi acţiunile de sprijinire a ţăranilor răsculați 
în 1907. | 

Puternica tradiţie de luptă a muncitorilor prahoveni a 
devenit evidentă imediat după primul război mondial. La greva 
generală din octombrie 1920 au participat toți proletarii, iar - 
la congresul de înfiinţare a P.C.R. (8 mai 1921) toţi delegaţii 
prahoveni s-au situat pe poziţia de stînga. Al doilea congres 
al P.C.R., care a discutat statutul și programul partidului, 
s-a ţinut la Ploieşti, în octombrie 1922, muncitorii prahoveni 
fiind totdeauna în primele rînduri ale comuniștilor. 

În timpul marilor lupte ale ceferiştilor și petroliştilor 
(ianuarie-februarie 1933), petroliștii de la „Astra”, „,Steaua””, 
„Concordia”” ete. au format detașamente proletare fruntașe, 
iar în anii următori au luptat împotriva fascismului, organizînd 
sabotaje la fabrici, în exploatările petroliere, în transporturile 
feroviare şi au susținut grupurile de partizani ,„,Carpaţi”” care 
au acţionat pe teritoriul județului. Insurecția naţională anti- 
fascistă armată de la 23 august; 1944, pentru victoria căreia, 
au luptat şi masele populare de pe întreg teritoriul judeţului 
sub conducerea P.C.R., a deschis populaţiei prahovene noi per- 


spective de dezvoltare, în condiţiile construirii societăţii 
socialiste. 79 

POPULAŢIA ŞI AȘEZĂRILE 


Demogeografia 


Evoluţia numerică. În limitele judeţului Prahova se 


numără peste. 771 000 de locuitori (1972), fiind întrecut din 


acest punct de vedere numai de judeţul Ilfov (circa 806 000 
locuitori). Evoluţia demografică a înregistrat creşteri impre- 
sionante, datorită profundelor transformări social-economice 
şi în primul rînd a industrializării socialiste. Astfel, în decurs 
de patru decenii numărul de locuitori a sporit cu peste 298 000 
de persoane. Cea mai evidentă creştere s-a înregistrat, însă, 
în ultimii 15 ani, cînd populația a crescut în medie cu circa 
8 000 de suflete anual (faţă de 1€56). 

“ Iată cum se prezintă evoluţia demografică și densitatea 
populaţiei potrivit datelor de recensămînt din 1930, 1948, 1956 
şi 1966, precum şi numărul de locuitori la data de 1 iulie 1972 
(date estimative). 


Tabelul 


Numărul și densitatea 


119 


Urbană 


Totală | 472 249 | 100,6 557776. | 
| — | — 
| să 
Sp Esca 


Rurală 


* Fără comunele suburbane. 

Continua creștere a numărului de locuitori se explică, 
m primul rind, prin sporul natural ridicat, ca şi prin sporul 
migratoriu determinat de ritmul rapid de dezvoltare a indus- 


-iei şi construcţiilor. Astfel, în 1971 sporul natural a fost de- 


2,9/00, depăşind media pe “ţară (10,0 9/90). Acest spor ridicat 


=te rezultatul raportului dintre natalitate (21,5 lo) care este | 


ault mai mare decît media pe ţară (19,50 2 şi mortalitate, 
are a fost în 1971 de 8,6%. Sporul natural a înregistrat valori 
nai ridicate în anii 1967 şi 1968, față de 1966, datorită măsurilor 
mate pe linie de stat, şi se menţine între 12 şi 1409 după 
„nul 1969. 

Ca o consecință a dezvoltării bazei economice, populaţia 
»e medii a înregistrat schimbări esențiale atit sub raport numeric, 
“it și funcţional. Numai în ultimii 16 ani (1956—1971) popu- 
aţia urbană a sporit cu 89 500 de locuitori, iar cea rurală cu 
53 500 de locuitori. 

Populaţia urbană (inclusiv din comunele suburbane) 
reprezenta în 1972 aproape 51% din numărul total de locuitori 
ai judeţului, datorită pe de o parte sporului natural, dar mai 
ales afluxului de populaţie din mediul rural, solicitată de dez- 
voltarea industrială a judeţului. Creşterea populaţiei urbane 
se explică însă şi prin aceea că o serie de localităţi rurale cu 
activităţi de servicii sau cu alte funcţii au trecut în categoria 
oraşelor. Dintre acestea cităm localităţile : i rea. Boldeşti- 
Scăeni, Plopeni etc. 


nr. 1, 


populaţiei (loc./km?) 


_ 1956 | 1966 | 1972 
Număr Dens. | Număr | Dens. | Număr | Dens 
__623 817 _| 138 | 701057 | 150 771 163 L_ 164,3 
229 981* | — | 284 796+ | — 321 917+ |  — 
a9380 | O — | asa | — | 449246 | — 

Repartiția populaţiei. Judeţul Prahova se înscrie printre 
unitățile administrativ-teritoriale cu un grad ridicat de con- 
centrare a populaţiei, respectiv 3,7% din numărul total de 
locuitori ai ţării. Densitatea medie 'de 164,3 loc./km2? (în 1972) 
reprezintă aproape dublu față de media pe ţară (86,2 loc./km?, 
în 1971), ocupînd, din acest punct de vedere, primul loc pe ţară. 

În decurs de patru decenii, densitatea a sporit de la 100,6 
loc./km2? în 1930 la circa 119 în 1948 şi la peste 164 loc./km? în 
1972, şi aceasta datorită valorificării tot mai intense a resur- 
selor naturale, a ridicării — în anii construcției socialismului — 
a gradului de industrializare şi de dezvoltare a tuturor ramu- 
rilor economice. 

Cea mai mare concentrare de populaţie se află în lungul 
magistralelor feroviare și rutiere de pe valea Prahovei, apoi 
în lungul văii Teleajenului, în zona subcarpatică și la contactul 
dealurilor piemontane cu cîmpiile piemontane şi de divagare, 
unde se schimbă şi profilul economic al acestor unităţi naturale. 
De remarcat este faptul că circa 40% din numărul total al aşe- 
zărilor rurale au o densitate cuprinsă între 100 şi 150 loc./km?, 
acestea fiind, concenţrate în partea estică şi nord-vestică a 
judeţului. Circa 18% din totalul comunelor au densități între 
150 şi 200 loc./km2? şi sînt situate, în special, în limitele area- 
lelor viticole și pomicole (fig. 24). 

Numărul comunelor cu densități de peste 200 loc./km? 
sînt reduse. Astfel, o densitate de 200—250 loc./km2? se înre- 
gistrează numai la cinci comune, dintre care două cu caracter 
suburban (Brazi 215 loc./km? şi Bărcăneşti 240 loc./km?), 
densitatea ridicată explicîndu-se prin acțivităţile industriale 
şi de servicii care se înregistrează în cadrul acestora. Celelalte 
trei comune — Bănești (250), Lipănești (248) şi Telega (213) — 
sînt situate în limitele unor importante areale industriale, popu- 
laţia fiind antrenată în diverse procese economice. 

Cele mai mari densități rurale se întîlnesc în cadrul comu- 
nelor suburbane Blejoi (370 loc./km2?) şi Poiana Cîmpina (360 
loc./km2?), datorită în primul caz existenţei unei forţe de muncă 
specializate care lucrează în cadrul municipiului Ploiești, iar 
în al doilea caz, ca urmare a existenţei întreprinderilor indus- 
triale și a forţei de muncă ce se deplasează în orașul Cimpina. 


https://biblioteca-digitala.ro 


75 - 100 


100 - 150 


150 - 200 


200 - 250 


4 250 - 400 


Peste 400 


PP eee a A 
pr Agile pp 
rr rad 


Al: MR 
AS 

| E pe pl e 

SL Pl ADA usa fie e 3 » 


ei 
z ia N AAA dai 
sa 7 DI ma CEE 
Pe NT PI IE E 
99) TA RS 
îi E C ei pai 
Z <: 
A zar Laz 
PP 


Fig. 24. —nBsnșibpifteonylajieă în 1970. 


https://biblioteca-digitala.ro 


POPULAȚIA ȘI AŞEZĂRILE 


Comunele Cornu și Florești prezintă densități ridicate (circa, 


Las e 


(28,0 loc./km2?), Valea Doftanei (22 loc./km?), Măneciu 
(42 loc./km?), Ceraşu (37 loc./km?), Starchiojd (49 1oc./lm?), 
iar în partea nord-estică, comuna Talea cu o densitate de 
48 loc./km?. 

Oraşele înregistrează densităţile cele mai mari de locuitori. 
În primul rînd se detaşează municipiul Ploiești, cu o densitate 
de 2 565 loc./km?, iar apoi oraşele Cimpina (995), Plopeni 
(600), Mizil (551), Vălenii de Munte (376), Breaza (314), cele- 
lalte orașe avînd densități sub 250 loc./km2?. 


Potenţialul, structura şi repartiţia geograiică a îorţei 
de muncă. În raport cu judeţele limitrofe și cu celelalte din ţară, 
Prahova dispune de cel mai mare efectiv de salariaţi. În 1971 
numărul mediu scriptic al salariaţilor a fost de 239 400, din 
care muncitorii au reprezentat 185 600, iar salariaţii 53 800. 
Acest potenţial ridicat se explică prin dezvoltarea social-eco- 
nomică vertiginoasă, prin construirea de numeroase obiective 
industriale în cadrul județului Prahova, ceea ce a necesitat 
integrarea în sfera producţiei materiale a unui mare număr 
de oameni. Astfel, în comparație cu anul 1965, numărul sala- 
riaților a sporit cu încă 33 400 de persoane. 

„Din numărul total de salariaţi se constată că circa 51% 
se află în industrie, 12,3%, în construcţii, 8,4%, în sectorul cir- 
culației mărfurilor, 6,2% în transporturi, 5% în agricultură. 
Muncitorii lucrează în proporţie de 70%, în industrie și con- 
strucţii, 9% în circulaţia mărfurilor, 7,1%, în transporturi ete. 
Cea mai mare concentrare a muncitorilor şi salariaților se află, 
în municipiul Ploiești, apoi în centrele industriale din lungul 
văii Prahova. Asigurarea permanentă cu forță de muncă pentru 
industrie, construcţii şi alte activităţi a dus la practicarea nave- 
tismului, deosebit de activ în judeţul Prahova. Aproape toate 
centrele industriale şi-au recrutat o parte din forţa de muncă 83 

în cadrul localităţilor limitrofe W. Oraşele Ploieşti şi Cimpina 
înregistrează cel mai mare flux al deplasării forţei de muncă. 
Astfel, 18% din totalul salariaţilor oraşului Ploiești se deplasau, 
în 1967, din localităţile limitrofe (Maria Chițu, 1970), 
folosind mijloace auto sau trenuri-curse. 


Așezările 


Așezările urbane. În limitele judeţului Prahova eixstau, 
la sfîrşitul anului 1972, un număr de 14 oraşe, acesta fiind județul 
cu cele mai multe așezări urbane din ţară 11. Aşa cum s-a mai 
subliniat, populația urbană reprezintă 51% din numărul 
total- de locuitori, iar cea rurală 49%, (1972),judeţul Prahova 
figurînd printre cele 6 unităţi administrativ-teritoriale cu gradul 
cel mai ridicat de urbanizare (Hunedoara, Braşov, Constanța, 
Sibiu, Cluj). | 

Situate la întretăierea sau în lungul unor vechi şi impor- 
tante drumuri comerciale, în zone cu bogate resurse energetice, 
forestiere şi agricole, oraşele județului Prahova sînt relativ 
noi, fiind, atestate documentar din secolul al XV-lea (Cimpina), 
secolul al XVI-lea (Ploiești), din secolele XVII—XVIII (Urlaţi, 
Slănic, Vălenii de Munte, Mizil etc.), altele din secolul al XIX-lea 
şi chiar din secolul al XX-lea. 


Dezvoltarea industrială în anii construcției socialis- 
mului a determinat trecerea unor localităţi rurale în cate- 
goria oraşelor. Astfel, în perioada 1948—1956 au fost declarate 
orașe centrele Azuga, Breaza și Băicoi, iar după 1968 şi loca- 
litățile Comarnic, Plopeni şi Boldești-Scăeni, în cadrul cărora 
ina ala tinde să devină, încă de la început, ramura economică 

e bază. 


10 Pentru exemplificare cităm localitatea Şoimari, de unde se deplasează 
zilnic cu mijloace auto un mare număr de muncitori și salariaţi la Ploieşti (rati- 
nării, uzina „1 Mai” etc.), Plopeni (Uzina mecanică), Boldești-Scăeni, Cărbu- 
nești, Podeni (exploatări petrolifere) etc. 

11 Pe locul al doilea se plasează județul Hunedoara cu 12 oraşe. 

Ținind seama de structura profesională a populaţiei, 
de potenţialul economic ete., oraşele judeţului Prahova pot îi 
clasificate în : 

— orașe cu funcţii compleze : Ploieşti ; 

— oraşe cu funcţii industriale specializate : Cimpina, 
Azuga, Comarnic, Băicoi şi Plopeni; 

— oraşe staţiuni de odihnă şi turism: Sinaia, Breaza, 
Buşteni şi Slănic; 

— oraşe cu funcţii agricole : Urlaţi şi Vălenii de Munte; 

— oraşe cu funcţii miste : Mizil şi Boldești-Scăeni. 

În categoria orașelor cu funcţii complexe se încadrează 
municipiul Ploiești, care dispure de un puternic potenţial 
industrial, realizind peste 2/3 din valoarea producţiei globale 
industriale a județului. Se remarcă, în acelaşi timp, și pentru: 
activităţile de servicii şi în special pentru cele de transport, 
comerț, învăţămint şi cultură etc. 

Municipiul Ploiești, menţionat în documentele istorice 
încă din veacul al XVI-lea (1597), reprezintă astăzi cel mai 
mare centru urban şi industrial al judeţului Prahova. Din 
anul 1968 a fost declarat municipiu, reședință a jude- 
țului Prahova. | 

Situat pe interfluviul Prahova — Teleajen, la intersecţia 
unor vechi și importante căi rutiere şi feroviare, oraşul Ploieşti 
a cunoscut — în ultimul sfert de veac — o dezvoltare rapidă, 
atît sub raport numeric și funcţional, cît şi sub raportul extinderii 
spaţiale (fig. 25). În anul 1972 număra 168 642 de locuitori 
(fără localitățile suburbane), situîndu-se din acest punct de 
vedere pe loculal IX-lea după oraşele București, Cluj, Timi- 
oara, lași, Brașov, Galaţi, Craiova şi Constanţa, 

Faţă de anul 1912 (56 460 de locuitori) numărul de locu- 
itori s-a triplat. Cea mai evidentă creștere a fost însă după anul 
1948. Astfel, dacă în decurs de 36 de ani (1912—1948) numărul 
de locuitori a sporit cu numai 39 172 de locuitori, în următorii 
23 de ani (1948—1971) populaţia a sporit cu 73 010 locuitori. 

Oraşul Ploieşti, denumit şi cetatea petrolului românesc, 
concentrează un mare număr de obiective industriale, din care 
rafinăriile şi uzina de utilaj petrolier deţin ponderea cea mai 85 

mare din valoarea producției globale industriale. Capacităţile 
de rafinare a petrolului au sporit în anii construcţiei socialis- 
mului, prin construirea rafinăriei Teleajen şi a celei de la Brazi — 
ambele de mare capacitate și înzestrate cu utilaje moderne de pre- 
lucrare. La acestea se adaugă noile instalaţii de la vechile rafi- 
nării, şi anume : instalațiile de cracare termică, de fracţionare 
a gazolinei, de distilare atmosferică şi vid, instalaţiile pentru 
fabricarea uleiului și a bitumului ete. În total există cinci 
rafinării, şi anume:  Ploiești-Nord, Teleajen, Ploieşti:-Sud, 
„9 Mai” şi Rafinăria Brazi, din cadrul grupului industrial de 
petrochimie Ploieşti. 

Orașul Ploiești este cunoscut şi prin producţia industriei 
construcțiilor de mașini. Din cadrul acestei ramuri se remarcă 
uzina ,,l Mai” (UPETROM), cea mai mare întreprindere 
producătoare de utilaj petrolier din ţară şi a doua în lume. La 
Ploieşti se află și sediul centralei industriale din domeniul 
utilajului petrolier, care coordonează activitatea tuturor între- 
prinderilor de profil din ţară. Din anul 1961 se produc la Ploieşti 
şi utilaje chimice, în special instalaţii complete pentru rafinării, 
iar nu demult s-a trecut şi la producţia de rulmenţi speciali. 

Uzina de detergenţi, Cablul românesc, Uzina mecanică 
de material rulant, fabrica de stofe ,Dorobanţul”, întreprinderi 
ale industriei alimentare şi alte unități întregesc aspectul indus- 
trial al orașului. 

La sud de Ploieşti, în plină zonă de cîmpie, la marginea 
conului de dejecție al Prahovei, se află puternicul grup indus- 
trial de petrochimie şi centrala de termoficare Brazi. Aici 
instalaţiile de ratinare catalitică a benzinei, de distilare atmos- 
ferică și în vid, de cracare termică ete. permit o valorificare 
superioară a țițeiului şi a produselor petroliere. 

Municipiul Ploieşti prezintă şi o deosebită importanță 
cultural-știinţifică. Aici a luat ființă în 1970 un institut de învă- 
țămiînt superior, şi anume Institutul de petrol, precum şi un 
Institut de cercetare pentru chimizarea petrolului. Tot aici 
funcționează 6 licee de cultură generală, 3 licee de specialitate, 
din care două industriale (de chimie şi de construcţii de maşini) 
şi unul economic (planificare-contabilitate şi merceologie), 
12 şcoli profesionale, numeroase şcoli de cultură generală. 

La acestea se adaugă teatrul de stat, cele 19 cinematografe, 
noua casă de cultură a sindicatelor (dată în folosinţă în luna 
iulie 1972) 12 şi numeroase biblioteci şi muzee. Oraşul Ploiești 
a cunoscut o rapidă dezvoltare urbanistică, prin reamenajarea 
zonei centrale (fig. 26), construirea de noi cartiere în zonele 
Ploieşti nord-vest (în final va avea circa 22 000 de aparta- 
mente), Ploieşti sud ete (fig. 27). În următorii ani se vor con- 
strui un modernspital, cămine studențești, complexe comerciale 
şi vor continua lucrările de amenajare în parcul Păulești, cea 
mai apropiată zonă de odihnă, şi recreere pentru locuitorii 
orașului. 

În categoria orașelor cu funcţii industriale, specializate 
fie în producţiile de utilaj petrolier (Cimpina), d» extracția 
țițeiului (Băicoi), în prelucrarea lemnului (Buşteni), fie în cea 
de postav, sticlă, bere (Azuga), ciment şi produse refractare 
(Comarnic), se detaşează localitatea Azuga pentru activită- 
țile suplimentare de servicii. 

Cimpina, al doilea oraș din judeţ ca importanță econo- 
mică și număr de locuitori, este situat pe podul terasei Cîm- 
pina, care domină apele Prahovei cu circa 45 m. Documentar, 
această localitate este menţionată în secolul al XV-lea, fiind 
considerată către sfîrşitul acestui secol unul din punctele de 
vamă importante de pe valea Prahovei, o veche „scală de negu- 
țători” (3. Teodorescu, 1924). În a doua jumătate a seco- 
lului al XVII-lea, datorită poziției sale geografice în calea unor 
vechi drumuri transcarpatice — pastorale şi comerciale — şi 
într-o zonă cu importante bogății naturale, devine tîrg. În 
1684, cronicarul Miron Costin consideră Cimpina drept o aşe- 
zare urbană, ca şi localitățile Gherghița, Ploieşti, Tirgşor, 
Vălenii de Munte, cu toate că la acest rang se va ridica tocmai 
în a doua jumătate a secolului al XIX-lea (1866). 

Intensificarea extracției petrolului, dezvoltarea unor ate- 
liere meșteșugărești şi mai tirziu rafinarea petrolului au dus 
la creşterea numărului de locuitori. Rafinăria Cîmpina, înfiin- 
ţată în 1898, cu o capacitate de prelucrare de aproape 1 500 000 


12 Casa de cultură dispune de două săli de spectacole cu o capacitate de 
950 de locuri (cea mai mare are 750 de locuri), sălile putind fi amenajate pen- 
tru expoziţii, biblioteci, săli de jocuri distractive etc. 

Fig. 26. — Noua: clădire a Consiliului 
popular judeţean Prahova şi Palatul 
culturii (foto Ion Popescu). 

tone, alături de cele de la Ploiești care atingeau capacități 
unele între 1 300 000 şi 2 000 000 t/an, figurau în 1936 printre 
cele mai mari din Europa. 


În 1972 oraşul Cîmpina avea peste 25 800 de locuitori, 
adică de aproape trei ori mai mult decît în 1912 (8 525 de 
locuitori). Populaţia activă este angajată, în principal, în 
industrie şi construcţii, atît local, cît şi în întreprinderile din 
Ploieşti. 

Oraşul Cîmpina se înscrie astăzi printre cele mai impor- 
tante centre industriale din ţară. Întreprinderile industriale 
au cunoscut în ultimii ani o largă dezvoltare şi modernizare, 
prin introducerea de noi instalaţii de distilare atmosferică și 
vid la Rafinăria nr. 4, în vederea valorificării superioare a 
țițeiului, prin modernizarea Uzinei mecanice, care produce 
anual circa 100 de agregate şi instalaţii de extracţie și foraj etc. 
În 1950 s-a construit şi o întreprindere de reparat utilaj elec- 
tric, care, pe lingă secţiile de reparații de utilaje şi motoare 
electrice, dispune și de secții pentru confecționarea de prefa- 
bricate pentru instalaţiile electrice şi de automatizare. 

Cea mai importantă ramură industrială a oraşului Cîm- 
pina este cea a construcțiilor de mașini și a prelucrării meta- 
lelor (utilaj petrolier, în special), care participă cu peste 50% 
la valoarea producţiei globale a orașului. Urmează, apoi, 
industria de prelucrare a petrolului cu o cincime din valoarea 
producției globale industriale, industria de prelucrare a lem- 
nului, alimentară, confecții şi de materiale de construcţii. 

Oraşul Cimpina prezintă şi o deosebită importanță cul- 
tural-ştiințifică. Casele memoriale de la Cimpina amintesc 
de prodigioasa activitate a marelui pictor N. Grigorescu şi 
de cea a lui Bogdan Petriceicu-Haşdeu, mare filolog și istoric, 
reprezentant de seamă al culturii româneşti, şi de alții care 
şi-au petrecut o parte din viața lor pe aceste meleaguri. La 
Cîmpina funcţionează un Institut de cercetări foraj-extracție, 
9 şcoli de cultură generală, un liceu industrial de petrol, 
2 licee de cultură generală (,„,„N. Grigorescu” și „Ilie Pintilie”), 
13 biblioteci publice, iar în ultimii ani s-au datîn folosință 
blocuri moderne care au schimbat fizionomia oraşului (fig. 28). 

Oraşul Azuga 13, situat în zona de confluență î Prahovei 
cu Azuga, a cunoscut de timpuriu o activitate industrială, 
datorită .bogatelor resurse forestiere, agricole şi de materiale 
de construcţii, de care dispunea în împrejurimi. Către sfirşitul 
veacului al XIX-lea se găseau în funcțiune la Azuga un nuniăr 
de 5 fabrici, şi anume : o fabrică de sticlă (înființată în 1830), 
o fabrică de cașcaval (1880), una de var hidraulic (1878), pro- 
filată ulterior pe producţia de -ciment și mai apoi pe șamotă, 
o fabrică de postav (1886) şi una de bere (1899). 

Investiţiile alocate în anii construcției socialismului au 
dus la dezvoltarea și modernizarea industriei. Astăzi, industria 
textilă reprezintă peste jumătate din valoarea producţiei glo- 
bale a orașului, iar producția de şamotă o cincime, după care 
urmează întreprinderile industriei de sticlă și alimentară. 

Dezvoltarea bazei industriale a atras şi creşterea numă- 
rului de locuitori. Astfel, de la 3 732 de locuitori câți au fost 
înregistraţi în 1956, s-a ajuns în 1972 la 4996 de locuitori. 
Orașul şi-a schimbat cu mult fizionomia, mai ales după decla- 
rarea sa ca oraş, în 1948, prin construirea de blocuri pe valea 
Azugii, a extinderii reţelei de canalizare şi de distribuţie a 
apei etc. | 

Localitatea Comarnic, declarată oraş în 1968, număra 
la 1 iulie 1972 circa 13 100 de locuitori, față de numai 2 107 
locuitori câţi au fost înregistraţi în 1912 și de 2 341 de locuitori 
în 1928. Este situată la contactul Munţilor Giîrbova cu Subear- 
paţii. Vatra actuală a oraşului se înscrie pe stinga Prahovei, 
ocupînd terasa de luncă şi terasa înaltă, puternic fragmentată, 
precum și sectoarele de versant în cadrul cărora degradările 
de teren sînt fixate. 

Amintită în documentele istorice ale secolelor XV—XVI 
ca vechi tîrg feudal pentru practicarea cărăuşiei, apoi ca centru 
de schimb, popas pentru tunsul oilor (toponimicele Valea Liînei, 
Valea Căşăriei amintesc de vechea viață pastorală a zonei), 
localitatea Comarnic a cunoscut şi o activitate industrială 
către. sfîrșitul secolului al XIX-lea, cînd se construieşte o 
fabrică de var hidraulic şi una de ciment. La aceasta a contri- 


13 Denumit Întreprahove pină în anul 1881. 

buit; şi începerea lucrăvilor de cale ferată de pe valea Prahovei 
(Ploieşti — Sinaia). a 

Oraşul Comarnic dispune astăzi de o modernă fabrică 
de ciment (pe locul celei construite în 1908), care din 1964 a 
trecut şi la producţia de ciment aluminos, utilizat astăzi pentru 
obținerea betoanelor refractare, în industria chimică ete. Tot 
aici s-a construit fabrica de ceramică ,,Vulturul””, care obţine 
materiale refractare pentru industria siderurgică. Printre uni- 
tăţile noi figurează şi „Covorul popular”, înființată în 1950, 
care produce covoare, cusături naționale etc. 

Orașul Băicoi, situat pe o terasă a Prahovei, la circa 20 km 
nord-vest de Ploieşti, număra la 1 iulie 1972 peste. 16 400 de 
locuitori, ceea ce reprezenta dublu față de 1956 (circa 8 300 
de locuitori). Populaţia activă lucrează cu precădere în indus- 
tria de extracţie a țițeiului, care dă şi profilul industrial al 
orașului. 

În limitele orașului Băicoi sînt cuprinse şi localităţile 
Dimbu, Lilieşti, Schela, Tufeni și Țintea, cunoscute pentru 
bogatele zăcăminte petrolifere. Întreprinderea de foraj (Lili- 
ești), șantierul energopetrol (Lilieşti), schela (Băicoi) şi centrul 
mecanic de reparaţii (Băicoi) alcătuiesc principalele unităţi 
industriale ale orașului. 

Funcţiile industriale sînt completate şi de noile complexe 
de creștere industrială a animalelor, care au fost construite 
la Băicoi şi Movila. Astfel, în 1962 s-a construit la Băicoi 
un complex zootehnic de creștere a vacilor de lapte şi o staţiune 
avicolă cu o capacitate de 1 300 000 de capete anual, iar la 
Movila s-a ridicat un incubator modern cu o capacitate de 14 
milioane ouă. 

Fizionomia urbanistică a acestui nou oraş, declarat după 
anul 1948, a început să se schimbe mai.pregnant începînd cu 
anii cincinalului 1966 —1970, cînd au apărut aici noi complexe 
comerciale, blocuri, unităţi de învăţămînt şi cultură etc. 

Plopeni, oraş declarat în 1968, este situat în zona subear- 
patică, la circa 20 km nord de Ploieşti. La 1 iulie 1972 număra 
peste 3 400 de locuitori. Este un centru industrial specializat 
în ramura construcțiilor de maşini, şi anume în producţiile 
de elemente şi instalații hidraulice, utilaje pentru industria 93 

petrolieră şi minieră, pluguri pentru agricultură etc. În oraş 
se află o şcoală profesională pe profilul uzinei mecanice, o şcoală, 
de cultură generală, bibliotecă, club muncitoresc ete. Con- 
struirea noilor blocuri, a complexelor comerciale a schimbat 
fizionomia noului oraş. 

Dintre orașele cu funcţii de odihnă și turism, pe primul loc 
se plasează oraşul Sinaia. Siţuat pe versanții văii Prahova, 
la o altitudine de circa 800 m, la poalele Munţilor Bucegi, 
orașul Sinaia este, în acelaşi timp, şi un centru industrial. 
El dispune de o uzină mecanică producătoare de pompe de 
ulei şi de distribuitoare hidraulice, pompe de injecție pentru 
echiparea motoarelor Diesel, apoi de o fabrică de conserve şi 
preparate din carne şi de alte unităţi ale industriei alimen- 
tare. Forţa de muncă industrială, în afară de cea locală, pro- 
vine din Cimpina, Breaza, Buşteni. 

Populaţia a crescut în decurs de şase decenii cu aproape 
9 300 de locuitori, ca urmare a amplificării funcţiilor economice. 
De la 3 919 locuitori în 1912, s-a ajuns la 6 537 în 1948 și apoi 
a crescut vertiginos, mai ales pe cale mecanică, la 9 006 în 
1956 şi la peste 13 100 în 1972. 

Localitatea Sinaia apare documentar în secolul al 
XVII-lea, primele aşezări fiind, legate de prezența mănăstirii 
Sinaia (1695). Extinderea localităţii şi creşterea importanţei 
este legată atit de construcţia Castelului Peleş (1875—1883) — 
devenit astăzi un complex muzeistic —, de construirea căii 
ferate (inaugurată în 1879), cît și de declararea stațiunii ca 
oraș în 1880. 

Cadrul geografic deosebit de pitoresc, dominat de munţii 
Bucegi şi Giîrbova, hotelurile, vilele, cazinoul (construit în 
1912) (fig. 29), arhitectura tipică așezărilor de munte, ame-' 
najările speciale pentru practicarea sporturilor de iarnă 1 
dau staţiunii un aspect îmbietor, oferă oamenilor muncii condiții 
optime de odihnă. Din 1971, prin construirea telefericului cu 
cabină, cu o capacitate de 37 de persoane, se asigură legătura 
dintre centrul oraşului şi cabanele din Munţii Bucegi. 


14 De remarcat este faptul că la Sinaia se construieşte pe versanţii Munţilor 
Bucegi cea mai modernă pirtie de bob din lume (1 500 m lungime și o diferenţă 
de nivel de 132 m) și o pirtie de schi cu o diferenţă de altitudine de 1 200 m. 

Fig. 29. — Cazinoul din Sinaia (foto Comb. Poligr. Casa Scinteii). 


Orașul Sinaia este şi un important centru turistic. Amena- 
jarea unei şosele moderne de altitudine (pînă la cota 1 400) 
şi instalarea unui teleferic-cabină permit vizitarea Hotelului 
alpin „Cota 1400” și a cabanelor din Munţii Bucegi 
(fig. 30). 

Breaza, oraş din 1954, figurează printre staţiunile clima- 
terice subcarpatice de renume pentru tratarea nevrozelor şi 
a bolilor cardiovasculare, ținînd, seama de altitudinea relativ 
joasă de circa 600 m, de climatul blind, de adăpost, de poziţia 
mai izolată faţă de traficul intens rutier de pe valea Prahovei, 
ca urmare a trasării unei variante rutiere între Băneşti şi Co- 
marnie, evitînd deci stațiunea Breaza. În 1972 număra peste 
16 100 de locuitori. 


Oraşul Breaza este cunoscut însă şi pentru industria arti- 
zanatului, veche îndeletnicire a femeilor din cele 10 localităţi 95 

Fig. 30. — Orașul Sinaia văzut de la cota 1 400 şi telecabina care asigură legă- 
tura orașului cu cabana Viriul cu Dor (foto lon Popescu). 

componente 15. Această ramură a devenit mai pregnantă după 
1947, cînd s-a înființat cooperativa „Arta casnică”, care cuprinde 
un. număr de patru secţii: ţesătorie mecanică, covoare, broderie 
şi croitorie. Forţa de muncă masculină este specializată în 
industria de extracţie şi prelucrare a petrolului sau în alte 
ramuri, ea fiind încadrată în centrele industriale de pe valea 
Prahovei. Oraşul dispune de două licee de cultură generală, 
şi anume liceul „Aurel Vlaicu” și liceul militar ,„,D. Cantemir”, 
de şcoli, cinematografe, biblioteci. Recent s-au construit vile 
pentru dezvoltarea turismului. 

Oraşul Bușteni, unit cu localitatea Poiana "Țapului nu 
numai sub raport administrativ (din 1968), dar şi sub cel al 
continuității spaţiale, azi alcătuind o singură aşezare, se desfă- 
şoară pe mai bine de 8 km în lungul văii Prahova. Atestat 
în documentele istorice încă din secolul al.XVIII-lea, se ex- 
tinde, în prima jumătate a secolului al XIX-lea (în 1840 existau 
la confluența văii Prahova cu Valea Cerbului un număr de 10 
familii), datorită activităţilor economice. Cea mai mare dez- 
voltare a cunoscut-o după 1882, cînd a luat ființă fabrica de 
hirție pe baza bogaitelor resurse forestiere din munţii Bucegi 
şi Girbova. Prezenţa izvoarelor minerale captate către sfirșitul 
secolului al XIX-lea, peisajul geografic pitoresc şi apropierea 
de capitală au transformat — ulterior — această aşezare într-o 
stațiune climaterică de renume. 

Fabrica de hîrtie, astăzi una din cele mai vechi, mai mari 
şi moderne din ţară, aprovizionează Combinatul poligrafie 
„Casa Scînteii” și alte unități de acest gen din Bucureşti și 
din ţară. Fabrica de hîrtie din Buşteni a realizat în 1970 o can- 
titate de 60 863 tone hirtie de diferite sortimente, ceea ce a 
reprezentat 14,1%, din producţia națională. Sub raportul pro- 
ducţiei de hirtie, judeţul Prahova este întrecut numai de judeţul 
Suceava, care realizează circa 28% din producţia totală de 
hîrtie a României. La Buşteni se mai află o fabrică de piine 
şi alte unități ale industriei alimentare. Datorită activităților 


15 Breaza de Jos, Breaza de Sus, Frăsinet, Gura Beliei, Irimești, Nistoreşti, 
Podu Corbului, Podu Vadului, Surdești și Valea Tirsei. Ele au devenit compo- 


nente ale orașului Breaza în urma îmbunătăţirii administrativ-teritoriale efec- 
tuate în anul 1968. 97 

industriale şi de servicii a sporit numărul de locuitori de la 
4 552 în 1948 la 11 491 de locuitori în 1972, respectiv un spor 
de aproape 7000 de locuitori. 

Strins legat de orașul Buşteni s-a dezvoltat şi Poiana 
Tapului, important centru turistic şi de odihnă. O bună parte 
din populaţia activă lucrează în întreprinderile industriale 
din Buşteni, Azuga sau ca personal de servire în cadrul stațiu- 


“nilor climaterice de pe valea Prahovei şi de pe valea Timi- 


şului. 

Oraşul Slănic, staţiune balneoclimaterică pe valea Slă- 
nicului, este situat la o altitudine de cirea 400 m, la o depărtare 
de circa 40 km nord de Ploiești. 

Prezenţa izvoarelor cu bogat conținut clorurosodic, a 
celor sulfatate şi calcice, puse în valoare către sfîrşitul secolului 
al XIX-lea, a lacurilor saline, a marilor rezerve de sare şi ame- 
najarea lacurilor pentru tratament (Baia Baciului, Baia Roşie) 
au transformat oraşul Slănic într-un important centru turistic 
şi balnear (fig. 31). 

La 1 iulie 1972 oraşul Slănic număra 7 887 de locu- 
itori, faţă de 6 306 înregistraţi în 1930 şi de circa 6 500 în 1948. 
Se observă că în decurs de 18 ani populaţia a crescut cu numai 
200 de locuitori, iar apoi între 1948 şi 1972, adică în timp de 
24 de ani, numărul de locuitori a sporit cu circa 1 400. Extin- 
derea și modernizarea celei mai mari exploatări de sare din ţară 
au dus la creșterea numărului de locuitori și la schimbarea 
fizionomiei urbanistice. În 1972 s-a dat în exploatare, la între- 
prinderea minieră „,Salina” din localitate, o nouă mină cu o 
capacitate anuală de 1,l milioane tone sare şi s-au făcut noi 
amenajări (instalaţii de preparare etce.)pentru intensificarea 
exploatărilor. 

În categoria oraşelor cu funcţii agricole se înscriu locali- 
tățile Urlaţi şi Vălenii de Munte, situate în zone de cultură 
a viței de vie şi, respectiv, a pomilor fructiferi. Populaţia activă 
a acestor orașe lucrează cu precădere în agricultură sau în 
întreprinderile locale care prelucrează materiile prime agri- 
cole. În ultimii ani aceste orașe au trecut la dezvoltarea şi 
diversificarea industriei alimentare, a celei de prelucrare a 
lemnului, a materialelor de construcţii etc. 

Fig. 31. — Băile Slănic — Prahova 
(foto Vasile Sencu). 

Orașul Urlaţi, situat la contactul dealurilor Istriței cu 
cîmpia, face parte din categoria orașelor mici, cu circa 10 000 
de locuitori (în 1972). Construcţiile se află atît în lungul rîului 
Cricovu Sărat, cît şi pe versanții dealurilor subcarpatice. 
Populaţia activă lucrează, în bună parte, în agricultură, tere- 
nurile arabile şi viţa de vie ocupiînd, circa 70% din suprafaţa 
agricolă a oraşului. Oraşul Urlaţi figurează, dealtfel, printre 
principalele centre viticole ale ţării, aici găsindu-se un masiv 
de circa 1 200 ha, ceea ce reprezintă 30%, din suprafața agricolă 
a localităţii. 

Pe lingă extracția petrolului, orașul Urlaţi cunoaşte în ul- 
timii ani şi o activitate industrială, reprezentată prin fabrica 
de cărămizi şi prin diferite unităţi locale ale industriei alimen- 
tare. Dispune şi de unele monumente de artă din secolulal XVIII- 
lea, de un muzeu de etnografie, şcoli, biblioteci etc. i 

Tălenii de Munte, vechi tîrg subcarpatice, situat în calea 
drumului comercial ce asigura legătura Braşovului cu Muntenia, 
a devenit important centru cultural după înființarea Universi- 
tăţii populare de către marele istoric Nicolae Iorga. Oraşul este 
situat în cadrul uneia dintre cele mai extinse zone pomicole din 
țară. Livezile de pomi fructiferi reprezintă aproape 30% din 
suprafața agricolă a oraşului. Pe baza acestor resurse, a celor 
forestiere şi a materialelor de construcţii au fost construite o 
serie de întreprinderi industriale. Astfel, aici funcţionează o 
fabrică de conserve de fructe, o întreprindere pentru exploatarea, 
nisipului cuarţos ce se prelucrează la Scăeni şi cooperative meşte- 
şugăreşști cu profil metalurgic şi de prelucrare a lemnului. 

La 1 iulie 1972 orașul Vălenii de Munte avea 9 018 
locuitori, iar împreună en comuna suburbană Gura Vitioarei 
atingea 15 189 de locuitori. 

Oraşul Vălenii de Munte este, în același timp, şi un impor- 
tant centru turistice determinat de monumentele de artă, Muzeul 
memorial ,, N. Iorga”, Muzeul etnografic şi de poziţia geografică 
în cadrul şoselei transcarpatice prin Bratocea. 

În categoria orașelor cu funcţii 1hizte au tost incluse loca- 
lităţile Mizil şi Boldeșşti-Scăeni, pînă nu demult cu funcţii agri- 
cole predominante, dar care au cunoscut recent o puternică dez- 
voltare industrială. 99 

Mizil, oraş de cîmpie, este situat ia cirea 35 km est de 
Ploieşti. La 1 iulie 1972 număra 12 295 de locuitori, reprezentind 
aproape dublu faţă de anul 1948, cînd s-au inregistrat 6 528 
de locuitori. 

Una dintre problemele de bază a tos; aceea a alimentării 
cu apă, ceea cea influențat asupra dezvoltării orașului. Lucrările 
de captarea apei au început în 1967 şi s-au terminat în 1971. 
Sursa de apă se află la 42 km de Mizil, în apropierea localităţii 
Bălţeşti de pe valea Teleajenului, unde prin forarea a două 
puțuri se realizează un debit de 40 1/s. 

Pentru dezvoltarea industrială a orașului Mizil s-au inves- 
tit numai în perioada 1968—1971 peste 100 milioane lei, reali- 
zîndu-se fabrica de tapiţerie. „„Relaxa”, Fabrica de mobilă 
(în producţie din trim. IV 1972), fabrica de pîine, complexul 
meşteşugăresc, încălzirea centrală la spitalul orașului, circa 
100 de apartamente etc. 

Deosebit de importantă este şi funcția agricolă. La Mizil 
se află o cooperativă agricolă de producţie cu caracter cerealier, 
cuprinzînd, 800 de familii şi o suprafață totală de 1 300 ha. 
Pentru valorificarea produselor agricole s-a înființat la Mizil 
o întreprindere de valorificarea fructelor și legumelor, care distri- 
buie anual pe pieţele oraşelor Ploiești, Bucureşti circa 10 000 
tone legume şi fructe ; aceste produse provin de la C.A.P. din 
împrejurimi (Ciorani, Fulga, Sălciile etc.). Dispunînd încă de un 
excedent de forță de muncă, o bună parte din populația activă 
se deplasează la Ploieşti, unde lucrează în întreprinderile indus- 
triale, în special la uzina ,, 1 Mai”! şi la rafinării. 

Boldești- Scăeni, oraş nou declarat; în 1968, situat pe terasa 
joasă a Teleajenului, numără 9 367 de locuitori. Funcţia in-. 
dustrială este cea mai importantă, fiind reprezentată prin exploa- 
tările petrolifere şi prin Fabrica de geamuri şi de mucava. 

Funcţia agricolă se menține încă, oraşul dispunînd de o 
suprafaţă agricolă de circa 2 100 ha, din care aproape jumătate 
îl reprezintă terenurile arabile, iar restul păşunile şi fîneţele 
naturale, viile (cirea 500 ha )şi livezile (160 ha). 


Așezările rurale. Așezările rurale de pe teritoriul județului 
Prahova, grupate în 86 de comune, din care 10 cu caracter 

suburban, şi 405 sate concentrează aproape jumătate din numărul 
total de locuitori ai judeţului. Din acest punct de vedere judeţul 
Prahova se plasează printre judeţele în care activitatea econo- 
mică este dominată de aşezările urbane (Braşov, Cluj, Constanţa, 
Hunedoara și Sibiu) şi unde populaţia rurală reprezintă sub 49% 
din numărul total de locuitori. 

Electrificarea a 343 de sate pînă în 1971, ceea ce reprezintă 
aproape 85% din numărul total al satelor, extinderea reţelei 
de distribuire a apei într-un număr de 47 de localități rurale, 
construirea de unități industriale, amplificarea tuncţiilor cultu- 
rale, modernizarea şoselelor, construirea de noi case de locuit 
(9 281 de case numai în perioada 1966—1971), modernizarea 
agriculturii şi multe altele vor intensifica procesul de urbanizare 
a așezărilor rurale (deruralizarea). 

Așezările rurale din județul Prahova sînt concentrate fie 
în lungul rîurilor Prahova, Teleajen, Cricovu Sărat, Drajna, 
fie în zone de contact morfologic între munte şi Subcarpaţi 
(Măneciu, Ceraşu, Starchiojd), între Subcarpaţi şi câmpia pie- 
montană (Bucov, Ceptura, Florești, Valea Călugărească, Fili- 
peştii de Pădure). O serie de aşezări sînt situate în plină zonă de 
cimpie (Tirgşoru Vechi, Fulga, Dumbrava, Balta Doamnei etc.), 
unde predomină culturile cerealiere. Alte așezări s-au dezvoltat 
în lungul principalelor căi de comunicație (Băneşti, Bărcănești, 
Puchenii Mari etc.), care străbat regiuni cu importante bogății 
naturale. 

Funcţional, așezările rurale din limitele judeţului Pra- 
hova pot fi clasificate astfel: 

— aşezări specializate în creşterea animalelor pe baza pă- 
şunilor de munte (Cerașu, Starchiojd, Măneciu, Izvoarele etc.) ; 
sint aşezări mari, cu gospodării dispersate pe versanţi sau pe 
fund de vale, care ridică probleme dificile privind sistematizarea 
lor. Pășunile şi fineţele naturale reprezintă între 65 şi 90% din 
suprafața agricolă a comunelor respective ; 

— așezări pomicole şi de creştere a animalelor (Aluniș, 
Brebu, Şotrile, Vărbilău, Drajna, Predeal-Sărari, Surani, 
Poseşti etc.) concentrate în zonele subcarpatice, unde livezile, 
pășunile şi fineţele naturale reprezintă peste 70% din suprafaţa 
agricolă a comunei ; 101 


https://biblioteca-digitala.ro 


GH. NICULESCU, |. VELCEA 


102 


— aşezări viticole (Valea Călugărească, Ceptura, Fintinele, 
Gura Vadului, Călugăreni etc.), unde cultura viței de vie consti- 
tuie ocupaţia principală a locuitorilor; viţa de vie ocupă, în 
cadrul acestor aşezări, între 24 şi 40% din totalul terenului 
agricol și uneori chiar 50% (Gura Vadului). Gospodăriile sint 
mari, construite din cărămidă, prevăzute cu unele anexe pentru 
prelucrarea strugurilor și depozitarea vinurilor ; 

— aşezări cerealiere, concentrate în zona de cîmpie (Mă- 
neşti, Poienarii Burchii, Gorgota, Drăgăneşti, Sălciile, Boldeşti- 
Grădiştea etc.), unde apar sate mari, cu o structură adunată și 
o textură regulată. 

Strîns legat de procesul de deruralizare, o serie de comune 
dispun de o apreciabilă activitate industrială. Aceasta se referă 
la prelucrarea lemnului (Măneciu-Ungureni, Izvoarele), a mate- 
rialelor de construcţii (Bucov, Berceni, Matiţa etc.), sau la 
exploatarea petrolului (Cărbunești, Iordăcheanu, Surani etc.). 
În comuna Gherghița s-au creat ateliere speciale pentru con- 
tecționarea coşurilor de răchită, a cojoacelor şi hainelor de piele, 
a gardurilor metalice, a covoarelor etc. De remarcat este faptul 
că în această comună 45% din veniturile bănești rezultă din 
anexele industriale. Dealtfel, toate așezările rurale din judeţul 
Prahova, datorită activităţilor. industriale practicate, parti- 
cipă cu 11% la valoarea producției globale industriale a jude- 
țului. 

După mărime, aşezările rurale se clasifică astfel: 

— 4 comune au peste 10 000 de locuitori (fără a atinge 
însă cifra de 15 000 de locuitori) ; acestea au activităţi industriale 
importante din domeniul industriei chimice (Valea Călugărească, 
Brazi), a industriei de exploatarea și prelucrarea lemnului 
(Măneciu), a materialelor de construcții (Bucov), dar și mari 
suprafeţe agricole ; 

— 41 de comune au între 5 000 și 10 000 de locuitori, 
în parte fiind fie comune suburbane (Bărcănești, Berceni, 
Blejoi, Păulești, Tîrgşoru Vechi, Poiana Cîmpina, Gura Vitioarei 
etc.), fie așezări cerealiere din zona de cîmpie a judeţului sau 
aşezări din zona subcarpatică ; populaţia activă dintr-un număr 
mare de aşezări (Blejoi, Berceni, Rifov, Bărcăneşti, Cărbuneşti 
etc.) participă la diferite activităţi economice din oraşul Ploieşti 

sau din alte centre ale județului, iar unele așezări dispun de 
mari întreprinderi industriale, ca : Berceni (materiale de con- 
strucţii), Floreşti (cauciuc), Păuleşti (textilă), Vărbilău (mate- 
riale de construcţii) etc. 

Cele două mari grupe de aşezări rurale cu un număr de 
la 5 000 pînă la peste 10 000 locuitori reprezintă jumătate din 
numărul total al comunelor din judeţul Prahova. 

— Un număr de 24 de comune au între 3 000 şi 5 000 de 
locuitori, marea majoritate fiind situate în zona dealurilor sub- 
carpatice şi cuprinzînd tipuri de sate cu profil pomicol şi de 
creştere a animalelor (Poseşti, Şoimari etc.) sau viticol (Gura 
Vadului) ; 

— 11 comune au între 2 000 şi 3 000 de locuitori, dintre 
care menţionăm: Adunați, Apostolache, Călugăreni, Cărbuneşti, 
Păcureţi, Plopu, Tătaru, Chiojdeanca etc., în general. de tipul 
așezărilor pomicole ; 

— Cele mai mici comune, în număr de 6, au între 1 000 
şi 2 000 de locuitori (Cosminele, Jugureni, Salcia, Secăria, Talea 
şi Lapoş) şi sînt localizate toate în zona subcarpatică, 


În cadrul planului general de sistematizare a așezărilor 
rurale și în limitele județului Prahova s-au întocmit schiţele de 
sistematizare pentru un număr de 65 de comune. La unele 
aşezări dispersate pe versanţi, în zonele unde gradul de fragmen- 
tare este mai ridicat, apare problema reamplasării sau integrării 
în vetrele satelor viabile, care dispun de largi posibilităţi de 
dezvoltare economico-socială şi de echipare tehnico-edilitară. 


Viața materială și spirituală 


Industrializarea socialistă, modernizarea agriculturii, ridi- 
carea gradului de urbanizăre prin extinderea vechilor centie 
economice şi declararea ca oraşe a unor localităţi rurale au 
impus realizarea unui mare volum de construcţii de locuit, 
de unităţi cultural-sociale şi ştiinţifice etc. Astfel, în perioada 
1961—1971 au fost construite în mediul urban, "din fondurile 
statului şi cu credite acordate de stat, peste 22 100 de aparta- 103 

mente. Cele mai multe au tost construite în oraşele Ploieşti 
şi Cimpina. De asemenea, în mediul rural au fost construite, 
numai în anii 1966—1970, peste 9 200 de locuinţe noi şi nume- 
roase școli, cămine culturale. 

S-a extins reţeaua de canalizare (cu peste 40 km), de ter- 
moficare, de distribuire a apei ete. În perioada 1965—1971, 
reţeaua, de distribuire a apei potabile s-a mărit de la 449 km la 
759 km, cuprinzînd în 1971 un număr de 47 de localităţi. 

n municipiul Ploieşti s-a introdus şi termoficarea, sursa 
fiind centrala termoeletrică de la Brazi. În general, pentru 
lucrările gospodărești-edilitare din judeţ au fost alocate, în 
cincinalul 1966—1970, peste 740 de milioane lei. 

În limitele judeţului Prahova funcţionează şi o importantă 
rețea de învățămînt, artă şi cultură (fig. 32, 33). Astfel, în anul 
şcolar 1971/1972 existau 467 de şcoli generale şi licee de cultură 
generală cu un număr de peste 115 200 elevi şi 5 292 de cadre 
didactice. Judeţul Prahova dispune şi de 18 şcoli profesionale 
cu circa 10 600 de elevi, de 10 licee de specialitate 1€ cu 4 528 de 
elevi şi de 15 şcoli de învățămînt tehnic de specializare postli- 
ceală și de maiștri cu un număr de 1 246 de elevi. În total, în 
limitele judeţului Prahova exista în anul şcolar 1971/1972 un 
număr de 510 școli şi licee de toate gradele, cu circa 131 600 de 
elevi, îndrumați de 6 244 de cadre didactice. Din anul 1967 
municipiul Ploiești are şi un. institut de învățămînt superior, 
(fig. 32), care a cuprins în anul universitar 1971/1972 un număr 
de 403 studenţi. Există, de asemenea, 4 institute de cercetări 
şi o serie de laboratoare uzinale. La toate acestea se adaugă cele 
10 case de cultură municipale şi orăşeneşti, cele 185 de cămine 
culturale, 166 de cinematografe şi bibliotecile în număr de 353 
de unităţi cu circa 1,9 milioane volume. 

Deosebit de importantă este şi reţeaua sanitară, organi- 
zată în circumscripţii medico-sanitre, spitale, sanatorii, clinici. 
În vederea, ocrotirii sănătăţii populaţiei au fost date în folosinţă 


- policlinica şi centrul stomatologic din Ploieşti, maternitatea din 


Mizil şi o serie de dispensare în centrele rurale. În următorii 
ani se va construi la Ploieşti un spital de mare capacitate şi 


15 Dintre liceele de specialitate 3 sint industriale (Ploiești 2, Cimpina 1), 
3 agricole (Valea Călugărească, Mizil, Nedelea) și unul economic (Ploiești) etc. 

Fig. 32. — Institutul de petrol Ploiești (îoto lon Popescu), 


cu utilaje moderne, în: scopul concentrării activităţii medicale 
într-o instituţie centrală şi a lichidării unor unităţi spitaliceşti 
mici şi dispersate în localuri vechi, neadecvate. Numărul total 
al medicilor este de 975, revenind un medic la 782 de locuitori, 
media pe ţară fiind de-un medic la 655 de locuitori. În ceea, ce 
priveşte numărul paturilor de asistenţă medicală, acesta a 
crescut de la 6 296 în 1965 la 7 321 în 1971, revenind 9,6 paturi 
la 1 000 de locuitori. 

Importante fonduri au fost alocate și pentru extinderea 
reţelei comerciale. Numai în perioada 1966—1970 s-au construit 
158 de unităţi, cele mai multe în mediul rural. A sporit volumul 
şi structura vînzărilor de mărfuri nealimentare de folosinţă înde- 
lungată, cu precădere în mediul rural, ceea ce demonstrează 
creșterea nivelului de viaţă la sate. 

Extinderea electrificării, a sistematizării localităţilor, 
dezvoltarea bazei materiale a învăţămîntului, îmbunătăţirea 
condiţiilor de locuit (fig. 34) şi a ocrotirii sănătăţii, creşterea 
veniturilor populaţiei reprezintă o expresie reală a creşterii nive- 

Fig. 33. — Muzeul ,,Ceasul de-a lungul vremii”, din orașul Ploieşti 
(foto lon Popescu). 

Fig. 34. — Noul hotel ,,Prahova” din Ploiești 
(foto lon Popescu). 

lului de trai material al populaţiei. De remarcat este faptul că 
numai în perioada 1966—1970 s-a cheltuit în scopuri social-cul- 
tuvale suma de 8 848 lei pentru o familie şi s-au pus în funcţi- 
une 35 de unităţi social-culturale. 

Locul județului Prahova în ansamblul economiei naționale 


Transformările înnoitoare în structura şi repartiţia geogra- 
fică a ramurilor economiei naţionale, datorită industrializării 
socialiste, sînt evidente şi în limitele judeţului Prahova. 

Marea concentrare a industriei în cadrul judeţului Pra- 
hova. se explică prin existenţa bogatelor resurse naturale (petrol, 
gaze naturale, lemn, materiale de construcţii etc.), a căror valo- 
rificare superioară s-a intensificat, tot mai mult, în anii construc- 
ției socialismului. Potenţialul uman şi existența unei dense şi 
moderne reţele de căi de comunicaţie au contribuit, de ase- 
menea, la dezvoltarea economică a judeţului. 

Patrimoniul industrial al Prahovei s-a îmbogăţit treptat 
cu noi întreprinderi aparţinînd celor mai diferite ramuri indus- 
triale. Printre cele mai noi menționăm industria constructoare 
de utilaj petrolier, de utilaj chimic, petrochimie ete. În felul 


- acesta, în judeţul Prahova s-a dezvoltat una din cele mai tipice 


şi complexe baze industriale a ţării, cu o mare pondere în pro- 
ducția naţională. 

În scopul dezvoltătrii economiei judeţului, au fost alocate 
numai în perioada 1966—1970 investiţii în valoare de 13,2 
miliarde lei, din care aproape 2/3 pentru construirea de noi 

obiective industriale, pentru dezvoltarea şi modernizarea vechi- 
lor întreprinderi industriale. Astăzi, judeţul Prahova a ajuns să 
deţină primatul într-o serie de produse industriale, ca : instalaţii 
de foraj pentru ţiţei şi gaze, uleiuri minerale, motorină, benzină, 
păcură etc. 


Tabelul nr. 2 


Ponderea principalelor produse industriale și a ramurii respective în cadrul țării 


Ponderea | Ponderea 
Nr. | Produse industriale realizate în , baiat sg tar 
t judeţul Prahova post mate ing BE a Vaza 
Sr | J ţării în % | în % în 
| | în 1970 * 1971.%? 
1 | Industria construcţiilor de mașini și a 
prelucrării metalelor : | — 71 
— instalaţii de foraj pentru ţiţei și gaze | 100,0 
— remorci basculante 50,8 
2 | Industria combustibililor: = | 29,7 
— uleiuri minerale 91,9 
— petrol + white spirit 68,0 
— motorină 65,5 
— benzine 59,0 
— păcură 56,3 
3 Industria sticlei, porţelanului și faianţei : — 15,2 
— geamuri trase 51,5 
4 | Industria chimică si s9  * 
— polietilenă de înaltă presiune 37,6 
— anvelope autotractor-avion 59,3 


* Dezvoltarea forțelor de produclie me teriloriul României Socialiste, 1966—1970, Edit. 
ştiinţifică, București, 1971, p. 230. 


* * Anuarul Statistic al R.S. România, Bucureşti, 1972, p. 146—147. 


Agricultura, a doua ramură economică din cadrul jude- 
țului, a participat în 1971 cu 2,2% la producţia globală a ţării. 
Judeţul Prahova este cunoscut pentru producţiile de struguri 
şi vinuri, de fructe, cereale şi produse animaliere. 109 

Reţeaua feroviară şi rutieră, extinsă şi modernizată, 
înregistrează un mare trafic de mărfuri și călători. Cea transearpa- 
tică asigură legături cu capitala şi centrul ţării, cea de la con- 
tactul dealurilor cu cîmpia pune în legătură centrele economice: 
ale judeţului cu cele din Moldova, Dobrogea şi din sud-vestul 

ării. 

y Produsele realizate în limitele judeţului Prahova sînt apre- 
ciate atît pe plan naţional, cît şi internaţional, fapt confirmat 
şi de numărul mare de ţări în care se dirijează o parte din pro- 
ducţie. Astfel, numai produsele chimice sînt expediate în 16 
ţări, cele petroliere în 50 de ţări, anvelopele în 35 de ţări, iar uti- 
lajele petroliere în 27 de ţări, pompele de injecție în 60 de ţări. 

Dezvoltarea centrelor industriale, a staţiunilor climaterice, 
utilizarea tot mai raţională a terenurilor şi intensificarea acţiunii 
de sistematizare a localităţilor rurale asigură — în continuare 
— un loc de prestigiu judeţului Prahova în cadrul economiei 
noastre naţionale. 


Industria 


Judeţul Prahova face parte din categoria celor mai indus- 
trializate unităţi administrativ-teritoriale de la noi din ţară. 
El a participat în 1971 cu 6,1% la valoarea producţiei globale: 
industriale a ţării, situîndu-se din acest punct de vedere pe 
locul al treilea după municipiul Bucureşti (17,3%) şi judeţul 
Braşov (6,7%). 

Gradul ridicat de industrializare este determinat şi de 
faptul că în limitele judeţului Prahova se găsesc concentrate: 
aproape 5% din numărul total al întreprinderilor industriale din 
ţară şi circa 6% din numărul întreprinderilor de importanţă, 
republicană. Astfel, în judeţ se găsesc un număr de 89 de între- 
prinderi industriale din care 69 sînt de însemnătate republicană, 
iar restul unităţi ale industriei locale (8) şi cooperatiste (12). 

Judeţul Prahovaareo participare remareabilă în producţia, 
industrială naţională, obţinînd aproape o treime din producţia. 
de combustibili a ţării, cirea 9%, din producţia industriei chimice, 

8,2%, din cea a materialelor de construcţii, 15,2% din producţia 
de sticlă şi peste 7% din producţia industriei construcţiilor de 
maşini şi din cea de hîrtie. 

Industria reprezintă ramura conducătoare a economiei 
judeţului. Dintre ramurile industriale, combustibilii, construcţi- 
ile de maşini şi industria chimică participă cu peste 70% la 
valoarea producţiei globale industriale a judeţului. 

În anii construcţiei socialiste au apărut noi unităţi in- 
dustriale şi s-au produs îmbunătăţiri structurale în cadrul in- 
dustriei. Dintre principalele obiective industriale construite 
sau modernizate în ultimele două decenii menţionăm : dezvol- 
tarea şi modernizarea uzinei ,,1l Mai” Ploieşti (instalaţii de 
foraj), a Uzinei mecanice Sinaia (pompe de injecție), a Uzinei 
de utilaj chimic Ploieşti, a Combinatului petrochimie Brazi, 
mărirea capacităţii de producţie la Uzina chimică Valea Călu- 
gărească (secţia de acid sulturic şi secţia de superfosfaţi), 
dezvoltarea uzinei de anvelope ,, Victoria” Florești, construirea 
blocului de ulei Teleajen şia Rafinăniei Brazi, a numeroase întire- 
prinderi industriale din domeniul industriei textile, alimentare, 
materialelor de construcţii etc. La toate acestea se adaugă 
noua centrală electrică de termoficare Brazi şi extinderea capa- 
cităţilor de producţie la centralele electrice industriale din 
judeţ. 


Industria energetică. Este una dintre cele mai importante 
ramuri industriale din judeţul Prahova. În structura producţiei 
globale industriale a judeţului, combustibilii deţin 24%, repre- 
zentînd ponderea cea mai mare dintre unităţile administrativ- 
teritoriale ale ţării. Energia electrică participă cu 2,8% (după 
datele din 1971) în structura producţiei globale industriale a 
judeţului. 

Cea mai valoroasă resursă energetică din judeţ este petrolul. 
Numeroase sînt documentele istorice şi cartografice care atestă 
prezenţa zăcămintelor petrolifere pe teritoriul actual al jude- 
țului Prahova. Ele amintesc despre „,fîntinile cu păcură”, 
din care se scoteau cantităţi însemnate de ţiţei. Introducerea 
sondei mecanice în exploatarea petrolului a dus la creșterea 
rapidă a producţiei de ţiţei. Prima sondă mecanică a fost expe- 111 

rimentată la Cimpina către sfîrşitul secolului al XIX-lea, cînd 
între valea Prahovei şi valea Proviţei, la Drăgăneasa (azi sat 
al comunei Proviţa de Jos), s-a dat în exploatare un mare zăcă- 
mâînt petrolifer, la o adîncime de circa 500 m. Densitatea sche- 
lelor petrolifere sporeşte, extinzîndu-se de pe dealul Piţigaia, 
pe terasele Prahovei, la Cîmpina !7, Băicoi, Țintea, apoi pe tera- 
sele Teleajenului, la Boldești, Gura Vitioarei etc. 

Numărul centrelor de extracţie -se înmulțește mai ales 
după 1883, cînd se introduce şi sistemul pensilvan de săpare 
mecanică şi cînd industria petrolului este acaparată tot mai mult 
de capitalul străin. Sondele mecanice cu cablul de oţel sînt 
utilizate pe scară largă, producţia de ţiţei sporeşte, rafinăriile 
îşi măresc capacităţile și se modernizează. 

Judeţul Prahova a deţinut multă vreme primatul sub 
raportul producţiei de ţiţei. Pe măsură însă ce au fost identiti- 
cate noi şi bogate structuri petrolifere în celelalte judeţe ale 
ţării (Dîmboviţa, Argeş, Olt, Vilcea, Gorj etc). s-a redus pon- 
derea renumitei regiuni petrolifere „, Valea Prahovei”, care 
participa în perioada antebelică cu cirea 99% la producţia de 
ţiţei extras a ţării. Datorită executării de foraje la mare adîncime, 
cu instalații de sonde produse la Ploieşti (fig. 35), s-au desco- 
perit şi dat în exploatare noi structuri petrolifere, ceea ce a 
făcut ca judeţul Prahova să ocupe locul al patrulea după 
judeţele Dimboviţa, Argeş şi Gorj. 

Principalele centre de extracţie a țițeiului sînt localizate 
în zona subcarpatică, şi anume la: Băicoi, Țintea, Boldeşti, 
Cîmpina, Poiana Cîmpina, Albeşti, Urlaţi, Plopu, Iordăcheanu, 
Cărbuneşti, Ariceşti etc. Cele mai productive şi mai vechi 
centre de extracţie sînt cele de la Boldești, Țintea şi Băicoi. 

O altă sursă energetică din judeţ o constituie cărbunele 
(lignit), care se exploatează la Ceptura şi Filipeştii de Pădure 
(fig. 36). Producţia realizată se consumă în cadiul centralelor 
electrice şi a căilor ferate. În anul 1970, producţia de cărbune 
a fost de 911 100 tone, ceea ce a reprezentat 4% din producţia 
totală a ţării. Din acest punct de vedere județul Prahova se 
plasează pe locul al șaselea între judeţele care extrag cărbune. 


1? La Cimpina numărul sondelor a sporit de la 93 în 1908 la 139 în 1912. 

Fig. 35. — Exploatări pe- 
trolitere la Boldești (foto 
lon Popescu). 


Fig. 36. — Exploatarea minieră 
de la Filipeştii de Pădure (foto 
lon Popescu). 

Fig. 37. — Centrala electrică de termoficare Brazi (foto lon Popescu). 


în 


Energia electrică se realizează, în momentul de faţă, în 
centralele de la Brazi, Ploieşti, Cîmpina, Floreşti. Necesarul 
este acoperit, însă, şi din reţeaua naţională la care este conec- 
tat şi judeţul Prahova. Cea mai mare putere instalată o are cen- 
trala de termoficare de la Brazi (fig. 37), dată în exploatare în 
1961, cu o capacitate de numai 50 MW. Ulterior, acesta s-a 
mărit la 200 MW în 1963 şila 400 MW în 1970. În următorii 
ani puterea instalată a acestei centrale se va ridica la 600 MW. 
Centrala permite încălzirea noilor cartiere din Ploiești, precum 
şi serele legumicole ale I.A.S. Tătărani. | 

Puterea instalată a grupurilor electrogene a fost în 1970 de 
266 mii kW, ceea ce a reprezentat 3,6%, din puterea instalată 
pe ţară. Producţia de energie electrică s-a ridicat în 1970 la, 
1 828,5 milioane kWh, adică 5,2% din producţia ţării. 

Valea Prahovei cu afluenții săi dispune şi de un însemnat 


“potențial hidroenergetic. EL a fost valorificat în mică măsură 

numai la Sinaia, unde există o microhidrocentrală (cap. 1 000 
kW) pentru necesităţile orașului. 

Apreciind după puterea instalată care deserveşte indus- 
tria — principalul indicator folosit în determinarea gradului 
de industrializare a judeţului —, se constată că judeţul Prahova 
este depăşit doar de județul Hunedoara (1 274 MW, în 1971) 
şi de municipiul Bucureşti (1 200 MW), puterea instalată a ju- 
deţului Prahova sporind de la 516 MW în 1965 la 817 MW în 1971. 
Consumul de energie electrică ce a revenit la un muncitor a fost 
în 1971 de 15 939 kWh, depăşind media pe ţară (13 094 kWh), 
dar fiind mai mică decit a judeţelor Bacău, Brăila, Galaţi, 
Olt etc. 


Industria de preluerare a petrolului. Prima rafinărie con- 
struită în România a fost cea de la Rifov, din sud-estul oraşului 
Ploieşti. Ea datează din 1857 18 şi a fost construită în scopul 
obţinerii petrolului lampant ; această distilerie de ţiţei avea o 
capacitate de 2 700 ton anuale. 

Capitalul străin, și în special cel german, american, 
anglo-olandez etc., infiltrat tot mai puternic în industria petro- 
lului către sfîrşitul secolului al XIX-lea, construieşte o serie de 
rafinării de mare capacitate, dintre care cele mai multe şi mai 
mari se aflau la Ploieşti (,, Astra-Română”” — cap. 2 milioane 
t/an; ,„, Vega” — cap. 1,7 milioane t/an), Cîmpina (,Steaua 
Română” — cap. 1,5 milioane t/an) şi Teleajen — Ploieşti (,, Ro- 
mâno-Americana”” — cap. de 1,3 milioane t/an). 

În perioada antebelică industria de prelucrare a petrolului 
era reprezentată, in judeţul Prahova, prin cele 23 de rafi- 
nării, care concentrau aproape 90% din capacităţile de rafi- 
nare a petrolului din România. În timpul celui de-al doilea 
război mondial rafinăriile, ca şi alte întreprinderi industriale, 
au fost distruse în bună parte. y 

În anii construcţiei socialismului, industria de prelucrare 
a petrolului a cunoscut schimbări fundamentale. Astfel, au fost 
construite noi capacităţi de producţie, s-a lărgit baza de materii 


15 Rafinăria Rilov înfiinţată de Th. Mehedinţeanu și Compania română 
pentru exploatarea și comerţul păcurii a fost închisă din cauza concurenţei capi- 
talului străin. 115 

prime, s-au perfecţionat metodele de exploatare a petrolului, 
s-a trecut; la exploatarea rezervelor existente la mari adîncimi. 
Instalaţii noi, de mare capacitate şi randament, au fost constru- 
ite la Ploiești, Cîmpina şi Brazi. Rafinăria Ploieşti a fost înzes- 
trată cu o instalaţie de cracare termică (1958), cu una de frac- 
ționare a gazolinei (1964), cu instalaţii pentru fabricarea uleiu- 
lui şi a bitumului (1967 —1968) ete. În cadrulrafinăriei Teleajen — 
Ploieşti s-au construit : instalaţii de distilare atmosferică și în 
vid (nr. 1 în 1954 și nr. 2 în 1958), instalaţii de bitum (1956). 
La Brazi s-a ridicat cea mai mare şi modernă rafinărie din ţară, 
care a fost înzestrată cu instalaţii de distilare atmosferică (nr. 1 
în 1952 şi nr. 2 în 1953), cu instalaţii de cracare termică (1954), 
de reformare catalitică a benzinei (în 1961), de absorbţie şi frac- 
țţionare a gazelor (1962) ; tot în 1962 se construieşte o instalaţie 
de hidrofinare a motorinei, iar în 1963 o instalaţie de distilare 
atmosferică şi în vid şi desalinare electrică şi în 1964 o instalaţie 
de coesare ; în 1967 combinatul este dotat cu alte instalaţii de 
cracare analitică cu fracţionarea. gazelor şi hidrofinarea motori- 
nei şi multe alte utilaje moderne. O instalaţie de distilare atmo- 
sferică şi în vid a fost construită, în 1961, şi la Rafinăria nr. 4 
din Cîmpina. Toate aceste noi instalaţii au permis ca valoarea 
produselor obţinute dintr-o tonă de ţiţei să crească de la 274 
lei în 1950 la 454 lei în 1970%. 

Dispunînd de o mare capacitate de prelucrare a petro- 
lului, judeţul Prahova a obţinut în 1970 aproape întreaga pro- 
ducţie de uleiuri minerale a ţării (circa 92%), 68% din produc- 
ţia de petroluri, 65,5% din cea de motorină, 59%, din producţia 
de benzină şi 56,3%, din producţia de păcură a ţării. 


Industria construcţiilor de maşini şi a prelucrării metalelor. 
Ocupă primul loc între ramurile industriale ale judeţului, parti- 
cipînd cu 31,2% la valoarea producţiei globale industriale. 
Remareabilă este și ponderea ramurii pe ţară, respectiv 7,1%, 
în 1971, fiind întrecut numai de judeţul Braşov (15,3%) şi de 
municipiul Bucureşti (25,4%). Această ramură este localizată 
în oraşele Ploieşti, Cîmpina, Sinaia şi Plopeni şi produce: 


19 4 * Bilanţ prahovean, 1966—1970, P.C.R. — Comitetul judeţean 
Prahova, Ploiești, 1971, p. 21. 

Fig. 38. — Uzina „,l Mai” Ploiești (foto ,,Decorativa””). 


utilaj petrolier, utilaj chimic, pompe de injecție pentru motoare 
Diesel, pompe de ulei şi distribuitoare hidraulice, trolii pentru 
ascensoare ete. Cea mai importantă întreprindere industrială, 
din domeniul construcţiilor de mașini este uzina „ll Mai” din 
Ploieşti (fig. 38), cea mai mare uzină producătoare de instalaţii 
de foraj din România şi a doua în lume cu acest profil. În 1970 
uzina a pr odus 47 de tipuri de sape şi va realiza pînă în 1975 
un număr de 114 tipuri de sape şi instalaţii de mare adincime 
(circa 8 000—10 000 m) (fig. 39). 


Produsele uzinei ,1 Mai” au sbindi numeroase , medalii 
în cadrul tîrgurilor și expozițiilor internaţionale. La Tîrgul de 
mostre de la Leipzig din 1964 a obţinut medalia de aur pentru 
performanţele tehnice ale instalaţiei de foraj 3DH-200. Medalii 
de aur au obținut şi alte tipuri de instalaţii de foraj, şi anume : 
F200-2DH, prevenitorul de erupție triplex de 350 atmosfere. 

Azi s-a ajuns la fabricarea în serie a instalaţiei de foraj 3DH, la 
construcţia instalaţiei portabile T50B şi a altor tipuri, ceea ce 
a făcut ca produsele uzinei să devină competitive pe piaţa 
internaţională şi să fie solicitate în peste 30 de ţări. 
Industria construcţiilor de maşini mai este reprezentată 
în cadrul judeţului Prahova și prin producțiile de utilaj chimic 
(capacitate anuală 25 000 tone) şi rulmenţi speciali 20 (Ploiești) ; ; 
utilaje pentru industriile petroliere şi miniere, elemente şi 
instalaţii hidraulice pentru construcţiile de tractoare (Plopeni) ; 
pompe de extracţie, tije de pompaj, reductoare de viteză, trolii 
pentru ascensoare (Cîmpina) ; pompe de injecție — 200 000 de 
bucăţi în 1970 şi 600 000 de bucăţi în 1975 —, pompe de ulei 
şi distribuitoare hidraulice pentru instalaţii de mecanizări şi 
automatizări (Sinaia). Uzina de mecanică fină din Sinaia (fig. 40), 
pînă în 1954 producătoare de cuie, nituri, piuliţe şi şuruburi, 
obţine astăzi 25 de tipuri de pompe de injecție pentru 
motoarele Diesel de diferite capacităţi, pentru tractorul K.D. 35. 


Industria chimică. Dispune de o puternică bază de materii 
prime şi în primul rînd produse petroliere. Ca structură, această 
ramură este reprezentată prin industria chimică de bază (pro- 
ducţiile de acid sulfuric şi de îngrășăminte chimice) şi industria 
petrochimică. 

Industria chimică deţine 15,2% din producţia industrială a 
judeţului şi cirea 9% din totalul ramurii pe ţară (în 1971), 
„ocupînd locul întîi între judeţe sau al doilea dacă luăm în consi- 
deraţie și municipiul Bucureşti (20,2%). Ca localizare geografică, 
întreprinderile industriei chimice se află în centrele Ploieşti, 
Brazi, Valea Călugărească, Floreşti şi Cîmpina. Cea mai mare 


pondere în producţia globală a ramurii o dă, însă, Grupul indus- 
trial petrochimie Ploieşti 2! (fig. 41). 


2 Secţia de rulmenţi, din cadrul Uzinei de utilaj chimic Ploieşti, în func- 


““ţiune “din-anul 1971, va avea la sfirșitul anului 1975-0 capacitate anuală de £ 
1 800 tone. ; 
21 Acesta cuprinde rafinăria și combinatul chimic din Brazi. 119 

Industria chimică de bază s-a dezvoltat în două centre, şi 
anume : Valea Călugărească pentru producţiile de acid sulfurie 
şi îngrăşăminte fosfatice şi în orașul Cîmpina pentru producţia 
de acid sulfuric. Producţia de acid sulfuric, consumată la rafi- 
nării şi ca materie primă în obţinerea îngrășămintelor fosfatice, 
a fost în continuă creştere, de la 16 340 t în 1950 la 44 9664 
în 1970. Producţia 1ealizată în 1970 a reprezentat 4,5% din 
producţia totală de acid sulfuric??2. 

Producţia de îngrășăminte chimice, realizată la uzinele 
din Valea Călugărească, a fost în 1970 de 31 485 t, ceea cea 
reprezentat 3,5% din producţia totală de îngrăşăminte chimice 
(substanţă activă 100%). În 1950 uzina a obţinut numai 649 4 
îngrășăminte chimice, iar pe măsură ce s-a extins şi modernizat, 
producţia a crescut la 24 236 t, în 1960. | 

Uzinele chimice Valea Călugărească (fig. 42) şi-au mărit 
capacitatea de producţie în 1952, 1954 şi 1972 la secţia de acid 
sulfuric şi în 1958 la secţia de superfosfaţi, devenind cea mai 
mare producătoare de acid sulturie din ţară. 

Industria petrochimică, cea mai nouă şi cea mai dinamică 
subramură a chimiei moderne, este reprezentată de Grupul 
industrial de petrochimie Ploieşti, de uzina de detergenţi ,, Dero”- 
Ploiești şi de uzina de anvelope ,, Victoria” din Floreşti. 

Combinatul petrochimice Ploieşti produce o gamă foarte 
variată de produse, şi anume: polietilenă, etilenă, fenol, ace- 
tonă etc., și prelucrează anual circa 4,5 milioane tone ţiţei.: 

În partea nordică a oraşului se află şi uzina de detergenţi 
„Dero”, construită în anul 1965, care obţine şi decoloranţi 
pentru industria textilă. 

“Cea mai mare producţie de materiale plastice şi de răşini 
sintetice se obţine în cadrul Combinatului chimic de la Brazi. 
Aici s-a construit în 1965 o fabrică de polietilenă, o fabrică de 
olefine şi una d€ oxid de etilenă şi glicoli. În 1966 combinatul 
a fost înzestrat cu-noi instalaţii de oxid de etilenă și glicoli, cu 


instalaţii de anhidridă ftalică etc. ă 


22 În 19£0 judeţul Prahova a obţinut aproape o treime din producțiă 
de acid sulturic a ţării, însă, pe măsură ce au intrat în funcțiune noi unități indus- 
triale, ponderea a scăzut. 

Fig. 42. — Uzinele chimice Valea Călugărească (foto lon Popescu). 


Uzina de anvelope ,,Victoria” din Floreşti, profilată în 
ultimii ani pe diferite tipuri de anvelope, a ajuns în 1970 la 
o capacitate de peste 1 milion bucăţi. În anul 1962 uzina a înce- 
put; producţia de anvelope A.T.A. (autotractor-avion), secţia 
fiind prevăzută cu o capacitate inițială: de 300 000 de bucăţi 
pe an. În 1966, secţia şi-a mărit capacitatea cu încă 50 000 de 
bucăţi anual. Ulterior s-a mărit capacitatea şi la secţia de anve- 123 

lope V.M.S. Din anul 1968, uzina a trecut și la producţia de 
anvelope radiale, noua secţie avînd o capacitate de 100 000 de 
garnituri pe an. 

În limitele judeţului Prahova s-a obţinut în 1970 o pro- 
ducţie de 24 762 tone materiale plastice și rășini sintetice, adică, 
de trei ori mai mult decât în 1965 (7 823 tone). Realizarea unei 
producţii reprezentînd 12% din totalul producţiei de materiale 
plastice și răşini sintetice pe ţară se datorește folosirii pe scară 
largă a acestora în industrie (electrotehnică, electronică), agri- 
cultură, transporturi etc. 


Industria materialelor de construcţii. Este concentrată în 
localităţile Azuga, Comarnic, Cîmpina, Gura Beliei, Berceni, 
Pleaşa, Bucov şi cuprinde următoarele subramuri: materiale 
liante (ciment, var, filer), produse refractare (cărămizi refractare, 
şamotă), ceramică brută (cărămizi, ţigle ceramice) şi alte -mate- 
riale de construcţii (ţigle din ciment, carton asfaltat). 

Industria materialelor liante este reprezentată prin fabrica 
de ciment aluminos de la Comarnic, pe baza calcarelor şi mar- 
nelor din împrejurimi, prin fabricile de var (7 cuptoare cu o 
capacitate de peste 100 t/24 h) şi filer (3 mori cu o capacitate de 
3 vagoane /24 h) de la Gura Beliei, precum şi prin producţia, 
de ipsos realizată la Comarnic. 

Fabrica de şamotă de la Azuga, construită în 1953, în 


locul fostei fabrici de ciment, şi fabrica de ceramică ,, Vulturul” 


din Comarnic produc materiale refractare necesare întreprinde- 
rilor siderurgice din ţară. 

Ceramica brută, respectiv cărămizi şi ţigle ceramice, se 
obţin la Bucov şi Pleaşa, în apropiere de Ploieşti, iar ţigle din 
ciment în cadrul unei secţii de materiale de construcţii din 
Ploiești. 

Întreprinderea de materiale izolatoare din Berceni a reali- 
zat, pentru prima oară, materiale fono-, hidro- şi termoizolante, 
utilizate tot mai mult în construcţiile industriale și locuinţe. 


“Tot aici se obţine carton asfaltat, producţia fiind în 1968 de 


53 milioane m?. 
Industria natenizlela de construcţii deţinea în 19710 
pondere de 4,6% din producţia globală industrială a judeţului 

şi 8,2%, din totalul ramurii pe ţară. De subliniat este faptul că 
în limitele judeţului Prahova s-au obţinut numai în 1970 o 
cantitate de 43 470 tone ciment, precum şi 128 milioane bucăţi 
cărămizi şi blocuri ceramice, adică 7,5% din producţia totală 
a ţării. 


Industria stielei şi îaianţei. Deşi participă cu numai 1,5% 
la, valoarea producţiei industriale a judeţului (1971), această 
ramură deţine însă o pondere remarcabilă pe ţară, realizînd 
15,2% din producţia naţională. Ea este reprezentată prin 
Fabrica de geamuri 'de la Scăeni, prin fabricile de sticlă de la 
Azuga şi Ploieşti şi prin uzinele Ceramica”, care produce 
obiecte din faianţă. 

Cea mai importantă întreprindere a acestei ramuri este 
Fabrica de geamuri de la Scăeni , care a fost profilată în 1967 
şi pe producţia de geamuri securizate, noua secţie avînd o capa- 
citate de 60 000 m?/an. De remarcat este faptul că această 
întreprindere realizează mai mult de jumătate din producţia 
totală de geamuri trase. 

Fabrica de sticlă de la Azuga, dezvoltată şi modernizată 
în anii construcţiei socialismului, dispune de noi cuptoare, 
maşini semiautomate etc. şi obţine o gamă variată de articole 
din sticlă. La Ploieşti se realizează sticlă de ambalaje, precum 
şi articole sanitare şi de menaj. 


Industria de prelucrare a lemnului. Această ramură con- 
tribuie cu 2,7% la valoarea producţiei globale industriale a 
judeţului şi cu 2,8% la ramura pe ţară (1971). Este reprezentată 
prin fabricile de cherestea de la Măneciu-Ungureni, Vălenii de 
Munte, Cîmpina, Telega, Posada, Poiana 'Țapului (Piatra Arsă), 
prin fabricile de mobilă de la Ploieşti și Cîmpina. Întreprinderea 
de la Măneciu produce şi lăzi de fag pentru ambalajul fructelor. 
La Cîmpina industria de prelucrare a lemnului deţine 8% din 
valoarea producţiei industriale a oraşului, iar la Ploieşti sub 1%. 

n judeţul Prahova toate fabricile de cherestea au realizat 
125 345 m? cherestea, ceea ce a reprezentat aproape 2,4%, din 
producţia totală a ţării în 1970. O nouă unitate, care serveşte 
industria mobilei, a apărut în 1968 la Mizil şi care produce sal- 125 

tele detaşabile. Capacitatea fabricii de tapiţerie ,, Relaxa” 
din Mizil a fost stabilită la 150 000 de bucăţi anual. 


Industria hirtiei. Este reprezentată prin fabrica din Buş- 
teni, construită în 1882. Capacitatea de producţie a fabricii a 
fost mărită începînd cu anul 1953 şi pînă în 1967 cu încă 20 000 
tone/an, ceea ce a făcut ca producţia de hîrtie să se dubleze. 
De la 32 700 tone hirtie realizată în 1950 s-a ajuns în 1970 la 
o cantitate de 60 863 tone, adică 14,1% din producţia totală 
a ţării (hîrtie de ziar, scris, ambalaj, saci de hîrtie etc.). 


Industria textilă. Cu vechi tradiţii în judeţul Prahova, 
industria textilă participă astăzi cu 4,8% la producţia industrială 
a ţării. Principalele întreprinderi ale industriei textile sînt : 
fabrica de postav ,, Azuga”, cu o vechime de aproape 100 de 
ani (fig. 43), ,„, Dorobanţul” — Ploiești, specializată în ţesături 
din lină, şi „Intex” — Păulești, profilată pe ţesături de in. 
La întreprinderea textilă din Păulești s-a dat în folosință 
în 1961 o secţie de finisaj pentru ţesături de in și cînepă cu o capa- 
citate de 7 milioane m?/an. 

Producţia totală de ţesături a fost în 1970 de 7 341 mii 
m?, din care 93% a reprezentat producţia de ţesături de lină 
și tip lină. Cea mai mare participare la producţia totală de ţesă- 
turi a judeţului o are orașul Ploiești, care realizează circa 60% 
din producţia ramurii. 


Industria alimentară. Această ramură dispune de o impor- 
tantă bază de materii prime în judeţ şi cuprinde numeroase între- 
prinderi producătoare de : preparate din carne (Sinaia) vinuri 
şi rachiuri naturale (Valea Călugărească), conserve de fructe 
(Vălenii de Munte), produse lactate (Ploieşti), bere (Azuga), 
morărit, panificaţie şi produse făinoase (Ploieşti, Sinaia),antre- 
pozit frigorific (Ploiești) etc. Întreprinderea de morărit ,, Pra- 
hova” din Ploiești cuprinde o moară de porumb cu o secţie de 


„ degerminare creată în 1966 cu o capacitate de 33 t/24 h. 


Industria alimentară participă cu 8,4%, la valoarea produc- 
ției industriale a judeţului (1971). Pe plan naţional, întreprin- 
derile prahovene participă cu 5,7%, la producţia totală de bere, 

Fig. 43. — Fabrica de postav ,„,Azuga” (foto lon Popescu). 


cu 5,3% la producţia de preparate din carne, 2,4%, la producţia 
de unt, 2% din brînzeturi şi 3,1% lapte consum (1970). 

În limitele judeţului Prahova se mai găsesc şi alte între- 
prinderi industriale din domeniul confecţiilor, pielăriei-încăl- 
ţămintei, poligrafiei și alte ramuri (fig. 44), care au pondere 
mai mică în structura producţiei industriale a judeţului. 

Fig. 44. — Întreprinderea de exploatare a sării din Slănic — Prahova (foto 
lon Popescu). 


Agricultura 


Premisele naturale şi social-economice favorabile agri- 
culturii, dezvoltarea și modernizarea bazei tehnico-materiale, 
mai ales după cooperativizare, au dus la sporirea contribuţiei 
agriculturii la venitul naţional, devenind o ramură economică 
de bază și în cadrul judeţului Prahova. 

Particularităţile fizico-geografice ale teritoriului, şi în 
special cele morfologice şi climatice, fac ca agricultura să se 
practice cu precădere în zona cîmpiilor, unde şi solurile brune şi 
cernoziomice au o întindere mai mare şi unde predomină cultu- 
rile cerealiere şi plantele industriale. În zona dealurilor sub- 
carpatice s-a dezvoltat viticultura şi pomicultura, iar în cea 

muntoasă creşterea animalelor pe baza păşunilor naturale. De 
subliniat; este faptul că, în judeţul Prahova, sînt reprezentate 
toate subramurile agriculturii. 

Judeţul Prahova concentrează 1,8% din suprafața agri- 
colă a ţării, 1,5% din cea arabilă şi a participat în 1971 cu 2,2% 
la, valoarea producţiei globale agricole a ţării. Remarcabile sînt 
producţiile de porumb, un număr de 3 unităţi agricole socialiste, 
fruntașe pe ţară în 1971, obţinînd peste 5 000 kg porumb boabe 
la hectar (C.A.P. Gherghița, C.A.P. Buda-Palanca şi C.A.P. 
Ceptura), iar C.A.P. Bucov a realizat 31 200 kg legume la hectar. 
În același an C.A.P. Gherghița a obţinut o producţie de 40 882 
kg de sfeclă de zahăr la hectar, situîndu-se printre marile uni- 
tăți producătoare din ţară. Dealtfel, în 1971 judeţul Prahova 
a produs circa 2%, din producţia de porumb, 1,5% din cea de 
sfeclă de zahăr a ţării şi 3,0% din producţia de legume. 


Mutaţii în utilizarea agricolă a terenului. Orientarea agri- 
culturii spre o producţie intensă şi eficientă a fost posibilă datorită 
programului de investiţii realizat în ultimele două decenii. Astfel, 
numai în 1965 din totalul investiţiilor de cirea 14 800 000 000 
lei 11,6% au fost alocate pentru dezvoltarea şi modernizarea 
agriculturii. În anul 1970 au fost investite în această ramură, 
numai din fondurile statului, 336 755.000 lei, ceea ce a repre- 
zentat 12,5%, din totalul investiţiilor alocate judeţului Prahova. 

Lucrările de organizarea teritoriului, stabilirea gradului 
de bonitare a terenului au permis o mai raţională şi intensivă 
utilizare a terenului. 'Ţinînd seama de specificul județului, s-a 
trecut la o vastă acţiune de combatere a eroziunii solului, efec- 
tuîndu-se plantaţii de pomi (Vălenii de Munte, Băicoi, Drajna, 
Posești) şi viţă de vie (Valea Călugărească, Tohani, Bucov) 
în zona subcarpatică. În ultimele decenii lucrările de combatere 
a eroziunii solurilor au cuprins o suprafaţă de 20 000 ha. În 
perioada 1971—1975 s-a prevăzut; efectuarea unor lucrări de 
combaterea eroziunii pe o suprafaţă de 21 500 ha. 

Irigaţiile sînt practicate cu precădere în luncile rîurilor 
Teleajen și Cricov. Nu există, însă, sisteme mari de irigaţii, ci 
numai amenăjari locale, care se vor extinde pînă în 1975 cu încă 
20 000 ha, din care 60% în C.A.P. şi 40% în sectorul de stat. 129 

Tabelul nr. 3 
Structura și suprafaţa categoriilor de folosință a terenului în 1950, 1960 şi 1931 


1950 1960 1971 
Tipuri de 
utilizare ha % ha % ha % 
Suprafaţa totală | 469 400 100,0 469 400 100,0 469 400 100,0 
Supraiaţa agri- | Să 
colă | 246 472 52,5 250 162 53,3 277 361 59,1 
— arabil 138 811 29,6 145 149 31,0 146 947 31,3 
— păşuni 55 806 11,9 52 307 11,2 59 418 12,6 
— fineţe 30 523 6,5 29 285 6,2 29 301 6,3 
— vii | 9 029 1,9 12 883 2,7 12 704 2,7 
— livezi 12 303 2,6 10 538 2,2 28 991 6,2 
Fond forestier 186 242 39,7 154 069 32,8 145 071 30,9 
Alte suprafeţe | 36686 7,8 65 169 13,9 46 968 10,0 
Amenajat pentru | 
irigare total : 2 107 e 3069 |  — 11700 |  — 
| | | — — 
Irigat arabil | 2107 “| — |  3069| — |  8955%| — 


* Date din 1968. 


Suprafaţa amenajată pentru irigaţii a fost în 1970 de 11 700 ha, 
adică cu aproape 9 600 ha mai mult decît în 1950. În cadrul 
întreprinderilor agricole de stat irigaţiile se practică la Puchenii 
Mari, Măgurele, Albeşti, Movila Vulpii etc. 

Recent s-a construit pe rîul Doftana, la Paltinu, un baraj 
care prin conducta de aducțiune Paltinu — Ploieşti (43 km) 
alimentează cu apă potabilă şi industrială centrele Ploieşti 
şi Cîmpina. Barajul a fost dat în exploatare în 1971. Datorită 
acestuia se va putea asigura şi irigarea unei suprafeţe agricole 
de circa 40 000 ha în zona de cîmpie a judeţului. 

Suprafaţa agricolă a judeţului a crescut între 1950 şi 
1970 cu aproape 31 000 ha, datorită lucrărilor de îmbunătăţiri 

funciare, şi în primul rînd a valorificării unor terenuri degra- 
date şi a trecerii unor categorii de terenuri cu productivitate 
inferioară într-o categorie superioară. Astfel, au fost desțele- 
nite unele terenuri cu păşuni și fîneţe naturale din zona de cîm- 
pie şi transformate în terenuri arabile. Au fost defrișate, în 
aceeaşi zonă, şi unele areale izolate de pădure. 

Gradul de mecanizare şi chimizare a fost în continuă 
creştere. De la 1 282 de tractoare în 1965 şi 366 de cultivatoare 
mecanice, 1 317 pluguri pentru tractor, 79 de maşini de împrăş- 
tiat îngrășăminte chimice etc., s-a ajuns în 1971 la: 1 908 
tractoare, 1 730 de pluguri pentru tractor, 613 cultivatoare 
mecanice şi 270 de mașini de împrăștiat îngrășăminte chimice. 
În 1971 a revenit la un tractor o suprafaţă arabilă de 77 ha, 
faţă de 114 ha cît s-au înregistrat în 1965. Agricultura judeţului 
a primit şi importante cantităţi de îngrăşăminte chimice, în . 
bună parte produse la Valea Călugărească. Numai în 1968 s-au 
administrat peste 31 000 tone îngrăşăminte chimice, din care 
53% îngrăşăminte azotoase, 44% fosfatice, iar restul potasice 
şi complexe. În acelaşi an s-au aplicat pe o suprafaţă de peste 
20 000 ha o cantitate de 270 760 tone îngrăşăminte naturale. 


Structura actuală a tipurilor de utilizare a terenului. 
Terenurile agricole ocupau în 1971 o suprafaţă de 277 361 ha, 
adică 59,1% din suprafața totală a judeţului, reprezentînd 
tipul de utilizare predominant din judeţul Prahova. În cadrul 
acestuia cele mai extinse sînt terenurile arabile — 31,3% din 
suprafața totală, repartizate cu precădere în partea sudică şi 
centrală a judeţului. În partea nordică terenurile arabile își 
fac loc numai pe luncile și terasele riurilor din cadrul depresi- 
unilor subearpatice. 

Păşunile şi fineţele naturale deţin 18,9% din suprafaţa 
totală şi prezintă frecvenţe mai mari în zonele deluroase şi 
de munte, ajungînd uneori şi la peste 90%, din suprafaţa agricolă 
(Secăria, Valea Doftanei). 

Viile şi pepinierele viticole, care ocupă o suprafaţă totală 
de 12 704 ha, adică 2,7% din suprafaţa totală a judeţului, 
apar într-un areal compact în partea estică a judeţului, pe tăp- 131 

şanul piemontan dezvoltat la contactul dintre Subcarpaţi 
şi cîmpie şi pe pantele sudice ale Subcarpaților Teleajenului. 

Livezile, ce deţin 6,2% din suprafaţa totală, prezintă 
cea mai mare frecvenţă în limitele Subcarpaților Teleajenului, 
unde ponderea variază între 33 şi 53% din agricol (Aluniș, 
Ariceşti-Zeletin, Poseşti), şi în Subearpaţii Prahovei (Adunați 
34%, Breaza 44% etc). 

Pădurile acoperă o suprafaţă de 145 071 ha, adică 30,9% 
din teritoriul județului Prahova. Cele mai mari suprafeţe se 
găsesc în partea nordică, în limitele comunelor Ceraşu, Star- 
chiojd, Măneciu, Valea Doftanei etc. 

Încheierea cooperativizării agriculturii în 1962 a schimbat 
radical structura suprafeţei agricole după forme de proprie- 
tate. Unităţile agricole socialiste sînt predominante, deţinînd 
84,9%, din suprafaţa agricolă a judeţului şi 95,7% din terenul 
arabil (1971). În judeţul Prahova există : 10 întreprinderi agri- 
cole de stat, o staţiune experimentală, 12 staţiuni de mecanizare 
a agriculturii, 112 cooperative agricole de producţie cu 6 aso- 
ciaţii şi 12 consilii intercooperatiste. 

Întreprinderile agricole de stat deţin o suprafaţă agricolă, 
de 38 155 ha, adică 13,8% din totalul agricol al judeţului. 
Terenurile arabile sînt predominante, cuprinzînd 23 185 ha, 
după care urmează pășunile şi fîneţele naturale — 7 676 ha, 
viile — 3 829 ha şi livezile 3 465 ha. Două treimi din suprafața 
arabilă este cultivată cu cereale, iar restul cu plante furajere, 
plante tehnice, legume etc. | 

Unităţile agricole de stat; prezintă fie specializări viti- 
cole (Valea Călugărească), viti-pomicole (I.A.S. Tohani, I.A.S. 
;„Dealu Mare” — Urlaţi), cerealiere (Tiîrgşoru Vechi, Puchenii 
Mari, Movila Vulpii), legumicole (I.A.8S. „,Sere” — Ploiești) 
(fig. 45), de creşterea animalelor și păsărilor (I.A.S. ,„Avicola” 
Băicoi), fie o specializare complexă — cerealieră, pomicolă şi 
de creşterea animalelor, aşa cum sînt I.A.S. Măgurele şi Cîm- 
pina. Ele sînt organizate în 81 de ferme de stat, din care 59 de 
producţie vegetală, 7 de producţie animală, 4 de producţie 
industrială şi 11 ferme cu profil mixt. 

Întreprinderea de mecanizare a agriculturii, prin staţi- 
unile respective, execută lucrările agricole pentru toate subra- 

murile agriculturii. Ea dispune de un important parc de trac- 
toare (1 282 unităţi fizice) şi de numeroase mașini agricole. 

Cooperativele agricole de producţie deţin 53,5% din supra- 
faţa agricolă a judeţului şi cuprind 96 900 de membrii (1971). 
Terenurile arabile ocupă ponderea cea mai mare din totalul 
agricolului, după care urmează păşunile şi fînețele naturale, 
livezile şi viile. 

În partea nordică a judeţului, unde există un grad ridicat 
de împădurire şi terenuri arabile reduse, predomină gospodă- 
riile agricole individuale, care deţin 15,1% din suprafața agri- 
colă a judeţului. În cadrul acestora predomină fineţele şi live- 
zile de pomi fructiferi. 


Culturile de cîmp. Cerealele reprezintă culturile de bază 
în limitele județului Prahova, acestea deținînd 68,5 %, din supra- 
faţa arabilului. Cea mai mare frecvenţă apare în partea sudică, 
adică în cadrul localităților Şirna, Poienarii Burchii, Puchenii 
Mari, Gorgota, Balta Doamnei, Drăgăneşti, Ciorani, Săl- 
ciile etc. Dintre cereale, cultura porumbului prezintă ponderea 
cea mai mare, respectiv 10% din suprafața cultivată, după 
care urmează griîul, cu o pondere de 23,9% (în 1970). Suprafețe 
mai mici ocupă culturile de secară (140 ha), orz şi orzoaică 
(4397 ha), ovăz (1 908 ha) şi orez (440 ha). 

Producţia de cereale realizată în 1970 a fost de 191 679 
tone, ceea ce a reprezentat 1,8 % din producţia totală de cereale 
a țării ; din aceasta, producţia de porumb a reprezentat 71%, 
iar cea de grîu 23,2%. 

După cereale urmează, ca extindere și producţie, plantele 
de nutreţ, care deţin 12,3% din suprafaţa cultivată, apoi 
culturile de cartofi, legume și pepeni (5,3%), plantele uleioase 
(4%), şi în special cultura de floarea-soarelui, după care urmează 
culturile de sfeclă de zahăr (2%), leguminoasele pentru boabe 
1,6%), înul pentru fuior (0,7%) şi plantele medicinale şi aro- 
mate (0,2%). 

O mare atenţie s-a acordat, în ultimii ani, producţiei 
de legume, pentru aprovizionarea centrelor industriale şi 
întreprinderilor profilate pe producţia de legume. În acest scop 
au sporit suprafeţele cu pătlăgele roşii de la 992 ha în 1965 133 

la 1 139 ha în 1970, realizîndu-se în 1970 o producţie de 31 694 
tone, aproape dublu față de 1965. O pondere însemnată în 
producţia de roşii o are I.A.S. „Sere” Ploiești (Tătărani), 
care cuprinde o suprafață totală de 131 ha (în 1966 numai 
18 ha), cultivată în două cicluri anuale cu roșii şi castraveți. 
Şi celelalte unităţi agricole socialiste participă cu însemnate 
cantităţi de legume de cîmp, şi în special cu producţii de roşii, 
ceapă, varză, rădăcinoase comestibile etc. 


Tabelul nr. 4 


Structura suprafeţei cultivate, pe grupe de culturi şi pe principalele culturi în judeţui Prahova, 
în anii 1965 și 1930 i 


Denumirea culturilor 


Suprafaţa cultivată 
Cereale boabe 


— griu 

— porumb 

— orez 
Leguminoase boabe 


Plante textile 


— in fuior 
Plante uleioase 


— floarea soarelui 
Plante pentru alte industrializări 


— sfeclă de zahăr 
— tutun 
Plante medicinale şi aromate 


Cartofi, legume, pepeni 


— cartofi 
— pătlăgele .roşii 
Plante de nutreţ 


— lucernă 
— porumb pentru însilczare 


1965 1970 
ha % ha % 
SE IER 

149 632 | 100,0 [147824 | 100,0 

_112 588 | 75,2 [101256 | 68,5 

43 513 | 29,1 35 367 | 239 

63 338 | 42,3 58 974 40,0 
487 0,3 440 0,3 > 

1614 |__1i 2360 1.6 

725 0,5 1 060 0,7 

574 0,4 1060 0,7 

4281 | 2,9 5 815 4,0 

4271 2,8 5 712 3,8 

3 125 2,1 3 258 22 

2 431 1,6 3 055 2.0 

331 0,2 117 si 

139 0,1 295 0,2 

7 972 5,3 7 942 5,3 

3 939 2,6 3 540 24 

992 0,7 1 139 0,8 

19 188 | 12,8 18 264 12,3 

5 537 3.7 7 538 51 

4 638 3.1 3 424 2,3 

Viticultura. Cultura viței de vie întilnește condiţii de 
relief, sol, climatice şi de expunere deosebit de favorabile. 
Ea apare într-un areal compact începînd de la limita estică 
a judeţului (Mizil — Gura Vadului) şi pînă în valea Teleaje- 
nului (Bucov, Valea Călugărească). În altitudine, cultura viței 
de vie se etajează între 80 şi 440 m, extinzîndu-se tot mai mult 
pe Dealurile Bucovelului şi Dealu Mare. 

Viile şi pepinierele viticole ocupau, în 1971, o suprafaţă 
de 12 704 ha, ceea ce reprezenta 4,6%, din suprafața agricolă, 
a judeţului sau 2,7%, din cea totală. Viile pe rod ocupau, în 
acelaşi an, 11 453 ha, adică 3,8% din totalul viilor pe rod ale 
ţării. Ca structură, viile altoite şi indigene sînt predominante, 
ocupînd 70% din totalul viilor pe rod, iar viile hibride 30%. 

În limitele judeţului Prahova se află cea mai mare parte 
a regiunii viticole „Dealu Mare — Istrița”, una dintre cele 
mai vechi şi renumite regiuni viticole a țării. Numai podgoriile 
dintre Bucov — Valea Călugărească şi Gura Vadului însumează 
circa 9 500 ha viță de vie. Aici se întilneşte şi cea mai mare 
frecvenţă a culturii viței de vie, respectiv între 20 şi 50% din 
suprafaţa agricolă (Gura Vadului 48,7%, Călugăreni 39,4%, 
Tătaru 37%, Valea Călugărească 35%, Urlaţi 30,2%, Fintinele 
28%, Bucov 26,6%, Apostolache 25%,  Boldești-Scăeni 
23,8%, Ceptura 23,4%,  Gornet-Cricov 23,3%) (fig. 46). 
Numeroase sînt şi centrele viticole care dețin între 10 şi 20% 
din suprafața agricolă (Plopu, Jugureni, Iordăcheanu, Gornet) 
sau între 5 şi 10% (Mizil, Sîngeru, Bălţeşti, Chiojdeanca, Măgu- 
rele etc.). 

Sub raportul extinderii spaţiale, cea mai mare podgorie 
este cea de la Valea Călugărească (fig. 47 şi 48), care cuprinde 
o suprafață de 1 600 ha. Aici a luat ființă Institutul de cer- 
cetări pentru viticultură și vinificaţie, creat în 1967, care a 
obţinut pînă în prezent 35 de medalii de aur şi 16 medalii de 
argint ca rezultat al producţiei excepţionale de vinuri reali- 
zate în podgorie. 


La Valea Călugărească, ca și la Tohani, s-au construit 
combinate viticole de mare capacitate, dotate cu secţii de 
vinificaţție, depozitare și condiţionare a vinurilor. . 135 

Fig. 47. — Institutul de cercetări pentru viticultură şi vinificație de la Valea 
Călugărească (foto ,,Decorativa'””), 


Producţia totală de struguri realizată în 1971 a fost de 
circa 35 000 tone, revenind o producţie medie la hectar de 
30,3 chintale; din aceasta, 86% a reprezentat producţia de 
struguri din viile altoite şi indigene, iar restul de 14% din viile 
hibride, 


Pomicultura. Ramură de veche tradiţie, practicată, în 
zona dealurilor subcarpatice, unde condiţiile pedoclimatice 
şi de reliet sînt deosebit de favorabile, pomicultura ocupă astăzi 


“un loe important în agricultura judeţului. Livezile de pomi 


acopereau în 1971 o suprafață de 28 991 ha, ceea ce reprezenta 
10,4% din suprafața agricolă sau 6,2%, din cea totală a jude- 
ţului. n. 

Fig. 48. — Extinderea culturii de viță de vie pe dealul Bucovului (foto Ion 
Popescu). 


Arealul acestui tip de utilizare a terenului s-a mărit 
considerabil în ultimul deceniu, prin executarea de noi plan- 
taţii în zonele degradate. Astfel, numai între anii 1960 şi 1970 
s-au efectuat plantaţii noi pe încă circa 18 000 ha, cu specii 
dintre cele mai valoroase 23. Cele mai mari suprafeţe pomicole 
se găsesc la Breaza (1 470 ha), Poseşti (1 416 ha), Starchiojd 
(1 140 ha), Drajna (1 100 ha), Băicoi (1 000 ha) (fig. 49) ete. 
În cadrul acestora se remarcă predominarea accentuată a pru- 
nului. 

Producţia de fructe a fost în 1971 de 45176 tone. Pe 
specii, cea mai mare producţie totală a fost dată de pruni — 
52,3% şi de meri — 24,5%, după care au urmat producţiile 
de pere, cireşe și vişine, nuci şi alte fructe. O bună parte din 
producţie se prelucrează la fabrica de conserve din Vălenii 
de Munte. În cadrul economiei naţionale, în 1971, judeţul Pra- 


- 23 Numai pe fruntea terasei Băicoi, la sud de localitatea Bănești, s-au exe- 
cutat plantaţii noi de cireși pe o distanţă de circa 4 km. 

hova a obţinut 4,6% din producţia totală de fructe, fiind depă- 
şit numai de judeţele Argeș, Vilcea şi Dîmboviţa. 


Creșterea animalelor. Existenţa unor întinse păşuni și 
fineţe naturale în zona munţilor Bucegi, Giîrbova, Ciucaş, 
apoi în zona dealurilor subcarpatice, la care se adaugă cultu- 
rile furajere din partea centrală şi sudică a judeţului Prahova, 
a determinat practicarea creşterii animalelor din cele mai 
vechi timpuri. Cele mai întinse areale păşunabile se găsesc pe 
platoul Munţilor Bucegi, în împrejurimile vîrfului Baiu din 
Munţii Gîrbova, în regiunile înalte ale Munţilor Tătaru — 
Zimeuret. Astfel, numai pe golurile de munte din limitele loca- 
lităţii Azuga se găsesc peste 1 500 ha acoperite cu păşuni natu- 
rale utilizate de unităţile agricole din Cosminele, Proviţa, 
Breaza, Dumbrava ete. Suprafeţe întinse cu păşuni naturale 
se găsesc şi în limitele Depresiunii Cheia şi a dealurilor subear- 
patice, unde se crese bovine şi ovine. Efectivul de animale 
a fost în continuă creştere, astăzi judeţul dispunînd de : 100,0 
niii capete bovine, 92,3 mii capete porcine, 263,9 mii capete 
ovine şi 13,5 mii capete cabaline. 

Bovinele înregistrează cele mai mari densități în partea 
centrală şi sudică a judeţului, iar ovinele în partea nordică. 
Pentru creşterea şi îngrăşarea bovinelor în complexe de tip 
industrial s-a construit un complex de vaci de lapte la Băicoi 
şi numeroase construcţii zootehnice în cadrul unităţilor agri- 
cole socialiste. 

Avicultura a cunoscut de asemenea o largă dezvoltare. 
Pentru creşterea producţiei de ouă şi carne s-au construit 
complexe avicole la întreprinderile agricole de stat Băicoi şi 
Movila Vulpii, precum şi numeroase incubatoare la coopera- 
tivele agricole de producţie (Buda, Albeşti, etc.). La Movila 
Vulpii s-a construit un incubator electric cu o capacitate de 
14 milioane ouă (fig. 50), iar la Blejoi se află în construcţie 
un combinat avicol care va avea o capacitate de 4 milioane 
pui anual. 

Fig. 49. — Frecvența livezilor (% din supraiața agricolă, în_ 1970). 

Fig. 50. — Complexul avicol al I.A.S. Movila Vulpii (foto lon Popescu). 


Producția agricolă animală obținută în 1971 a fost urmă- 
toarea : carne 26,9 mii tone; lapte 674,1 mii hl; lînă 463 tone; 
ouă 176,2 milioane bucăţi. 

În ceea ce privește rasele, acestea au fost mult îmbunătăţite 
prin predominarea Albului de carne şi metiși la porcine, a 
raselor Ţigaie și Merinos pentru obținerea de lină fină şi semi- 
fină la ovine, a raselor Brună și Bălţată românească la bovine. 

În limitele judeţului Prahova se mai practică și apicul- 
tura, baza meliferă fiind bogată şi variată. Numărul cel mai 
mare de colonii de albine se află în partea nordică a judeţului, 
datorită prezenţei finețurilor naturale şi a gradului ridicat de 
împădurire. 

Tabelul nr. 5 


Efectivul animaielor în 1966 și 1972 şi numărul animalelor ce revin la 100 ha 1972* 


1966 | 1972 
„| _ număr îi | număr 
redea animale la 100| total ga | animale la 
p ha. apele | 100ha 
li 
| | 
Bovine total | 99,5 — 100,0 42,5 
— din care vaci | | 
lapte | 46,8 — | 48,3 20,5 
Porcine total | 71,3 E 62,9 
— din care  scroafe , | 
de prăsilă 28 | a 4,6 3,2 
Ovine total - |_2071 = | 263,9. | 120,7 
— din care cu lină | 7 
fină şi semifină | 171,3 e] 211,2 97,2 
Cabaline | - 142 za | + 49 = 


* Anuarul statistic al R.S.R., București, 1972, p. 302 şi 306; 


Economia forestieră 


Circa o treime din suprafața totală a județului Prahova, 
este acoperită de pădure. Ea apare compactă în zona muntoasă, 
şi dispersată în restul teritoriului. În anul 1971, fondul fores- 
tier ocupa o suprafață de 145 071 ha, fiind cu 41171 ha mai 
restrîns decît în 1950. Aceasta se datorește acțiunii de defri- 
şare efectuate mai ales în zona de cîmpie, unde existau păduri 
izolate. Paralel cu aceasta. s-au efectuat, mai ales în zona mun- 
toasă, împăduriri noi cu răşinoase și foioase, semănături di- 
recte etc. pe o suprafață de circa 1 000 ha anual. 

Din fondul total forestier, pădurile ocupă o suprafață 
de 135 000 ha, în majoritate păduri de producție și mai puţin 

păduri de protecţie ; restul reprezintă terenuri necesare exploa- 
tărilor forestiere, terenuri neproductive ete. În ceea ce pri- 
veşte compoziția, se remarcă predominarea pădurilor de fag, 
după care urmează răşinoasele, pădurile de stejar și alte specii. 
Anual se exploatează cirea 600 000 m3 masă lemnoasă (Județele 
României socialiste, 1970). 

Localitățile de la limita nordică a judeţului prezintă 
gradul de împădurire cel mai ridicat, respectiv ponderi între 
55 şi 75% din suprafața totală (Ceraşu, Starchiojd, Măneciu, 
Izvoarele, Valea Doftanei, Ariceșşti-Zeletin, Sinaia, Buşteni, 
Azuga). Ponderea pădurilor este foarte scăzută în partea sudică 
a județului, unde acestea apar izolat, mai ales la contactul 
dintre conul de dejecţie şi Cimpia Română, adică acolo unde 
pinza freatică apare la suprafață (pădurea de la Româneşti). 


Căile de comunicaţie şi transporturile 


Pe măsură ce industria și celelalte ramuri economice au 
cunoscut o amplă dezvoltare și diversificare, s-a simțit nevoia 
ca şi rețeaua căilor de comunicaţie să corespundă cerinţelor 
solicitate de transportul materiilor prime şi materialelor, trafi- 
cului intens de călători. În acest scop au fost construite noi 
linii de cale ferată (Ploieşti — Tîrgovişte), s-a extins sistemul 
de automatizare și de electrificare a căilor ferate, de moder- 
nizare a drumurilor și de sporire a parcului auto. 

În etapa actuală, judeţul Prahova este străbătut de o 
bogată rețea feroviară şi rutieră, dar care prezintă o valoare 
economică și echipare tehnică diferită. Cea mai mare impor- 
tanță o are magistrala feroviară și rutieră din lungul văii Pra- 
hova, care asigură legătura cu localităţile din partea centrală 
şi sudică a țării. Pe aceasta se înregistrează volumul cel mai 


mare de măriuri transportate şi traficul cel mai intens de 

Reţeaua feroviară. Lungimea, liniilor de cale ferată, în 
exploatare, a fost în 1971 de 331 km 2, din care aproape 30% 
reprezintă cale ferată dublă electrificată, pe teritoriul jude- 
țului. Densitatea reţelei este de 70,5 km/1 000 km2?, adică cu 
o valoare mai mare decit media pe țară (46,4 km), ocupînd 
locul al patrulea după judeţele Timiş, Mureș și Satu Mare. 
Lungimea totală a liniilor ferate duble este de circa 130 km, 
ceea ce reprezintă aproape 40%, din totalul rețelei feroviare 
judeţene. 

Principalul nod feroviar îl formează oraşul Ploieşti, de 
unde pornesc 7 linii spre Braşov, Bucureşti, Buzău, Tîrgovişte 
(cu ramificații spre Moreni, Proviţa — Măgureni), Urziceni, 
Măneciu și Slănic. Sub raportul traficului de mărfuri şi călă- 
tori, al echipării tehnice, se detaşează calea ferată dublă elec- 
trificată de pe magistrala Bucureşti — Ploieşti — Braşov, care 
însumează pe teritoriul județului circa 95 km. Urmează apoi 
calea ferată dublă Ploieşti Sud — Mizil, cu o lungime de circa 
35 km, care asigură legătura cu localităţile din Moldova și 
cu porturile Brăila şi Galaţi. 

Printre liniile principale de cale ferată se înscrie şi cea care 
asigură legătura între Ploiești şi Urziceni (37 km numaiîn 
cadrul judeţului) și mai departe cu centrele Țăndărei — Fetești — 
Medgidia — Constanţa, precum și cu localitatea Giurgeni. 
Această reţea servește cu precădere pentru transportul că- 
lătorilor şi a produselor agricole. 

Judeţul Prahova este străbătut, însă, şi de. numeroase 
linii secundare, care servesc atît pentru transportul diferitelor 
materii prime, produse lemnoase, cît; mai ales pentru transportul 
muncitoriler la întreprinderile îndustriale din Ploieşti. Acestea 
sînt : Ploieşii — Măneciu (50 km) prin centrele Boldeşti- 
Scăeni — Vălenii de Munte; Ploiești — Slănic (44 km) pe 
care se transportă sarea extrasă de la Slănic ; Cîmpina — Telega 
(5 Em) pentru transportul materialelor lemnoase; Ploiești- 
]. L. Caragiale — Tîrgovişte (20 km numai pe teritoriul jude- 
țului Prahova) cu derivații de la ]. L. Caragiale pentru locali- 
tățile din judeţ, şi anume Filipeştii de Pădure şi Proviţa. 


24 Linii cu ecartament normal. 

Reţeaua rutieră. Drumul reprezintă cea mai veche cale 
de comunicaţie de pe teritoriul judeţului. Documentele vechi 
istorice menţionează drumul „,natural” (nepietruit) trans- 
carpatic de pe valea Prahovei şi a Timişului, drum cu caracter 
economie care era flancat de alte două drumuri mai vechi, 
şi anume unul pe valea Teleajenului în limitele actuale ale 
judeţului şi altul — în afara județului —, din lungul Culoarului 
Bran — Rucăr, care asigurau legătura Ţării Românești cu 
Transilvania. 

Ulterior creşte importanța drumului comercial de pe 
valea Prahovei, pe măsura intensificării schimburilor dintre 
Braşov şi Ţara Românească şi a amenajărilor efectuate în 
lungul acestuia (hanuri, servicii de poştă, de vamă, la Cîmpina, 
Breaza etc.). Către sfârșitul secolului al XVIII-lea se amena- 
jează noi porţiuni, iar în a doua jumătate a secolului al XIX-lea 
se construieşte şoseaua şi în sectorul de defileu al văii Prahova, 
adică în porţiunea cea mai accidentată. Prin inaugurarea 
în 1879 a primei linii de cale ferată între Ploiești şi Predeal, 
se măreşte şi mai mult însemnătatea acestei zone de legătură 
transcarpatică. 

Lungimea actuală a drumurilor de pe teritoriul judeţului 
Prahova este de 1 805 km, din care 392 km reprezintă drumuri 
modernizate, adică 21,7% din totalul drumurilor publice din 
judeţ (1971). Faţă de anul 1965, drumurile modernizate au 
sporit cu încă 64 km, prin darea în exploatare a noii variante 
din lungul văii Prahova, în sectorul Cîmpina — Comarnic, 
şi asfaltarea șoselei Vălenii de Munte — Cheia. În afară de 
aceasta au fost executate, în ultimele două decenii, moder- 
nizări în sectoarele Ploieşti — Slănic, Ploiești — I. L. Cara- 
giale, Ploieşti — Cărbunești etc. 

Drumurile naţionale se desfăşoară pe o lungime de 327 km, 
din care 267 km sînt modernizate. Cel mai important, sub 
raportul traficului de mărfuri și călători, este drumul național 
nr. 1 (D.N. 1) care asigură legătura cu oraşele Braşov și Bucu- 
rești. Modernizarea -șoselei Vălenii de Munte — Cheia — Brașov 
va permite dirijarea unui mare volum de mărfuri pe această 
cale în scopul descongestionării şoselei de pe valea Prahovti. 
Drumul naţional din lungul văii Prahova — drum de impoi- 143 

tanță internaţională (E 15), străbate una din cele mai pitoreşti 
regiuni ale țării, fiind calea de pătrundere spre staţiunile clima- 
terice Sinaia, Buşteni, Predeal, spre zonele muntoase Bucegi, 
Gîrbova, Piatra Mare etc. Amenajările recente cu retugii, 
staţii de alimentare auto (PECO), moteluri, campinguri etc. 
şi lărgirea părții carosabile în sectorul Puchenii Mari — Ploieşti 
au fost făcute în scopul dezvoltării turismului și economiei. 

Oraşul Ploiești reprezintă principalul nod rutier judeţean 
şi naţional. Aici se intersectează și drumul naţional DN 1A 
care pornește din Bucureşti — Buftea — Ploieşti şi se îndreaptă 
spre Vălenii de Munte — Cheia — Braşov. Acesta va deveni, 
în scurt timp, un însemnat traseu turistic, avînd în vedere regi- 
unile pitoreşti pe care Ik străbate, respectiv Depresiunea Vălenii 
de Munte și Munţii Ciusaș — Zăganu. Modernizarea făcută 
numai pînă la Măneciu s-a impus în continuare pînă la Cheia, 
ținînd seama și de faptul că în această zonă, datorită precipi- 
tațiilor abundente care se suprapun topirii zăpezilor de pri- 
măvară, se produc creşteri mari de nivel ale Teleajenului înso- 
țite şi de debite solide sporite (aluviuni). Ca urmare, au loc dever- 
sări care periclitează zonele limitrofe şi în principal şoseaua 
în sectorul Cheia — Măneciu, aşa cum a fost cazul în primăverile 
anilor 1969 și 1979. Odată cu modernizarea şoselei s-au luat 
măsuri de consolidarea versanților şi în general de regularizarea 
scurgerii. 

Din Ploiești porneşte și şoseaua D.N. 1B care asigură 
legătura cu oraşele Mizil şi Buzău. Se înregistrează pe aceasta 
un important transport de produse agricole (în special struguri 
şi vinuri), textile și metalurgice. 

În categoria drumurilor naţionale se înscrie şi sectorul 
Ploieşti — 1. L. Caragiale — Tîrgovişte (DN 72) care se inter- 
sectează la kilometrul 21 cu şoseaua județeană modernizată 
Cîmpina — Balta Doamnei — Fulga. Principalele centre de 
extracția. țițeiului sînt de asemenea. puse în.legătură prin şosele 
modernizate, ca cea care pornește de la Moreni — Floreşti — 
Băicoi — "Țintea — Ploieşti. Aceasta se intersectează cu şoseaua 
Plopeni — Dumbrăvești — Slănic. 


https://biblioteca-digitala.ro 

(foto Emilian Cristea). 


Fig. 52. — Munţii Bucegi. Babele (foto Comb. 
Casa Scinteii). 
https://biblioteca-digitala.ro 


https://biblioteca-digitala.ro 


OBIECTIVE TURISTICE 


Cele mai numeroase sint drumurile judeţene şi comunale, 
însumind o lungime de 1 475 km. Dintre acestea, 125 km erau 
modernizate în 1971. Ele străbat zonele subcarpatice, ca şi 
cele de cîmpie, înregistrîndu-se în cadrul județului cea mai 
densă reţea din ţară. 


OBIECTIVELE TURISTICE | 


Puţine sint locurile din ţară unde, alături de o arteră de 
cireulaţie intensă cum este valea Prahovei, să se ridice un masiv 
muntos înalt, pleşuv şi atit de pitoresc ca Bucegii. Această 
asociere fericită a constituit temeiul transformării regiunii 
intr-o zonă turistică, astăzi cu renume de prim rang, nu numai 
pentru judeţul Prahova, ci şi pentru întreaga țară. Ea s-a 
bucurat de atenţia iubitorilor de excursii, de alpinism, de schi 
și în general de peisaj recreativ, ceea ce explică formarea celui 
mai important nucleu turistie de mare tradiţie din judeţul 
Prahova. 

Masivul Bucegi dispune de un însemnat potenţial turistic 
natural exprimat în primul rînd de un relief pitoresc: pante 
abrupte şi stîncoase (fig. 51), în care stratele de conglomerate 
sînt subliniate de brîne înguste, stînci proeminente (Claia Mare, 
Claia Mică), văi fepezi conturate de albul zăpezii ce dăinuie 
pină în miezul verii, platoul liniştitor de pe creştet; în care 
feţele structurale alternează cu stînci izolate — Babele (fig. 52) şi 
Sfinxul —, căldări glaciare în jurul virfului Omu. În plus, 
crucea eroilor de pe Caraiman (fig. 53) şi priveliştea neasemuit 
de frumoasă, asupra munţilor din jur şi asupra văii Prahova, 
în câre se concentrează acoperișurile roşii ale orăşelelor şi ben- 145 

zile înguste ale şoselei şi căii ferate, în lungul cărora trenurile 
e se succedă neîntrerupt par nişte mărgele mișcătoare. 

Alături de acestea, covorul vegetal, pajiştile înflorite, 
pilcurile de jepi, pădurea de amestec minunat colorată în timpul 
“toamnei cu nuanțe de la galbenul crud pînă la ruginiu, alături 
«e verdele întunecat al molidului şi poienile completează tabloul 
turistic al Bucegilor. 

Toate aceste calități ale peisajului au atras pașii turiş- 
tilor de timpuriu și îndreptățeşte dotările efectuate aici cu 
scopul de a pune în valoare întregul potenţial peisagistic al 
Bucegilor (fig. 54). Din cele 19 cabane turistice răspîndite în 
masiv, numai patru (Padina, Cheile Zănoagei, Bolboci şi Sero- 
poasa), înșirate în lungul Ialomiţei, aparţin judeţului Dimbo- 
vița. Celelalte, situate pe podul înalt, pe pantele abrupte, sau 
“spre poale aparțin județului Prahova şi dispun de o capacitate 
de cazare care însumează 1196 de locuri. Cabanele Omu, 
Babele, Caraiman, Piatra Arsă şi Vîriu cu Dor, amplasate între 
1 800 şi 2 507 m, majoritatea pe platou, deţin 38,2 % din întreaga 
capacitate. Numai cu puţin mai mult (40,7%) numărul de locuri 
sînt repartizate la înălțime de 1200—1 500 m (Cota 1500, 
Hotelul alpin „Cota 1 400”, cabanele Brădet, Poiana Stînii, 
Furnica, Cabana Schiorilor din preajma oraşului Sinaia şi 
“cabana Poiana Izvoarelor de lingă Diham), iar restul de 21,1 %, 
în cabane situate la altitudinile de 900—1200 m. 

O reţea de poteci marcate, cu numeroase variante de 
traseu, înlesnește accesul turiştilor spre înălțimi din toate 
Jocalităţile de sub munte şi asigură o deplasare uşoară pe podul 
Bucegilor. În ultimii ani, funcţia turistică a unora dintre poteci 
s-a diminuat din cauza unor mijloace moderne de circulație 
turistică. Telescaunul şi teleschiul dintre Hotelul alpin „Cota 
1 400” şi Vîrfu cu Dor, telecabina dintre Sinaia şi vîrful Furnica 
şi drumul carosabil de pe piciorul Păduchiosului, ce duce la 
cabanele din valea Ialomiţei şi la cele de pe platou au preluat 
ea mai mare parte a traficului turistice din Bucegi. Un proiect 
«e sistematizare turistică complexă a masivului are în vedere, 
pe lîngă construirea unei noi telecabine (la Bușteni), ridicarea 
unor noi hoteluri și cabane moderne de mare capacitate, precum 147 

şi amenajarea unor instalaţii şi terenuri destinate sportului 
şi în general recreării. 

Localitățile din valea Prahovei, prin cadrul înconjurător 
pitoresc şi prin condiţiile climatice favorabile, au devenit de 
multă vreme staţiuni climaterice de renume mondial. În această 
privință, Sinaia, supranumită „Peila Carpaţilor”, ocupă pri- 
mul loc; în prezent dispune de un hotel modern cu o capaci- 
tate de peste 300 de locuri, precum şi de numeroase vile care 
totalizează un numă! de peste 3 000 de locuri. Funcţia orașului 
este în primul rînd turistică, deși în cuprinsul său s-au dezvol- 
tat cîteva întreprinderi industriale. Aspectul plăcut al staţiunii, 
vilele cu stil adecvat regiunii muntoase, mai toate așezate pe 
pantele din dreapta Prahovei, parcul şi cazinoul sînt completate 
de prezenţa cîtorva obiective de interes cultural-istoric : Castelul 
Peleș (fig. 55) construit între anii 1875 şi 1883, în stilul predo- 
minant al renașterii germane, este transformat în muzeu de 
artă feudală și încăperile lui cu stiluri variate adăpostesc nume- 
roase picturi, sculpturi, armuri și arme din secolele XV—XVI, 
covoare, tapiserii, mobilă etc.; Castelul Pelişor, construit în 
acelaşi stil, foişorul — o fostă casă de vînătoare —, mănăs- 
tirea Sinaia, construită de spătarul Mihai Cantacuzino în 
anul 1695, şi mormîntul lui Badea Cârţan sînt alte puncte 
turistice demne de vizitat. Facilităţi de transport urban şi 
interurban au făcut ca Sinaia să fie una dintre cele mai prefe- 
rate stațiuni de odihnă de pe valea Prahovei. Numărul de 
vizitatori, turiști români şi străini sau veniţi la odihnă a depăşit 
81 000 în anul 1969 (circa 39 000 vara şi 41 000 iarna) %, ceea 
ce echivalează cu populaţia unui oraş de talia Giurgiului. 

Orașul Bușteni, care include şi localitatea Poiana Țapului; 
dezvoltat în bună parte pe seama industriei celulozei şi hiîrtiei, 
este şi o renumită staţiune climaterică. Punct de plecare pentru 
excursiile spre Bucegi (mai ales pe drumul Schiel) sau spre 
Diham şi pentru traseele alpine din abruptul Caraimanului 
şi Coştilei, Buștenii dispun astăzi de dotări corespunzătoare. 
Un hotel (109 locuri), Căminul alpin şi numeroase vile cu o 


25 Institutul de geografie (1971), Studiu fizico- și economico-geografic al 
regiunii muntoase cuprinse între văile Ialomitei și Doflana (manuscris). 

Fig. 55. — Sinaia. Castelul Peleș (foto Comb. Poligr. Casa Scînteii). 149 

capacitate de 1 300 de locuri, au găzduit în anii 1969 şi 1970 
cîte 38 000 de vizitatori (turiști sau veniţi la odihnă). Muzeul 
memorial Cezar Petrescu şi Grădina zoologică sînt principalele 
obiective turistice din localitate. 

Masivul Ciucaş, situat la obirşia Teleajenului și 'Tele- 
jenelului şi împărţit între judeţul Prahova (partea sudică) 
şi judeţul Braşov, constituie o a doua zonă turistică. Deși 
alcătuit tot din conglomerate calcaroase ca şi Bucegii, Ciucașul, 
prin dimensiunile sale mai mici, dar cu un pitoresc nu mai 
prejos, reprezintă totuşi o zonă turistică mai puțin renumită. 

Şoseaua Ploieşti — Cheia — Pasul  Bratocea — Braşov, 
care urmărește poalele sudice ale masivului, nu prezintă acelaşi 
interes economic ca cel de pe valea Prahovei, ceea ce a consti- 
tuit o piedică în promovarea impetuoasă a turismului de aici. 
Cu toate acestea, Ciucaşul rămîne în primul rînd, un obiectiv 
turistic al prahovenilor. Potenţialul turistic natural egalează 
pe cel al Bucegilor prin relieful zvelt şi crestat din care se deta- 
şează vîrful Ciucaş (1 956 m), Tigăile, Sfinxul Bratocei şi Colţii 
Zăganului, prin imensele pajiști de smirdar, remarcate din 
depărtare datorită culorii roz, în lunile iunie şi iulie, prin pădurea 
de foioase, prin poienile întinse de la poale, împestrițate de 
flori viu colorate. 

Cabana Muntele Roşu (1260 m altitudine) (fig. 56) cu 
o capacitate de 200 de locuri şi Cabana Ciucaş (1 550 m), mai 
mică (26 de locuri), dar situată la numai o oră depărtare de 
vîrf, sînt singurele care găzduiesc turiștii în Ciucaş. Dar moder- 
nizarea recentă a şoselei Ploieşti — Braşov prin Bratocea 
constituie o nouă invitaţie la drumeţie pe meleagurile Ciuca- 
şului, iar cele două cabane apreciem că vor fi insuficiente față 
de numărul mare al vizitatorilor, mai ales în timpul verii. 

O rețea bună de marcaje turistice însoţeşte principalele 
văi și culmi din regiune, făcînd legătura între localitatea Cheia, 
Cabana Babarunca de pe Tirlung și Vama Buzăului. 

Localitatea Cheia, dezvoltată în jurul mănăstirii cu ace- 
lași nume din mica depresiune poienită de la poalele stîncoase 
ale Zăganului, face parte integrantă din zona turistică a Ciuca- 
şului. Punct de plecare spre înălțimile masivului, localitatea 
Cheia a devenit o stațiune climaterică destul de cunoscută, 

Fig. 56. — Cabana Muntele Roșu din Ciucaş. În ultimul plan 
Munţii Grohotișu (foto Gh. Niculescu). 


prin amenajările efectuate în ultima vreme. Ea dispune de 
vile, de o tabără de pioneri, de un motel şi de un camping. 
Prin modernizarea șoselei Ploieşti — Braşov, ea va fi din ce 
în ce mai solicitată şi are toate şansele să se dezvolte în conti- 
nuare. Mănăstirea Cheia, construită în 1835 de vornicul 
M. Ghica, cu fresce şi icoane pictate de Gh. Tattarescu, mănăstirea 
Suzana, recent renovată, situată la numai 7 km depărtare, 
şi Valea Stînii, un cătun situat în mica depresiune de la obiîrşia 
Telejenelului (unde se află o păstrăvărie) sînt obiective curent 
vizitate de cei ce-şi petrec un timp mai îndelungat în stațiunea 
Cheia. La aceasta adăugăm și cimitirul de la Tabla Buţii, 
situat deasupra Pasului Boncuţa (izvoarele Telejenelului), 
unde sînt înmormîntaţi eroii primului război mondial, căzuţi 
aici pentru apărarea patriei. 151 

Regiunile muntoase Bucegi și Ciucaş, împreună cu sta- 
ţiunile climaterice de la poale, constituie zone turistice bine 
închegate prin abundența obiectivelor şi prin numeroasele 
amenajări destinate turismului. 

Judeţul Prahova dispune, însă, și de alte obiective de 
interes turistic dispersate în teritorii care rețin atenția vizita- 
torilor, mai ales a acelora care practică turismul auto. În această 
privință valea Prahovei şi valea Teleajenului prezintă un in- 
teres deosebit (fig. 57). 

Municipiul Ploiești, situat la răscrucea a importante 
căi de comunicaţie feroviare şi rutiere, reuneşte în perimetrul 
său şi în imediata lui apropiere obiective turistice demne de 
semnalat. Menţionăm Muzeul I. L. Caragiale, amenajat într-o 
casă din secolul al XVIII-lea, Muzeul de științe naturale, Muzeul 
de istorie, o expoziţie permanentă de ceasuri; în Muzeul de 
artă sînt expuse lucrări valoroase ale unor pictori renumiți, 
ca Th. Aman, N. Grigorescu, Șt. Luchian, O. Băncilă, 
N. Tonitza etc., şi ale unor sculptori, ca D. Paciurea și I. Jalea. 
Casa lui Hagi Prodan — tîrgoveţ înstărit din secolul 21 XVIII-lea 
— este un monument de arhitectură veche românească. Dar 
cel mai reprezentativ obiectiv din Ploieşti rămîne Muzeul repu- 
plican al petrolului, care prezintă în mod istoric utilizarea 
țițeiului în diferite etape şi evoluţia sistemelor de exploatare 
şi de prelucrare. 

Ca monumente semnalăm bustul lui I.L. Caragiale, 
cel al lui Radu Stanian, primul primar al oraşului, Statuia 
libertăţii, amintind, de republica ploieşteană a anului 1870, 
Monumentul vînătorilor, în memoria cuceririi Griviței în timpul 
războiului de independență (1877—1878), şi monumentul 
ridicat pe locul casei în care a locuit Ştefan Gheorghiu. 

Amintim, de asemenea, ca monumente de arhitectură 
recentă, catedrala ortodoxă Sf. Ioan, a cărei turlă a tost ridi- 
cată în memoria eroilor prahoveni din războiul 1916—1918 
şi halele centrale cu cupola lor susținută de 8 nervuri de beton. 

La numai cîțiva kilometri sud, de Ploieşti, pe şoseaua 
de centură (sectorul spre Buzău), se găsește mănăstirea Ghi- 
ghiu, monument de arhitectură din 1814 (fig. 58); ea a fost 
ridicață pe locul unei vechi mănăstiri clădite în 1601 şi este 

Fig. 57. — Schița turistică a judeţului Prahova. 


1, Statiuni climaterice; 2, stațiuni balneoclimaterice ; 3, alte locali- 10, monumente ; 17, castele; 12, stațiuni viticole; 73, şosele prin- 
tăţi ; 4, cabane turistice; 5, motele; 6, campinguri și popasuri turis- cipale de interes turistic; 14, alte şosele de interes turistic; 15, şo- 
tice ; 7, mănăstiri şi biserici (monumente istorice, arhitecturale şi de sele ce interes turistic în perspectivă; 16, căi ferate; 17, pasuri; 
artă); 8, case memoriale și muzee; 9, monumente ale naturii; 18 zone turistice actuale; 19, zone turistice în perspectivă, 

Fig. 58. — Mănăstirea Ghighiu (foto Gh. Niculescu). 


pictată de Gh. Tattarescu. În apropierea ei se întilnesc cîteva 
exemplare de stejari seculari, ultimele vestigii din renumiţii 
codri ai Vlăsiei, declarați monumente ale naturii (fig. 22). 
La NV de Ploieşti, în lungul şoselei naţionale spre Brașov 
şi în apropierea acesteia se înșiră mai multe obiective turis- 
tice. Astfel, la Băicoi se află o biserică în care se găsesc cîteva 
icoane pictate de N. Grigorescu în 1853, iar în localitatea 153 

"Pintea s-au modernizat vechile băi sărate şi de nămol, indicate 
pentru tratarea bolilor reumatice. 

La Băneşti se atlă monumentul lui Aurel Vlaicu, în locul 
în care s-a prăbuşit cu avionul său în tentativa de a traversa. 
Carpaţii ; în vîrful coloanei de piatră, un vultur privește spre: 
Bucegi, simbol al unui ideal înfiripat la începutul secolului 
nostru, dar neîmplinit (fig. 59). 

În orașul Câmpina, Muzeul memorial al pictorului 
N. Grigorescu şi Castelul Iuliei Hașdeu, precum și muzeul de artă. 
populară (costume şi sculptură în lemn) reprezintă obiective: 
turistice des vizitate. Nu departe de Cîmpina, la Doftana, pe: 
malul stîng al apei cu același nume, vechea închisoare, între: 
zidurile căreia au viețuit numeroşi luptători pentru dreptate, 
a fost transformată în muzeu. În apropiere, la Telega, există, 
păi sărate recomandate în tratamentul bolilor reumatice, iar 
la Brebu, o veche ctitorie a lui Matei Basarab, clădită între 
1640 și 1650, reparată în secolul trecut, şi un muzeu comunal. 

De la Cîmpina în sus, noua şosea, care urmăreşte îndea- 
proape albia Prahovei pînă la Comarnic şi apoi suie deasupra. 
pitorescului defileu de la Posada, duce spre salba de staţiuni 
de la poalele Bucegilor, adică spre ,, Valea Prahovei” în accep- 
țiune curent-turistică. Șoseaua veche, de la Podu Vadului 
urcă pe dreapta Prahovei, străbătînd, stațiunea climaterică, 
Breaza, unde se găsește un frumos muzeu de artă populară. 

Șoseaua de pe valea Teleajenului — a doua arteră prin-- 
cipală de circulație din județ — reunește cîteva obiective turis- 
tice mai frecvent vizitate de cei ce dispun de mijloace auto. 
La Lipănești, din şoseaua principală se desprinde spre stînga. 
un drum de numai 2 km lungime, care duce la mănăstirea Zam- 
fira, situată pe malul stîng al Teleajenului. Biserica mare de: 
aici a fost construită între anii 1885 şil857 de către mitropo- 
litul Nifon, iar pereţii sînt zugrăviți de pictorii Chladek 
şi N. Grigorescu (cînd, avea 18 ani). 

Mai spre nord, dincolo de Măgurele şi Coada Malului, 
acolo unde şoseaua şi calea ferată trec pe dreapta Teleajenului, 
a existat un han renumit — Hanu Roşu — datînd din secolul 
al XVII-lea. Lăsat multă vreme în părăsire, el a fost de curînd 
renovat şi transformat în muzeu. Exponatele sînt legate de 

Fig. 59. — Băneşti. Monumentul lui Aurel Vlaicu (foto Comb. Poligr. 
Casa Scinteii). 


transporturile de altădată de pe valea Teleajenului, între care 
amintim o diligenţă, un album de ştampile de poştă din ţările 
europene (secolul al XIX-lea), greutăţi şi alte unități de 
măsură. 155 

Oraşul Vălenii de Munte — şi el staţiune climaterică — 
reuneşte în perimetrul său două obiective turistice, şi anume 
mănăstirea Văleni, construită în 1680 şi renovată în 1809, 
şi Muzeul memorial „N. Iorga”, în care sînt expuse obiecte 
şi documente legate de viaţa şi activitatea ilustrului român, 
iniţiator al Universităţii populare de vară din localitate (fig. 60). 

Deși avînd poziţie lăturalnică față de valea Teleajenului, 
stațiunea balneoclimaterică Slănic, cu renumitul munte de 
sare — monument al naturii —, este încadrată în circuitul 
turistic de pe Teleajen ; o şosea asfaltată asigură legătura auto 
între Gura Vitioarei și Slănic. Băile sărate şi de nămol, urmele 
exploatărilor din trecut, muntele de sare cu dantelăria lui de 
lapiezuri sînt obiective demne de vizitat, care justifică ame- 
najările de ordin turistic care-i vor asigura şi pe viitor o dez- 
voltare corespunzătoare. 

De la Văleni, șoseaua se continuă spre nord, trecînd prin 
localitățile Homorici, Izvoarele şi Măneci-Ungureni, pătrunde 
în zona de munte, străbătind defileul Teleajenului şi ajunge 
la mănăstirile Suzana şi Cheia, în zona turistică a Ciucașului. 

În afară de cele două văi care astăzi intră în mod curent 
în circuite turistice deja consacrate, valea Doftanei, atit prin 
calitățile ei peisagistice, cît şi prin interesul economic pe care 
începe să-l prezinte, va deveni în curînd o a treia arteră de 
atracţie turistică a judeţului Prahova. Pînă acum cîţiva ani, 
valea Doftanei era o vale neprimitoare din cauza unui defileu 
îngust și sălbatic tăiat în gresii, prin care cu greu se strecura 
o linie ferată; îngustă forestieră. Legătura celor două localităţi 
din cursul mijlociu al Doftanei — Teşila şi Trăisteni — cu 
valea Prahovei se făcea destul de anevoios pînă nu de mult: 
cu trenul forestier pînă la Telega şi de aici cu autobuzul sau 
trenul la Cimpina ; printr-o şosea de munte cu pante abrupte, 
impracticabilă iarna, prin Secăria și Comarnic. În prezent, 
construirea barajului la confluența Doftanei cu Păltinoasa 
şi Secăria şi înlocuirea căii ferate forestiere cu o şosea nu numai 
că asigură o legătură lesnicioasă a celor două localități cu Cîm- 
pina şi ușurează transportul lemnului exploatat la obiîrşia 
Doftanei, dar deschide și o nouă posibilitate de acces turistic 
în zona muntoasă. Şi dacă vechea şosea de la obirşia Doftanei 

ar fi reamenajată pe o distanță de numai 4—5 km (în Pasul Pre- 
deluș) s-ar asigura legătura cu Braşovul prin şoselele deja exis- 
tente de pe văile Doftanei transilvane şi Tirlungului. 

În aceste condiţii ar fi puse în valoare următoarele obiec- 
tive turistice pe parcursul unui nou traseu transearpaticcu 
mici abateri : Muzeul Doftana, lacul Brebu şi ctitoria lui Matei 
Basarab din aceeaşi localitate, spectaculoasa cheie a Doftanei 
tăiată în conglomerate, în dreptul căreia şoseaua străbate 
stînca printr-un tunel, barajul şi lacul Păltinoasa, frumoasa 
depresiune a Teșilei și Pasul Predeluş (1 295 m). Există toate 
premisele ca în lungul acestui traseu să se amenajeze unele 
puncte de cazare, ca pe malul lacului de baraj, la confluența 
Doftanei cu Muşiţa și sub Pasul Predeluş, pentru a ne referi 
numai la teritoriul judeţului Prahova. 

Punerea în valoare a văii Doftana din punct de vedere 
turistic conţine și premisele dezvoltării turismului în Munţii 
Giîrbova, înconjurați astfel de căi uşor accesibile. Prin marcarea 
cîtorva poteci s-ar realiza legătura; între cele două zone turis- 
tice consacrate : de o parte valea Prahovei și Bucegii, de cea- 
laltă zona Cheia și Masivul Ciucaş. 


* 


Potenţialul turistic al judeţului Prahova se alătură unei 
economii diversificate şi complexe — rezultat al unor variate 
condiții ale mediului, al unor resurse de materii prime şi a 
unei forţe de muncă judicios distribuită —, ceea ce face ca 
judeţul Prahova să se situeze printre primele judeţe ale ţării 
noastre. 

In cadrul colecţiei 


„JUDEŢELE PATRIEI” 


au apărut: 


9 Judeţul Ilfov 

9 judeţul Vilcea 

9 Judeţul Hunedoara 
9 Judeţul Gorj 

9 județul Vrancea 

9 Judeţul Buzău 

9 Judeţul Sălaj 

9 Judeţul Bacău 
9 judeţul Tulcea 
9 Judeţul Bihor 


9 Judeţul Bistriţa-Năsăud 


e Judeţul lași 
e judeţul Mureș 

Fig, 54. — Harta turistică a văii superioare a Prahovei şi a Bucegilor. 
1, Statiuni climaterice ; 2, hotel alpin; 9, cabane turistice; 4, cam- 


pinguri şi popasuri turistice; 5, castele; 


6, stiînci; 
5, chei: 9 caşeade; 70, pante de schi; 


7, peşteri; 


11, căi ferate; 12, dru= 


muri modernizate ; 13, drumuri nemodernizate, accesibile numai vara ; 
14, poteci turistice marcate ; 15, telecabină ; 16, telescaun; 17, tele: 


schi; 16, versanţi abrupți; 19, circuri şi văi glaciare; 20, păduri 


